Mosonmagyaróvár Város Polgármesterétől

*… napirend*

**ELŐTERJESZTÉS**

**a Képviselő-testület 2024. október 30-i ülésére**

**Tárgy:** Közbeszerzési Szabályzat felülvizsgálata

**Előterjesztő**: Szabó Miklós polgármester

|  |
| --- |
| Előkészítő szervezeti egység:  Mosonmagyaróvári Polgármesteri Hivatal - Önkormányzati Osztály |
| Készítette: Czinderné dr. Hegedüs Éva jogi referens |
| Pénzügyi fedezetet nem igényel. |
| Törvényességi szempontból kifogást nem emelek, beterjesztésre alkalmas: |
| Fehérné dr. Bodó Mariann címzetes főjegyző |

A napirendet **nyilvános ülésen** javasolt tárgyalni, a határozat elfogadásához **egyszerű többség** szükséges.

**Tisztelt Képviselő-testület!**

Mosonmagyaróvár Város Önkormányzatának jelenleg hatályos Közbeszerzési Szabályzatát (továbbiakban: Szabályzat) a Képviselő-testület a 37/2018. (III.13.) Kt. határozatával fogadta el.[[1]](#footnote-1) A Szabályzat módosítását Mosonmagyaróvár Város Polgármestere a 70/2021. (III.11.) határozatával rendelte el.

A jogszabályi változásokra tekintettel indokolttá vált a szabályzat aktualizálása.

A főbb módosítások a következők:

* A Szabályzat a bevezető rendelkezések között sorolja fel a jelenleg hatályos, közbeszerzési eljárás során alkalmazandó jogszabályokat.
* A Szabályzat 5. § (5) bekezdése a közbeszerzésekről szóló 2015. évi CXLIII. törvény (Kbt.) hatályos rendelkezéseinek megfelelően előírja a kötelező előzetes piaci konzultációt arra az esetre, ha az ajánlatkérő nem kíván azzal a lehetőséggel élni, mely szerint eredménytelenné nyilváníthatja a közbeszerzési eljárást, amennyiben az eljárás ajánlattételi szakaszában nem nyújtottak be legalább két ajánlatot/részvételi jelentkezést.
* Változtak a külső lebonyolítóra vonatkozó szabályok is, a közbeszerzési eljárás új jogintézménye az állami közbeszerzési szaktanácsadó, mely szintén beemelésre került a Szabályzatba.
* Az egyajánlatos közbeszerzések arányának csökkentése céljából intézkedési tervet szükséges készíteni abban az esetben, ha az uniós értékhatárt elérő közbeszerzések körében a tárgyévet megelőző naptári évben meghaladta a 20 %-ot az egyajánlatos közbeszerzések aránya.
* Pontosításra kerültek az összeférhetetlenségi és titoktartási nyilatkozatot tevőkre vonatkozó szabályok: valamennyi közbeszerzési folyamatban szükséges e nyilatkozatot megtenni, amiben a nevezettek részt vesznek. Ezzel összefüggésben módosult a Szabályzat 1. számú melléklete is.

Tisztelt Képviselő-testület, kérem az előterjesztés megtárgyalását és a Szabályzat elfogadását!

Mosonmagyaróvár, 2024. október 11.

Szabó Miklós s.k.

polgármester

**Határozati javaslat:**

**…/2024. (X.30.) Kt. határozat**

Mosonmagyaróvár Város Önkormányzat Képviselő-testülete 2024. október 31. hatállyal jóváhagyja a határozat mellékletét képező Közbeszerzési Szabályzatot.

Felelős: Szabó Miklós polgármester

Határidő: azonnal

1. A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján. [↑](#footnote-ref-1)