Mosonmagyaróvár Város Polgármesterétől

*…… napirend*

**ELŐTERJESZTÉS**

**a Képviselő-testület 2024. október 30-i ülésére**

**Tárgy:** Az iskolavédőnők helyettesítési díjának megállapítása

**Előterjesztő**: Szabó Miklós polgármester

|  |
| --- |
| Előkészítő szervezeti egység: Önkormányzati Osztály |
| Készítette: Molnárné Nagy Edina pénzügyi osztályvezető  Hideghéty-Mike Hilda egészségügyi koordinátor |
| Pénzügyi fedezetet **igényel**/nem igényel, igazolás: a fedezet a 2024. évi költségvetésben rendelkezésre áll. |
| Törvényességi szempontból kifogást nem emelek, beterjesztésre alkalmas: |
| Fehérné dr. Bodó Mariann címzetes főjegyző |

A napirendet nyilvános ülésen javasolt tárgyalni, a határozat elfogadásához egyszerű többség szükséges.

**Tisztelt Képviselő-testület!**

Az egészségügyi alapellátásról szóló 2015. évi CXXIII. törvény 5.§ (1) bekezdés e) pontja alapján a települési önkormányzat az egészségügyi alapellátás körében gondoskodik az iskola-egészségügyi ellátásról. Az iskola-egészségügyi ellátásról szóló 26/1997. (IX.3.) NM rendelet 1.§ (2) bekezdése rögzíti, hogy az iskola-egészségügyi ellátás iskolaorvos és védőnő együttes szolgáltatásából áll, amelyet fogorvos és fogászati asszisztens közreműködésével látnak el.

Mosonmagyaróvár Város Önkormányzata az egészségügyi alapellátási feladatának teljesítése érdekében hat iskolavédőnői körzetet alakított ki a védőnői körzetek kialakításárólszóló11/2017. (III. 31.) önkormányzati rendeletében (továbbiakban: Rendelet) foglaltak szerint.

Jelen előterjesztés tárgya fentiekben hivatkozott Rendelet szerinti iskolavédőnői körzetek tartós ellátatlansága idejére a helyettesítéssel történő feladatellátás díjazásának megállapítása.

Erre vonatkozóan az országos kórház-főigazgató közzétette 1/2024. (IV.4.) OKFŐ utasítását. Az utasítás 4.3. bekezdése az alábbiak szerint rendelkezik:

*„Az egészségügyi szolgálati jogviszonyban álló személyt a 2020. évi C. törvény (továbbiakban: Eszjtv.) 8. § (14) bekezdése alapján helyettesítési díj illeti meg. Az Eszjtv. 8. § (14) bekezdése szerinti helyettesítési díj mértéke időarányosan a helyettesítő egészségügyi szolgálati jogviszonyban álló személy illetményének:*

1. *30%-a az Eszjtv. 8 § (3) bekezdése szerinti személy esetén,*
2. *50%-a az egészségügyi szakdolgozó esetén.*

*Amennyiben a betöltetlen munkakört több személy látja el, abban az esetben a munkáltató alacsonyabb mértékű helyettesítési díjat is megállapíthat.”*

Jelenleg két iskolavédőnői körzetben van szükség tartós helyettesítésre. Ezt a feladatot a négy iskolavédőnő látja el immáron több mint két éve fix összegben megállapított helyettesítési díj ellenében (jelenleg havi bruttó 187.500 Ft/fő), ami esetükben a fentiekben hivatkozott 50%-os helyettesítési díjat nem éri el.

Az ellátás körében közismert tény, hogy a Győr-Moson-Sopron Vármegyei Petz Aladár Egyetemi Oktató Kórház fenntartóságához rendelt területi védőnők helyettesítési díja már az illetményük 50 %-a.

Tekintettel arra, hogy a jelenleg meghirdetett iskolavédőnői álláshelyre nem érkezett az előterjesztés készítésének időpontjáig egyetlen pályázat sem, várható további tartós helyettesítést igénylő körzet.

Indokaink alapján javaslom a Képviselő-testületnek a helyettesítési díj mértékének 50%-ban történő megállapítását azzal, hogy az 50 %-os helyettesítési díj a heti 20 órás helyettesítési időszak esetére értendő.

Az iskolavédőnői szolgálat fix havi helyettesítési díját, valamint a teljes évi NEAK támogatás bevételét a 2024-es költségvetési évre tervezett előirányzatok tartalmazzák, ezért a díj emelésének elfogadása érdekében előirányzat-módosítás szükséges, melynek forrásaként az Önkormányzat általános tartalékát javaslom megjelölni.

A módosítás következtében az általános tartalék és az iskolavédőnői szolgálat költségvetése a következőképpen változna:

|  |  |  |  |  |
| --- | --- | --- | --- | --- |
| **Megnevezés** | **Eredeti előirányzat** | **Módosított előirányzat** | **Módosítás mértéke** | **Módosítás utáni előirányzat** |
| Általános tartalék Cofog 011130, K513 | 50 000 000 Ft | 36 993 266 Ft | - 1 540 173 Ft | 35 453 093 Ft |
| Iskolavédőnői szolgálat (helyettesítési díj) K1, 074032 | 71 558 445 Ft | 98 280 208 Ft | 1 457 610 Ft | 99 737 818 Ft |
| Iskolavédőnői szolgálat helyettesítési díj járuléka K2, 074033 | 9 490 098 Ft | 13 012 927 Ft | 82 563 Ft | 13 095 490 Ft |
| **Mindösszesen kiadás változás:** | **131 048 543 Ft** | **148 286 401 Ft** | **- Ft** | **148 286 401 Ft** |

A módosítás következtében a költségvetés főösszege nem változik, valamint a kötelezően és önként vállalt feladatok aránya sem.

Tisztelt Képviselő-testület, kérem az előterjesztés megtárgyalását és a határozati javaslat elfogadását.

Mosonmagyaróvár, 2024. október 17.

Szabó Miklós s.k.

polgármester

**Határozati javaslat:**

…/2024. (X.30.) Kt. határozat

1. Mosonmagyaróvár Város Önkormányzat Képviselő-testülete 2024. október 1-jei hatállyal elrendeli az iskolavédőnői szolgálat helyettesítési díjának a jelenlegi fix havi díjról az egészségügyi szolgálati jogviszonyban álló személy illetményének 50 %-ában történő meghatározását, azzal, hogy az 50%-os helyettesítési díj a heti 20 órás helyettesítési időszak esetére értendő.
2. Mosonmagyaróvár Város Önkormányzat Képviselő-testülete elrendeli az Önkormányzat 2024. évi költségvetéséről szóló 1/2024. (II. 16.) önkormányzati rendelet módosítását az iskolavédőnői feladatellátás helyettesítési díjának módosításához kapcsolódóan, figyelemmel az 1/2024. (IV.4.) OKFŐ utasításra a következők szerint:

|  |  |  |  |  |
| --- | --- | --- | --- | --- |
| **Megnevezés** | **Eredeti előirányzat** | **Módosított előirányzat** | **Módosítás mértéke** | **Módosítás utáni előirányzat** |
| Általános tartalék Cofog 011130, K513 | 50 000 000 Ft | 36 993 266 Ft | - 1 540 173 Ft | 35 453 093 Ft |
| Iskolavédőnői szolgálat (helyettesítési díj) K1, 074032 | 71 558 445 Ft | 98 280 208 Ft | 1 457 610 Ft | 99 737 818 Ft |
| Iskolavédőnői szolgálat helyettesítési díj járuléka K2, 074033 | 9 490 098 Ft | 13 012 927 Ft | 82 563 Ft | 13 095 490 Ft |
| **Mindösszesen kiadás változás:** | **131 048 543 Ft** | **148 286 401 Ft** | **- Ft** | **148 286 401 Ft** |

Az előirányzatmódosítással a költségvetés főösszege nem változik, valamint a kötelezően és önként vállalt feladatok aránya sem.

A Képviselő-testület felkéri a Polgármestert, hogy a változások átvezetéséről gondoskodjon a költségvetési rendelet soron következő módosítása során. A rendeletmódosítás a rendelet 1., 2., 10., 13., 17. mellékleteit érinti.

Felelős: Szabó Miklós polgármester

Határidő: az 1. pont tekintetében: 2024. november 20., illetve a soron következő rendeletmódosítás alkalmával