Mosonmagyaróvár Város Polgármesterétől

*….. napirend*

**ELŐTERJESZTÉS**

**a Képviselő-testület 2024. október 30-i ülésére**

**Tárgy:** A nem közművel összegyűjtött háztartási szennyvíz begyűjtési költségeihez történő

támogatásnyújtás

**Előterjesztő:** Szabó Miklós polgármester

|  |
| --- |
| **Előkészítő szervezeti egység:** Városfejlesztési és Fenntartási Osztály-  Tóth Szabolcs osztályvezető |
| **Készítette:** Németh Andrea ügyintéző |
| Pénzügyi fedezetet **igényel**, mely az Önkormányzat 2024. évi költségvetésében (Környezetvédelmi alap - talajterhelési díj) tervezésre került. |
| Törvényességi szempontból kifogást nem emelek, beterjesztésre alkalmas: |
| Fehérné dr. Bodó Mariann  címzetes főjegyző |

A napirendet **nyilvános ülésen** szükséges tárgyalni, a határozat elfogadásához **egyszerű többség** szükséges.

**Tisztelt Képviselő-testület!**

Mosonmagyaróvár Város Önkormányzat Képviselő-testülete 2023. március 23-i ülésén megalkotta a nem közművel összegyűjtött háztartási szennyvíz begyűjtésének helyi szabályairól és a talajterhelési díjról szóló 12/2023. (III.24.) önkormányzati rendeletét (továbbiakban: Rendelet).

A Rendelet 11.§-a rendelkezik a közszolgáltatási díj (szennyvíz szippantás díja) költségéhez nyújtott támogatás szabályairól, mely szerint a műszaki problémás kategóriába tartozó, közszolgáltatást igénybe vevő természetes személy kibocsátó támogatást kérhet a közszolgáltatási díj maximum 50%-ának megtérítésére az Önkormányzattól.

A támogatás igényléséhez kérelmet szükséges benyújtani, majd a támogatás odaítélése után támogatási szerződés kerül megkötésre az Önkormányzat és a kérelmező/támogatott között, mely alapján történik a kifizetés.

A Pénzügyi Osztály tájékoztatása alapján a talajterhelési díj befizetésekből 2024. október 15-én 6.018.882 Ft áll rendelkezésre az elkülönített alap számlán,mely felhasználható.

A támogatási forma lehetőséget ad a közszolgáltatás igénybevételének ösztönzésére, a szennyvíz szippantások növelésére, a szabályok betartását segíti, ezzel csökkentve a környezetterhelést, talaj- és vízszennyezést.

A nem közművel összegyűjtött háztartási szennyvíz begyűjtési költségeihez nyújtott támogatásról legutóbb a Gazdasági és Városüzemeltetési Bizottság 2024. június 26-i ülésén született döntés. Az azóta eltelt időben az alábbi, újabb támogatási kérelmek érkeztek:

|  |  |  |  |
| --- | --- | --- | --- |
| **név/mennyiség** | **ingatlan címe** | **számlák**  **összege (Ft)** | **támogatás maximálisan adható összege (Ft)** |
| **…**  1 számla, 4 m3 | **…** | 34 215 | **17 108** |
| **…**  1 számla, 4 m3 | **…** | 34 215 | **17 108** |
| **…**  2 számla,8 m3 | **…** | 68 430 | **34 215** |
| **…**  1 számla, 4 m3 | **…** | 34 215 | **17 108** |
| **…**  1 számla, 4 m3 | **…** | 34 215 | **17 108** |

A Rendelet 3. § (3) bekezdése szerint *„műszaki problémás az az ingatlan, ahol*

*a) nem áll rendelkezésre a közműcsatorna és a gerincvezeték 150 m-en belül, vagy*

*b) gravitációsan nem érhető el (pincebekötések kivételével) a közműcsatorna, vagy*

*c) indokolatlanul magas a rákötés költsége (bruttó 1 000 000 Ft felett).*

*A közszolgáltató végzi el az ingatlanok besorolását műszaki problémás kategóriába.”*

A kérelmezők ingatlanjai szerepelnek az AQUA Kft. által összeállított műszaki problémás ingatlanok nyilvántartásában. Mindegyik kérelmező a Rendelet 11. §-a szerint nyújtotta be a kérelmet és igazolta a közszolgáltatás igénybevételét, illetve a kifizetését.

A Rendelet 9.§-a rendelkezik a közszolgáltatás díjáról, mely szerint:

*„(1) A közszolgáltatás díja kéttényezős, mely a rendelet 1. melléklete szerinti alapdíjból és ürítési díjból áll.*

*(2) A képviselő-testület a közszolgáltatás díját - a közszolgáltató javaslata figyelembe vételével - legalább egyéves díjfizetési időszakra állapítja meg minden év december 31-ig.*

*(3) A közszolgáltató a díj felülvizsgálatára, megállapítására vonatkozó javaslatát november 30-ig terjesztheti a Képviselő-testület elé.”*

A közszolgáltató AQUA Kft. képviseletében Csapó Imre ügyvezető 2024. október 15-i tájékoztatójában jelezte, hogy díjváltoztatási kérelmet beterjeszteni nem kívánnak, így a Rendelet 1. melléklete szerinti összegek maradnak továbbra is érvényben.

Kérem a Tisztelt Képviselő-testületet a kérelmek támogatására, a határozati javaslat elfogadására.

Mosonmagyaróvár, 2024. október 16.

Szabó Miklós s.k.

polgármester

**Határozati javaslat:**

**…./2024. (X.30.) Kt. határozat**

1. a) Mosonmagyaróvár Város Önkormányzat Képviselő-testülete 17 108 Ft összegben támogatás formájában megtéríti **…** ingatlanáról begyűjtött háztartási szennyvíz közszolgáltatási díja költségét.

b) Mosonmagyaróvár Város Önkormányzat Képviselő-testülete 17 108 Ft összegben támogatás formájában megtéríti **…** ingatlanáról begyűjtött háztartási szennyvíz közszolgáltatási díja költségét.

c) Mosonmagyaróvár Város Önkormányzat Képviselő-testülete 34 215 Ft összegben támogatás formájában megtéríti **…** ingatlanáról begyűjtött háztartási szennyvíz közszolgáltatási díja költségét.

d) Mosonmagyaróvár Város Önkormányzat Képviselő-testülete 17 108 Ft összegben támogatás formájában megtéríti **…** ingatlanáról begyűjtött háztartási szennyvíz közszolgáltatási díja költségét.

e) Mosonmagyaróvár Város Önkormányzat Képviselő-testülete 17 108 Ft összegben támogatás formájában megtéríti **…** ingatlanáról begyűjtött háztartási szennyvíz közszolgáltatási díja költségét.

1. A Bizottság felkéri a Polgármestert, hogy a kérelmezők értesítéséről, a támogatási szerződések megkötéséről és a támogatások kifizetéséről gondoskodjon.

**Felelős:** Szabó Miklós polgármester

**Határidő:** 2024. december 15.