Flesch Károly Nonprofit Kft. ügyvezetőjétől

*….. napirend*

**ELŐTERJESZTÉS**

**a Képviselő-testület 2024. október 30-i ülésére**

**Tárgy:** Flesch Károly Nonprofit Kft. 2024. évi üzleti terve és szolgáltatási terve II. számú módosításának jóváhagyása

**Előterjesztő:** Csiszár Péter ügyvezető

|  |
| --- |
| Előkészítő szervezeti egység: Flesch Károly Közművelődési, Könyvtári, Kulturális és Városmarketing Közhasznú Nonprofit Kft.  Mosonmagyaróvári Polgármesteri Hivatal – Pénzügyi Osztály |
| Készítette:  Molnárné Nagy Edina – pénzügyi osztályvezető |
| Az előterjesztés pénzügyi fedezetet igényel. |
| Törvényességi szempontból kifogást nem emelek, beterjesztésre alkalmas: |
| Fehérné dr. Bodó Mariann  címzetes főjegyző |

A napirendet nyilvános ülésen javasolt tárgyalni, a határozat elfogadásához egyszerű többség szükséges.

**Tisztelt Képviselő-testület!**

A Flesch Károly Közművelődési, Könyvtári, Kulturális és Városmarketing Közhasznú Nonprofit Kft. – továbbiakban: gazdasági társaság - 2024. évre vonatkozó üzleti tervét a Felügyelő Bizottság a 25/2023. (XI.30.) számú FB határozatával elfogadta, melyet a Képviselő-testület a 217/2023. (XII.14.) Kt. határozatával jóváhagyott. Az üzleti terv és a hozzá kapcsolódó szolgáltatási terv 2024-ben egy alkalommal került módosításra a települési önkormányzatok kulturális feladatainak bérjellegű támogatása, valamint ennek kiegészítése kapcsán, illetve az Oviolimpia megrendezése tárgyában (az üzleti terv módosítása a 99/2024. (V.23.) Kt. határozattal, a szolgáltatási terv módosítása az 52/2024. (V.21.) TKB határozattal került elfogadásra).

A gazdasági társaság 2024. évi üzleti tervének II. módosítása az alábbi ok miatt szükségszerű:

* A Magyarország 2024. évi központi költségvetéséről szóló 2023. évi LV. törvény 3. melléklet 2.3.2.4. pontja szerinti **könyvtári célú érdekeltségnövelő támogatása jogcím alapján 1 291 e Ft állami támogatásra vált jogosulttá a Társaság 2024. októberében**, ennek következtében 1 291 e Ft-tal megemelésre kerül az állami támogatás összege. A támogatás a könyvtári divízió szakmai anyagbeszerzéseire kerül felhasználásra a 2023. évi LV. törvényben rögzített elszámolási szabályok szerint.

A Társaság 2024. évi üzleti tervének II. módosítása keretében az üzleti terv bevételi és kiadási főösszege mindösszesen 1 291 e Ft-tal nő, amely a könyvtári célú érdekeltségnövelő támogatás folyósításával és tárgyévi felhasználásával magyarázható.

adatok e Ft-ban

|  |  |  |  |  |  |
| --- | --- | --- | --- | --- | --- |
| **Közhasznú közművelődési és könyvtári adomány forrásösszetétele** | | | | | |
| **Jogcím** | **2024. év** | **2024. év I. mód.** | **2024. év II. mód.** | **Változás** | |
| **Összeg** | **Százalék** |
| **Állami hozzájárulás (2023. LV. törvény alapján):** | 70 714 | 70 714 | 70 714 | - | - |
| **Települési önkormányzatok kulturális feladatainak bérjellegű támogatása (2023. évi LV. Törvény 3. melléklet I. 22. 2.3.3.):** | - | 48 340 | 48 340 | - | - |
| **Kulturális területet érintő minimálbér és garantált bérminimum emelés támogatása:** | - | 411 | 411 | - | - |
| **Önkormányzati közhasznú adomány:** | 541 524 | 492 773 | 492 773 | - | - |
| **Könyvtári célú érdekeltségnövelő támogatás (2023. évi LV. törvény 3. melléklet 2.3.2.4.):** | - | - | 1 291 | +1 291 | - |
| **Közhasznú közművelődési és könyvtári adomány 2024. évben mindösszesen:** | **612 238** | **612 238** | **613 529** | **+1 291** | **+0,21%** |

A Társaság üzleti tervének II. módosítása keretében az állami támogatás mértéke 1 291 e Ft-tal nő, mely a könyvtári divízió szakmai anyagbeszerzéseire kerül felhasználásra, ezáltal a 2024. évi üzleti terv főösszege 780 751 e Ft-ról 782 042 e Ft-ra változik.

A Társaság 2024. évi üzleti tervének módosításával egyidejűleg a 2024. évi Alapszolgáltatási terv módosítására is sor kerül. Az Alapszolgáltatási tervben a fentebb rögzített összegszerű változtatás a „Nyilvános könyvtár fenntartása (Kult. tv. 64. § (2) a)” soron átvezetésre került.

**2024. évi üzleti terv II. módosítás összefoglalás**

* A 2024. évi üzleti terv főösszege a 2024. évi II. módosításnak köszönhetően +1 291 e Ft-tal növekszik:
  + **eredeti üzleti terv: 780 751 e Ft**
  + **üzleti terv I. módosítás után 780 751 e Ft**
  + **üzleti terv II. módosítás után 782 042 e Ft**
* **A közművelődési megállapodás és alapszolgáltatási terv alapján megállapított állami és önkormányzati támogatás változása:**
  + **eredeti üzleti terv: 612 238 e Ft**

ebből

* + - állami támogatás: 70 714 e Ft
    - önkormányzati közhasznú adomány: 541 524 e Ft
  + **üzleti terv I. módosítás után: 612 238 e Ft**

ebből

* + - állami támogatás: 119 465 e Ft
    - önkormányzati közhasznú adomány: 492 773 e Ft
  + **üzleti terv II. módosítás után: 613 529 e Ft**
    - állami támogatás: 120 756 e Ft
    - önkormányzati közhasznú adomány: 492 773 e Ft

A Flesch Károly Nonprofit Kft. 2024. évi üzleti terve és szolgáltatási terve II. számú módosítását, valamint a kapcsolódó felügyelőbizottsági döntéseket az előterjesztés mellékletei tartalmazzák.

Tisztelt Képviselő-testület, kérem az előterjesztés megtárgyalását és a határozati javaslat elfogadását.

Mosonmagyaróvár, 2024. október 17.

Csiszár Péter s.k.

ügyvezető

**Határozati javaslat:**

**…./2024. (X.30.) Kt. határozat**

1. Mosonmagyaróvár Város Önkormányzat Képviselő-testülete a Flesch Károly Közművelődési, Könyvtári, Kulturális és Városmarketing Közhasznú Nonprofit Korlátolt Felelősségű Társaság (Cg. 08-09-015734, székhely: 9200 Mosonmagyaróvár, Erkel Ferenc u. 14., a továbbiakban: gazdasági társaság) által benyújtott, a Felügyelő Bizottság 12/2024. (X.15.) számú FB határozatával elfogadott 2024. évi üzleti terv II. számú módosítását a jelen határozat 1. melléklete szerinti tartalommal jóváhagyja.
2. A Képviselő-testület a gazdasági társaság által benyújtott, a Felügyelő Bizottság 13/2024. (X.15.) számú FB határozatával elfogadott 2024. évi szolgáltatási terv II. számú módosítását jelen határozat 2. melléklete szerinti tartalommal jóváhagyja.
3. A Képviselő-testület úgy határoz, hogy a gazdasági társaság közhasznú adomány összegét 1.291.000 Ft-tal megnöveli, egyúttal a könyvtári célú érdekeltségnövelő támogatás jogcímén a települési önkormányzatok kulturális feladatainak támogatását (B114) megemeli.

A módosítással a költségvetés főösszege 1.291.000 Ft-tal növekszik a kötelezően vállalt feladatok javára.

A Képviselő-testület elrendeli az előirányzat-módosítás átvezetését a költségvetési rendelet soron következő módosítása során. Az előirányzat-módosítás a rendelet következő mellékleteit érinti: 1., 2., 10., 13., 17.

A Képviselő-testület felkéri a polgármestert, hogy a döntéséről tájékoztassa a gazdasági társaságot.

**Felelős:** Szabó Miklós polgármester

**Határidő:** 2024. november 15., illetve a soron következő rendeletmódosítás alkalmával