Mosonmagyaróvár Város Polgármesterétől

*….. napirend*

**ELŐTERJESZTÉS**

**a Képviselő-testület 2024. október 30-i ülésére**

**Tárgy:** Mosonmagyaróvár Város Önkormányzatának Szervezeti és Működési Szabályzatáról szóló önkormányzati rendelet módosítására javaslat

**Előterjesztő**: Szabó Miklós polgármester

|  |
| --- |
| Előkészítő szervezeti egység: Önkormányzati Osztály |
| Készítette (ügyintéző neve, szignó): -- |
| Pénzügyi fedezetet igényel/nem igényel. |
| Törvényességi szempontból kifogást nem emelek, beterjesztésre alkalmas: |
| Fehérné dr. Bodó Mariann címzetes főjegyző |

A napirendet nyilvános ülésen javasolt tárgyalni, a határozat elfogadásához egyszerű többség, a rendelet elfogadásához minősített többség szükséges.

**Tisztelt Képviselő-testület!**

A képviselő-testület a működésének részletes szabályait a szervezeti és működési szabályzatról szóló rendeletében (a továbbiakban: SZMSZ) határozza meg.[[1]](#footnote-1)

Mosonmagyaróvár Város Önkormányzata – a Képviselő-testület 2019. évi alakuló ülését követően a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 43.§ (3) bekezdése szerint - Szervezeti és Működési Szabályzatról szóló önkormányzati rendeletet (a továbbiakban: SZMSZ vagy Rendelet) alkotott, mely 2019. november 23-án lépett hatályba. A 33/2019. (XI.22.) önkormányzati rendeletet a Képviselő-testület 2021. június 24-i, 2023. május 18-i,továbbá 2024. szeptember 12-iülésén módosította.

Az Mötv. 43. § (3) bekezdése szerint: „A képviselő-testület az alakuló vagy az azt követő ülésen e törvény szabályai szerint megalkotja vagy felülvizsgálja szervezeti és működési szabályzatáról szóló rendeletét, a polgármester előterjesztése alapján megválasztja a bizottság vagy bizottságok tagjait, az alpolgármestert, alpolgármestereket, dönt illetményükről, tiszteletdíjukról.”

Mosonmagyaróvár Város Önkormányzat Képviselő-testülete 2024. október 9-én megtartotta alakuló ülését. Az Mötv. felhívott rendelkezéseinek jelen tanácskozáson eleget kell tennie a Képviselő-testületnek.

Ezen előterjesztésben az SZMSZ felülvizsgálatára teszek javaslatot.

A szervezeti és működési szabályzat felülvizsgálatának jogalapját a fentiekben hivatkozott jogszabályhely biztosítja, indoka pedig a közelmúltban bekövetkezett és nyomon követett jogszabályváltozások, az Mötv. rendelkezéseinek történő megfeleltetés, valamint a képviselő-testület szervei működésének egyetértésben történő módosítása.

A gyakorlati tapasztalatok, az önkormányzati döntéshozatali eljárás ésszerűsítése, célszerűsége és nem utolsó sorban

* a jogalkotásról szóló 2010. évi CXXX. törvény (Jat.),
* a jogszabályszerkesztésről szóló 61/2009. (XII.14.) IRM rendelet,

szabályainak alkalmazási szükségessége, amely – a normaszöveg kisebb mértékű módosításának igényére figyelemmel – egyelőre „csak” a rendelet felülvizsgálatát teszi szükségessé.

**Módosítási javaslatok ismertetése:**

**I. módosítási javaslat:**

Eredeti jogalkotói hatáskörben megalkotni tervezett helyi önkormányzati rendelet esetében az önkormányzat eredeti jogalkotói hatáskörét megállapító rendelkezésként az Alaptörvény 32. cikk (2) bekezdését kell megjelölni.[[2]](#footnote-2)

A bevezető részben a rendeletalkotásra felhatalmazást adó rendelkezés vagy az eredeti jogalkotói hatáskört megállapító rendelkezés után meg kell jelölni azt a feladatkört megállapító jogszabályi rendelkezést, amely alapján a jogszabályt kiadják.

Az SZMSZ bevezető részének a megszövegezésekor a felhatalmazó rendelkezésként az Alaptörvény 32. cikk (2) bekezdését (eredeti jogalkotói hatáskör), az önkormányzat feladatköreként az Alaptörvény 32. cikk (1) bekezdés d) pontjának, továbbá az Mötv. 53. § (1) bekezdésének a rendelkezését kell feltüntetni.[[3]](#footnote-3)

Javaslom az SZMSZ bevezető részének módosítását az alábbiak szerint:

„*Mosonmagyaróvár Város Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. § (1) bekezdés d) pontjában* ***és a Magyarország helyi önkormányzatairól szóló 2011. évi CLXXXIX. törvény 53. § (1) bekezdésében*** *meghatározott feladatkörében eljárva a következőket rendeli el*:”

**II. módosítási javaslat:**

Az Mötv. 84.§ (2) bekezdése kimondja: „A polgármesteri hivatal, a közös önkormányzati hivatal hivatalos elnevezését a képviselő-testület a szervezeti és működési szabályzatában feltünteti.”

Javaslom az SZMSZ 37. A Polgármesteri Hivatal alcím 53. §-át az alábbi (3) bekezdéssel kiegészíteni:

***„A Polgármesteri Hivatal székhelye: 9200 Mosonmagyaróvár, Fő utca 11.”***

**III. módosítási javaslat**

A közfeladatok széles körének ellátását a képviselő-testület nem kizárólag önállóan, hanem az Mötv-ben meghatározott szervei segítségével biztosítja.

A képviselő-testület szervei: a polgármester, a képviselő-testület bizottságai, a polgármesteri hivatal, a jegyző, továbbá a társulás. (Mötv. 41. § (2) bekezdés)

A bizottság jelentőségét mutatjaaz is, hogy az Mötv. rendelkezései alapján a képviselő-testület által átruházott hatáskörben önkormányzati döntést hozhat. Döntési joga azonban csak származékos lehet, a képviselő-testület döntheti el annak terjedelmét és körét.

Az SZMSZ 37.§-a határozza meg a képviselő-testület állandó bizottságainak elnevezését, főbb feladatait. Ezek:

|  |  |
| --- | --- |
| Pénzügyi és Ügyrendi Bizottság | a költségvetési-, zárszámadási-, hitelkérdésekkel kapcsolatos feladatokra, a képviselő-testület és hivatalának működésével, a képviselő-testület hatáskörébe tartozó személyi ügyekkel kapcsolatos előkészítő, egyeztető feladatokra, a képviselők összeférhetetlenségével, méltatlanságával kapcsolatos eljárásra, a polgármester és az önkormányzati képviselők vagyonnyilatkozatának nyilvántartására, vizsgálatára és ellenőrzésére |
| Gazdasági és Városüzemeltetési Bizottság | városfejlesztési, településrendezési, környezetvédelmi, kommunális, városfenntartási és üzemeltetési, valamint közútkezelői feladatokra, az önkormányzati vagyon hasznosításával, működtetésével, az Önkormányzat gazdasági társaságaival kapcsolatos alapítói, illetve tulajdonosi jogok gyakorlására vonatkozó döntések előkészítésére |
| Társadalmi Kapcsolatok Bizottság | oktatási, ifjúsági, közművelődési, közgyűjteményi, tudományos és sport feladatokra, valamint a civil szervezetekkel való kapcsolattartásra, szervezési, általános igazgatási és közbiztonsági feladatokra |
| Szociális és Esélyegyenlőségi Bizottság | szociális ellátással, esélyegyenlőséggel és az egészségüggyel kapcsolatos feladatokra |

A bizottságok jelentős szerepére tekintettel az Mötv. rendelkezése alapján a képviselő-testület alakuló, vagy – mint esetünkben - az azt követő ülésén **a polgármester előterjesztésére köteles** megválasztani a törvény által kötelezően létrehozandó[[4]](#footnote-4) és az SZMSZ-ben meghatározott bizottságait.

**A jogszerű önkormányzati működéshez szükséges, hogy a bizottságok minél hamarabb megkezdhessék működésüket.**

Áttekintve a jelenlegi szerkezetet és munkamegosztást, javaslom, hogy az eddig működő négy bizottság helyett **három bizottságot** hozzon létre a Képviselő-testület az alábbiak szerint:

1. **Pénzügyi és Ügyrendi Bizottság**
2. **Gazdasági és Városüzemeltetési Bizottság**
3. **Humán Ügyek Bizottság**, mely a Társadalmi Kapcsolatok Bizottság és a Szociális és Esélyegyenlőségi Bizottság feladat- és hatáskörébe tartozó ügyekben dönt vagy foglal állást.

Az állandó bizottságok **összetételére vonatkozóan a jelenlegi szabályozást követjük;** az SZMSZ 38.§-a szerint: a képviselő-testület állandó bizottságai a megválasztott elnökből, 4 képviselő és 4 nem képviselő bizottsági tagból állnak, tehát összesen **9 fő alkotja a bizottságot** továbbra is.

Mindezekre tekintettel javaslom a képviselő-testület állandó bizottságaira vonatkozó szabályozást az alábbiak szerint módosítani:

***A rendelet 37.§-a helyébe az alábbi rendelkezés lép:***

*„37. § (1) A képviselő-testület az alábbi állandó bizottságokat hozza létre:*

*a) Pénzügyi és Ügyrendi Bizottság*

*(a költségvetési-, zárszámadási-, hitelkérdésekkel kapcsolatos feladatokra, a képviselő-testület és hivatalának működésével, a képviselő-testület hatáskörébe tartozó személyi ügyekkel kapcsolatos előkészítő, egyeztető feladatokra, a képviselők összeférhetetlenségével, méltatlanságával kapcsolatos eljárásra, a polgármester és az önkormányzati képviselők vagyonnyilatkozatának nyilvántartására, vizsgálatára és ellenőrzésére)*

*b) Gazdasági és Városüzemeltetési Bizottság*

*(városfejlesztési, településrendezési, környezetvédelmi, kommunális, városfenntartási és üzemeltetési, valamint közútkezelői feladatokra, az önkormányzati vagyon hasznosításával, működtetésével, az Önkormányzat gazdasági társaságaival kapcsolatos alapítói, illetve tulajdonosi jogok gyakorlására vonatkozó döntések előkészítésére)*

*c) Humán Ügyek Bizottság*

*(oktatási, ifjúsági, közművelődési, közgyűjteményi, tudományos és sport feladatokra, valamint a civil szervezetekkel való kapcsolattartásra, szervezési, általános igazgatási és közbiztonsági feladatokra, szociális ellátással, esélyegyenlőséggel és az egészségüggyel kapcsolatos feladatokra).*

*(2) Ha az önkormányzat egyéb rendeleteiben a Pénzügyi Bizottság elnevezés szerepel, azon a Pénzügyi és Ügyrendi Bizottságot, ha a Gazdasági Bizottság vagy Tulajdonosi és Városfejlesztési, Környezetvédelmi és Európai Integrációs Bizottság elnevezés szerepel, azon a Gazdasági és Városüzemeltetési Bizottságot, ha az Oktatási, Művelődési és Sport Bizottság vagy Oktatási, Kulturális és Sport Bizottság, vagy Társadalmi Kapcsolatok Bizottság, vagy Szociális és Egészségügyi Bizottság, vagy Szociális és Esélyegyenlőségi Bizottság szerepel, ott Humán Ügyek Bizottságot, valamint ahol az Igazgatási és Ügyrendi Bizottság elnevezés szerepel, ott – feladatkörtől függően – a Pénzügyi és Ügyrendi Bizottságot vagy a Humán Ügyek Bizottságot kell érteni.”*

**IV. módosítási javaslat**

Az Mötv. 41. § (4) bekezdése szerint: „A képviselő-testület – e törvényben meghatározott kivételekkel – hatásköreit a polgármesterre, a bizottságára, a részönkormányzat testületére, a jegyzőre, a társulására ruházhatja át. E hatáskör gyakorlásához utasítást adhat, e hatáskört visszavonhatja.

Az SZMSZ **2. mellékletében** kerültek meghatározásra az **egyes bizottsági feladat- és hatáskörök**, a **9. melléklet[[5]](#footnote-5) a polgármesterre** átruházott feladat- és hatásköröket tartalmazza.

A hatékonyabb és célravezetőbb működés érdekében az SZMSZ 2. mellékletére vonatkozóan az átruházott döntési és véleményezési jogosultság módosítását javaslom, így a módosítás hatálybalépését követően azt a szakbizottság gyakorolja.

A polgármesterre átruházott feladat- és hatáskörök vonatkozásában a Rendelet 9. mellékletének módosítását javaslom, helyreállítva az önkormányzati működés flexibilitását, kiszámíthatóságát.

A módosító rendelet 1. melléklete tartalmazza (Rendelet 2. melléklete) a véleményezési – döntési minősítés közti áthelyezést, a módosító rendelet 2. melléklete pedig a Rendelet 9. mellékletébe emelendő polgármesteri hatáskörben ellátandó feladatokat.

Új feladatköröket is be kellett emelni, illetve törölni a 2. mellékletben, főként a magyar építészetről szóló 2023. évi C. törvény hatálybalépése okán. Ezek:

* településrendezési tervek készítése, módosítása, ~~településfejlesztési döntés meghozatala,~~ *főépítészi feljegyzés jóváhagyása*
* ~~a településfejlesztéssel és a településrendezéssel összefüggő partnerségi egyeztetés körében lefolytatott – különösen az arculati kézikönyv és településképi rendelet elfogadását közvetlenül megelőző – véleményezés során beérkezett vélemények, javaslatok,~~
* *a településfejlesztéssel, településrendezéssel és településkép védelemmel összefüggő egyeztetési eljárások során beérkezett vélemények, javaslatok*

A 9. mellékletben érintett rendelkezések:

* ~~településképi bejelentési eljárás kérelmeiről, településképi kötelezési eljárásban, a településképi követelmények megszegésének jogkövetkezményeiről,~~
* ~~településrendezési eszköz tárgyalásos vagy állami főépítészi eljárásban történő lefolytatása esetén a beérkezett partneri vélemények, javaslatok elfogadásáról vagy el nem fogadásáról, az el nem fogadás indokolásáról, minden, a partnerségi egyeztetéssel kapcsolatos központi jogszabályban és önkormányzati rendeletben nem szabályozott kérdésben,~~

Az ágazati önkormányzati rendeletekben megállapított, polgármesterre, bizottságra átruházott hatásköri rendelkezések vonatkozásában javaslom a Rendelet 55.§ (3) bekezdését hatályon kívül helyezni.

**V. módosítási javaslat:**

A közszolgálati tisztviselőkről szóló 2011. évi CXCIX. törvény (Kttv.) 239.§ (2) bekezdése szerint: „A képviselő-testület – a községi önkormányzat kivételével – önkormányzati főtanácsadói, **önkormányzati tanácsadói** munkaköröket hozhat létre a képviselő-testület hivatalában a képviselő-testület és bizottságai döntésének előkészítéséhez, illetve a polgármester, főpolgármester, vármegyei közgyűlés elnöke (a továbbiakban együtt: polgármester) tevékenységéhez közvetlenül kapcsolódó feladatok ellátására.”

Az önkormányzati főtanácsadói, önkormányzati tanácsadói kinevezés a polgármester, a képviselő-testület és bizottsága megbízatásának, illetve feladata ellátásának idejére szól. Az önkormányzati főtanácsadó, önkormányzati tanácsadó felett a munkáltatói jogokat a polgármester gyakorolja.

A szakmai közigazgatás és az önkormányzati választott tisztségviselők (politikai vezetés) elválasztását szolgálja az önkormányzati tanácsadó intézménye. A tanácsadó az őt kinevező polgármester mellett működő, közszolgálati tisztviselő. A Kttv. számos garanciális szabályt tartalmaz a jogállására, foglalkoztatásra, kinevezés feltételeire vonatkozóan.

**A Kttv. 239. §-a alapján javaslom önkormányzati tanácsadói munkakör létrehozását.**

A Kttv. 2020. január 1-jétől hatályba lépett szabálya alapján a szervezeti és működési szabályzat mellékletében kell külön feltüntetni a munkakört. A Polgármesteri Hivatalban létrehozott önkormányzati tanácsadói munkakör elnevezése: polgármesteri kabinetvezető.

Fentiek alapján javaslom az alábbi módosítást:

A Rendelet 18.§ (3) bekezdése kiegészül az alábbi g) ponttal:

*„18.§ (3) A polgármester a jegyző útján gondoskodik a munkaterv tervezetének elkészítéséről. Ennek során javaslatot kell kérni: …*

*g) az önkormányzati tanácsadótól.”*

A Rendelet 50.§-a az alábbiak szerint módosul:

*„50. § (1) A képviselő-testület a Polgármesteri Hivatalban egy önkormányzati tanácsadói munkakört hoz létre a képviselő-testület* és bizottságai döntéseinek előkészítéséhez, illetve a polgármester tevékenységéhez közvetlenül kapcsolódó feladatok ellátására.

*A Rendelet 10. melléklete tartalmazza az önkormányzati tanácsadói munkakör megnevezését.*

*(2) Az önkormányzati tanácsadó felett a munkáltatói jogokat a polgármester gyakorolja. Az önkormányzati tanácsadó feladatait a közszolgálati tisztviselőkről szóló törvény rendelkezéseivel összhangban a munkaköri leírás tartalmazza, amelyet a polgármester ad ki.*

*(3) Az önkormányzati tanácsadó kinevezése a polgármester megbízatásának idejére szól.”*

**VI. módosítási javaslat:**

Az Mötv. 68.§ (3) bekezdése szerint: „A polgármester a képviselő-testület utólagos tájékoztatása mellett, a 42. §-ban[[6]](#footnote-6) meghatározott ügyek kivételével dönthet a két ülés közötti időszakban felmerülő, halaszthatatlan – a szervezeti és működési szabályzatban meghatározott – a képviselő-testület hatáskörébe tartozó önkormányzati ügyekben.”

Javaslom az SZMSZ 48.§ (1) bekezdésében a szabályozást helyreállítani, tekintettel a 9. melléklet módosítására is; az előzőek miatt javaslom az SZMSZ 48.§-ának módosítását.

***SZMSZ 48. §*** *(1) A polgármester - a Mötv. 42. §-ában meghatározott ügyek kivételével - döntést hozhat a két ülés közötti időszakban felmerülő, halaszthatatlan a képviselő-testület hatáskörébe tartozó következő ügyekben:*

*a) a költségvetésben szereplő kiadási jogcímek előirányzatai feletti rendelkezés a mindenkor hatályos költségvetési rendeletben megjelölt összeghatárig*

*b) az Önkormányzat nevében kötendő* ***-*** *a képviselő-testület át nem ruházható hatáskörébe nem tartozó* ***-*** *együttműködési vagy bármilyen más megállapodás, szerződés, két- vagy többoldalú nyilatkozat megkötése, aláírása,*

*c) az Önkormányzat vagy a képviselő-testület nevében* ***-*** *a képviselő-testület át nem ruházható hatáskörébe nem tartozó* ***-*** *bármilyen döntés meghozatala, valamennyi szükséges eljárási cselekmény elvégzése, intézkedés, egyoldalú nyilatkozat megtétele, vélemény, egyetértés, állásfoglalás megadása, döntés meghozatala, igazolás kiadása,*

*d) az egyes európai uniós alapokból származó támogatások felhasználásához kapcsolódó pályázatok támogató nyilatkozata és a szükséges eljárási cselekmények megtétele.*

*(2) A polgármester a döntésről a képviselő-testületet a következő ülésen tájékoztatja.*

**VII. módosítási javaslat**

Az SZMSZ felülvizsgálata eredményeként szükséges a mellékletek és függelékek felülvizsgálata.

1. melléklet– Az Önkormányzat alaptevékenységéhez kapcsolódó kormányzati funkciókat tartalmazza. Két kormányzati funkció törlésre kerül (közfoglalkoztatás és a háziorvosi ügyeleti ellátás).

Újként jelennek meg:

047410 Ár- és belvízvédelemmel összefüggő tevékenységek

082093 Közművelődés – egész életre kiterjedő tanulás, amatőr művészetek

082094 Közművelődés – kulturális alapú gazdaságfejlesztés

084031 Civil szervezetek működési támogatása

084032 Civil szervezetek programtámogatása

084040 Egyházak közösségi és hitéleti tevékenységének támogatása

084060 Érdekképviseleti, szakszervezeti tevékenységek támogatása

1. melléklet – L. IV. módosítási javaslat
2. melléklet – Az önkormányzat kötelező és önként vállalt feladatainak jegyzéke

Jogszabálymódosításból eredő pontosítások. Pl.

* Településrendezési és településfejlesztési feladatok

VIII. módosítási javaslat:

Az SZMSZ felülvizsgálata eredményeként szükséges a következő függelékek felülvizsgálata:

1. függelék – Mosonmagyaróvár Város Önkormányzat Képviselő-testületének tagjai: a függelék a 2024. június 9-i önkormányzati választások eredményeként módosítandó
2. függelék - Mosonmagyaróvár egyéni választókerületi beosztása: a függelék Mosonmagyaróvár Város Helyi Választási Irodavezetőjének Mosonmagyaróvár város egyéni választókerületeinek kialakításáról szóló 3/2023. (XI.30.) HVI vezetői határozata alapján módosítandó

A függelékek módosítását – nem lévén normatív tartalom – az előterjesztésben szereplő határozati javaslat tartalmazza.

Kérem a Tisztelt Képviselő-testületet az előterjesztés megtárgyalására és az alábbi határozati javaslat, valamint rendelet-tervezet elfogadására.

Mosonmagyaróvár, 2024. október 22.

Szabó Miklós s.k.

polgármester

Határozati javaslat:

**….../2024. (X.30.) Kt. határozat**

Mosonmagyaróvár Város Önkormányzat Képviselő-testülete a Mosonmagyaróvár Város Önkormányzatának Szervezeti és Működési Szabályzatáról szóló 33/2019. (XI. 22.) önkormányzati rendeletének 1. és 2. függelékeit módosítja. Az 1. függelékek helyébe jelen határozat 1. mellékletében szereplő 1. függelék, a 2. függelék helyébe jelen határozat 2. mellékletében szereplő 2. függelék lép.

Felelős: Szabó Miklós polgármester

Határidő: azonnal

**RENDELET-TERVEZET**

**MOSONMAGYARÓVÁR VÁROS ÖNKORMÁNYZAT**

**KÉPVISELŐ-TESTÜLETÉNEK**

**.../2024. (...) ÖNKORMÁNYZATI RENDELETE**

**a Mosonmagyaróvár Város Önkormányzatának Szervezeti és Működési Szabályzatáról szóló 33/2019. (XI. 22.) önkormányzati rendelet módosításáról**

Mosonmagyaróvár Város Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. § (1) bekezdés d) pontjában és a Magyarország helyi önkormányzatairól szóló 2011. évi CLXXXIX. törvény 53. § (1) bekezdésében meghatározott feladatkörében eljárva a következőket rendeli el:

**1. §**

A Mosonmagyaróvár Város Önkormányzatának Szervezeti és Működési Szabályzatáról szóló 33/2019. (XI.22.) önkormányzati rendelet (a továbbiakban: Rendelet) bevezető része helyébe a következő rendelkezés lép:

*„Mosonmagyaróvár Város Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. § (1) bekezdés d) pontjában és a Magyarország helyi önkormányzatairól szóló 2011. évi CLXXXIX. törvény 53. § (1) bekezdésében meghatározott feladatkörében eljárva a következőket rendeli el:”*

**2. §**

A Rendelet 18. § (3) bekezdése a következő g) ponttal egészül ki:

*(A polgármester a jegyző útján gondoskodik a munkaterv tervezetének elkészítéséről. Ennek során javaslatot kell kérni:)*

*„g) az önkormányzati tanácsadótól.”*

**3. §**

A Rendelet 37. §-a helyébe az alábbi rendelkezés lép:

*„37. § (1) A képviselő-testület az alábbi állandó bizottságokat hozza létre:*

*a) Pénzügyi és Ügyrendi Bizottság*

*(a költségvetési-, zárszámadási-, hitelkérdésekkel kapcsolatos feladatokra, a képviselő-testület és hivatalának működésével, a képviselő-testület hatáskörébe tartozó személyi ügyekkel kapcsolatos előkészítő, egyeztető feladatokra, a képviselők összeférhetetlenségével, méltatlanságával kapcsolatos eljárásra, a polgármester és az önkormányzati képviselők vagyonnyilatkozatának nyilvántartására, vizsgálatára és ellenőrzésére)*

*b) Gazdasági és Városüzemeltetési Bizottság*

*(városfejlesztési, településrendezési, környezetvédelmi, kommunális, városfenntartási és üzemeltetési, valamint közútkezelői feladatokra, az önkormányzati vagyon hasznosításával, működtetésével, az Önkormányzat gazdasági társaságaival kapcsolatos alapítói, illetve tulajdonosi jogok gyakorlására vonatkozó döntések előkészítésére)*

*c) Humán Ügyek Bizottság*

*(oktatási, ifjúsági, közművelődési, közgyűjteményi, tudományos és sport feladatokra, valamint a civil szervezetekkel való kapcsolattartásra, szervezési, általános igazgatási és közbiztonsági feladatokra, szociális ellátással, esélyegyenlőséggel és az egészségüggyel kapcsolatos feladatokra).*

*(2) Ha az önkormányzat egyéb rendeleteiben a Pénzügyi Bizottság elnevezés szerepel, azon a Pénzügyi és Ügyrendi Bizottságot, ha a Gazdasági Bizottság vagy Tulajdonosi és Városfejlesztési, Környezetvédelmi és Európai Integrációs Bizottság elnevezés szerepel, azon a Gazdasági és Városüzemeltetési Bizottságot, ha az Oktatási, Művelődési és Sport Bizottság vagy Oktatási, Kulturális és Sport Bizottság, vagy Társadalmi Kapcsolatok Bizottság, vagy Szociális és Egészségügyi Bizottság, vagy Szociális és Esélyegyenlőségi Bizottság szerepel, ott Humán Ügyek Bizottságot, valamint ahol az Igazgatási és Ügyrendi Bizottság elnevezés szerepel, ott – feladatkörtől függően – a Pénzügyi és Ügyrendi Bizottságot vagy a Humán Ügyek Bizottságot kell érteni.”*

**4. §**

A Rendelet 48. §-a helyébe az alábbi rendelkezés lép:

*„48. § (1) A polgármester - a Mötv. 42. §-ában meghatározott ügyek kivételével - döntést hozhat a két ülés közötti időszakban felmerülő, halaszthatatlan a képviselő-testület hatáskörébe tartozó következő ügyekben:*

*a) a költségvetésben szereplő kiadási jogcímek előirányzatai feletti rendelkezés a mindenkor hatályos költségvetési rendeletben megjelölt összeghatárig*

*b) az Önkormányzat nevében kötendő* ***-*** *a képviselő-testület át nem ruházható hatáskörébe nem tartozó* ***-*** *együttműködési vagy bármilyen más megállapodás, szerződés, két- vagy többoldalú nyilatkozat megkötése, aláírása,*

*c) az Önkormányzat vagy a képviselő-testület nevében* ***-*** *a képviselő-testület át nem ruházható hatáskörébe nem tartozó* ***-*** *bármilyen döntés meghozatala, valamennyi szükséges eljárási cselekmény elvégzése, intézkedés, egyoldalú nyilatkozat megtétele, vélemény, egyetértés, állásfoglalás megadása, döntés meghozatala, igazolás kiadása,*

*d) az egyes európai uniós alapokból származó támogatások felhasználásához kapcsolódó pályázatok támogató nyilatkozata és a szükséges eljárási cselekmények megtétele.*

*(2) A polgármester a döntésről a képviselő-testületet a következő ülésen tájékoztatja.”*

1. **§**

A Rendelet 50. §-a helyébe a következő rendelkezés lép:

*„50. § (1) A képviselő-testület a Polgármesteri Hivatalban egy önkormányzati tanácsadói munkakört hoz létre a képviselő-testület* és bizottságai döntéseinek előkészítéséhez, illetve a polgármester tevékenységéhez közvetlenül kapcsolódó feladatok ellátására. *A Rendelet 10. melléklete tartalmazza az önkormányzati tanácsadói munkakör megnevezését.*

*(2) Az önkormányzati tanácsadó felett a munkáltatói jogokat a polgármester gyakorolja. Az önkormányzati tanácsadó feladatait a közszolgálati tisztviselőkről szóló törvény rendelkezéseivel összhangban a munkaköri leírás tartalmazza, amelyet a polgármester ad ki.*

*(3) Az önkormányzati tanácsadó kinevezése a polgármester megbízatásának idejére szól.”*

1. **§**

A Rendelet 53. §-a a következő (3) bekezdéssel egészül ki:

*„(3) A Polgármesteri Hivatal székhelye: 9200 Mosonmagyaróvár, Fő utca 11.”*

1. **§**
2. A Rendelet 1. melléklete helyébe jelen rendelet 1. melléklete lép.
3. A Rendelet 2. melléklete helyébe jelen rendelet 2. melléklete lép.
4. A Rendelet 4. melléklete helyébe jelen rendelet 3. melléklete lép.
5. A Rendelet 9. melléklete helyébe jelen rendelet 4. melléklete lép.
6. A Rendelet a jelen rendelet 5. melléklete szerinti 10. melléklettel egészül ki.
7. **§**

Hatályát veszti a Rendelet 55. § (3) bekezdése.

1. **§**

Ez a rendelet 2024. október 30-án …. óra … perckor lép hatályba.

|  |  |
| --- | --- |
| Szabó Miklós | Fehérné dr. Bodó Mariann |
| polgármester | címzetes főjegyző |

Kihirdetve:

Mosonmagyaróvár, 2024. ... Fehérné dr. Bodó Mariann

címzetes főjegyző

*1. melléklet a .../2024. (...) önkormányzati rendelethez*

***„1. melléklet a 33/2019. (XI. 22.)******önkormányzati rendelethez***

Mosonmagyaróvár Város Önkormányzata alaptevékenységéhez kapcsolódó

kormányzati funkciók

(a kormányzati funkciók és államháztartási szakágazatok osztályozási rendjéről szóló 15/2019.(XII.7.) PM rendelet alapján)

1. **Alaptevékenységi besorolás:**

Államháztartási szakágazat 841105 Helyi önkormányzatok és társulások

igazgatási tevékenysége

2. **Kormányzati funkció:**

011130 Önkormányzatok és önkormányzati hivatalok jogalkotó és általános igazgatási tevékenysége

013320 Köztemető fenntartás- és működtetés

013350 Az önkormányzati vagyonnal való gazdálkodással kapcsolatos feladatok

016040 Nemzetpolitikai tevékenység igazgatása és támogatása

016080 Kiemelt állami és önkormányzati rendezvények

022010 Polgári honvédelem ágazati feladatai, a lakosság felkészítése

031060 Bűnmegelőzés

031070 Baleset-megelőzés

041233 Hosszabb időtartamú közfoglalkoztatás

045120 Út, autópálya építése

045140 Városi és elővárosi közúti személyszállítás

045161 Kerékpárutak üzemeltetése, fenntartása

047310 Turizmus igazgatása és támogatása

047410 Ár- és belvízvédelemmel összefüggő tevékenységek

051010 Hulladékgazdálkodás igazgatása

052010 Szennyvízgazdálkodás igazgatása

061020 Lakóépület építése

062020 Településfejlesztési projektek és támogatásuk

064010 Közvilágítás

066010 Zöldterület-kezelés

066020 Város-, községgazdálkodási egyéb szolgáltatások

072111 Háziorvosi alapellátás

072311 Fogorvosi alapellátás

072312 Fogorvosi ügyeleti ellátás

074031 Család és nővédelmi egészségügyi gondozás

074032 Ifjúság-egészségügyi gondozás

074040 Fertőző megbetegedések megelőzése, járványügyi ellátás

076062 Település-egészségügyi feladatok

081041 Versenysport- és utánpótlás-nevelési tevékenység és támogatása

081045 Szabadidősport- (rekreációs sport-) tevékenység és támogatása

081061 Szabadidős park, fürdő és strandszolgáltatás

082042 Könyvtári állomány gyarapítása, nyilvántartása

082043 Könyvtári állomány feltárása, megőrzése, védelme

082044 Könyvtári szolgáltatások

082064 Múzeumi közművelődési, közönségkapcsolati tevékenység

082091 Közművelődés - közösségi és társadalmi részvétel fejlesztése

082092 Közművelődés - hagyományos közösségi kulturális értékek gondozása

082093 Közművelődés – egész életre kiterjedő tanulás, amatőr művészetek

082094 Közművelődés – kulturális alapú gazdaságfejlesztés

084020 Nemzetiségi közfeladatok ellátása és támogatása

084031 Civil szervezetek működési támogatása

084032 Civil szervezetek programtámogatása

084040 Egyházak közösségi és hitéleti tevékenységének támogatása

084060 Érdekképviseleti, szakszervezeti tevékenységek támogatása

084070 A fiatalok társadalmi integrációját segítő struktúra, szakmai szolgáltatások fejlesztése, működtetése

098010 Oktatás igazgatása

106020 Lakásfenntartással, lakhatással összefüggő ellátások”

*2. melléklet a .../2024. (...) önkormányzati rendelethez*

„***2. melléklet a 33/2019. (XI. 22.)******önkormányzati rendelethez***

1. Az állandó bizottságok általános feladat- és hatásköre

1.1. A bizottság az előkészítésben részt vesz, előzetesen **állást foglal és véleményezi:**

1.1.1. a költségvetésről és a zárszámadásról szóló rendelet-tervezetet,

1.1.2. éves költségvetési koncepciót

1.1.3. a bizottság feladatkörét érintő előterjesztéseket,

1.1.4. az önkormányzat választási ciklusra szóló programjának tervezetét,

1.1.5. a bizottság feladatkörét érintő önkormányzati rendelet-tervezeteket, határozat-tervezeteket.

1.2. A bizottság **dönt:**

1.2.1. munkatervének megállapításában,

1.2.2. a képviselő-testület által átruházott jogkörökben.

1.3. A bizottság **ellenőrzi** határozatainak és a feladatkörét érintő képviselő-testületi határozatoknak a végrehajtását a végrehajtásért felelős személyek beszámoltatása útján.

1.4. A bizottság **kapcsolatot tart** a feladatkörét érintő szakterületen működő intézményekkel és a lakossági önszerveződő közösségekkel.

2. Az egyes állandó bizottságok feladat- és hatásköre

2.1. **Pénzügyi és Ügyrendi Bizottság**

2.1.1. Nyilvántartja, vizsgálja és ellenőrzi a polgármester és az önkormányzati képviselők vagyonnyilatkozatát.

2.1.2. Előkészíti az önkormányzati képviselő összeférhetetlenségével, méltatlanságával kapcsolatos eljárásokat és a fegyelmi ügyeket.

2.1.3. Előzetesen **állást foglal és véleményezi** a képviselő-testület hatáskörébe tartozó alábbi döntéseket:

2.1.3.1. költségvetés megállapítása, módosítása,

2.1.3.2. költségvetési koncepció megállapítása

2.1.3.3. éves beszámoló tervezete,

2.1.3.4. adósságot keletkeztető kötelezettségvállalások,

2.1.3.5. az egyes pályázatokhoz kapcsolódó pénzügyi kötelezettségvállalások,

2.1.3.6. helyi adó megállapítása, módosítása,

2.1.3.7. költségvetési bevételek – ezen belül kiemelten saját bevételek – alakulása,

2.1.3.8. vagyonváltozás alakulása,

2.1.3.9. az önkormányzat és a polgármesteri hivatal szervezeti és működési szabályzatának megállapítása, módosítása, kiegészítése,

2.1.3.10. a polgármesteri hivatal létszám-meghatározása

2.1.3.11. a képviselők, a polgármester és az alpolgármesterek összeférhetetlenségi, méltatlansági és fegyelmi ügyei,

2.1.3.12. a képviselők, a polgármester javadalmazására, egyéb juttatásokra vonatkozó előterjesztések,

2.1.3.13. a polgármester szabadság ütemezésének és a szabadság igénybevételéről szóló beszámoló jóváhagyása,

2.1.3.14. hozzájárulás, hogy a polgármester felügyelő bizottság, igazgatótanács tagja, gazdasági társaság vezető tisztségviselője, szövetkezet tisztségviselője, civil szervezet kezelő szervezetének tagja, tisztségviselője legyen,

2.1.3.15. a polgármesteri hivatal beszámolója,

2.1.3.16. Közbeszerzési Szabályzat véleményezése,

2.1.3.17. Települési Értéktár Bizottság tevékenységéről szóló beszámolójának véleményezése,

2.1.3.18. előirányzat-módosításról és átcsoportosításról az éves költségvetési rendeletben meghatározott értékhatárig,

2.1.3.19. „Mosonmagyaróvár Város Kiváló Köztisztviselője” díj odaítélése tekintetében elbírálja a díjazásra irányuló előterjesztéseket és javaslatot tesz a Képviselő-testület elé terjesztendő személyről,

2.1.3.20. belső ellenőrök tevékenységéről szóló éves beszámoló elfogadásáról,

2.1.3.21. minden olyan önkormányzati rendelet-tervezetet és határozat tervezetet, mely tárgykörénél fogva nem sorolható további bizottság feladatkörébe sem.

2.1.4. Átruházott hatáskörben **dönt** a képviselő-testület hatáskörébe tartozó alábbi ügyekben:

2.1.4.1. az államháztartáson kívüli forrás önkormányzat részére történő átvételéről 1.000.000 Ft – 5.000.000 Ft többlet pénzügyi kötelezettségvállalási értékhatárig,

2.1.4.2. az államháztartáson kívüli forrás költségvetési szerv részére történő átvételéről 100.000 Ft – 5.000.000 Ft többlet pénzügyi kötelezettségvállalási értékhatárig,

2.1.4.3. az önkormányzatra, illetve intézményeire vonatkozó éves belső ellenőrzési terv jóváhagyásáról,

2.1.4.4. belső ellenőrök tevékenységéről szóló féléves beszámoló elfogadásáról,

2.1.4.5. korlátozási kártalanítás fizetéséről az önkormányzat által elrendelt telekalakítási, illetőleg építési tilalommal terhelt ingatlanok tulajdonosai részére,

2.1.4.6. a behajthatatlan követelések megállapításában és számviteli leírásának engedélyezésében a költségvetési rendeletben meghatározott értékhatárig,

2.1.4.7. Települési Értéktár Bizottság működési szabályzatának elfogadásáról,

2.1.4.8. az önkormányzati intézmények munkamegosztási megállapodásainak jóváhagyásáról,

2.1.4.9. a továbbutalandó, államháztartáson kívülről származó támogatások átvételéről.

2.1.4.10. az államháztartáson kívüli forrás önkormányzat részére történő átvételéről 1.000.000 Ft – 5.000.000 Ft többlet pénzügyi kötelezettségvállalási értékhatárig,

2.1.5. **Ellenőrzi:**

2.1.5.1. a költségvetés tervezését és végrehajtását,

2.1.5.2. az önkormányzatnál és intézményeinél – a polgármesteri hivatal belső ellenőrei igénybevételével – a pénzügyi és számviteli szabályok megtartását, a bizonylati rend és fegyelem érvényesülését.

2.2. **Gazdasági és Városüzemeltetési Bizottság**

2.2.1. Előzetesen **állást foglal** a képviselő-testület határkörébe tartozó alábbi ügyekben:

2.2.1.1. a városi ipari, kereskedelmi koncepciók, irányelvek, önkormányzati rendelet-tervezetek,

2.2.1.2. a város környezetvédelmével kapcsolatos koncepciók, irányelvek, önkormányzati rendelet-tervezetek,

2.2.1.3. közterületek hasznosítására vagy használatára tett javaslat, rendelet-tervezet,

2.2.1.4. tájvédelmi, városképi, műemlékvédelmi szabályzatok, rendelet-tervezetek,

2.2.1.5. vásárok és piacok használatát szabályozó rendelet-tervezet,

2.2.1.6. városüzemeltetéssel, közútkezeléssel kapcsolatos rendelet-tervezetek,

2.2.1.7. temetők használatát szabályozó rendelet-tervezet,

2.2.1.8. településrendezési tervek készítése, módosítása, településfejlesztési döntés meghozatala, főépítészi feljegyzés jóváhagyása

2.2.1.9. a településfejlesztéssel, településrendezéssel és településkép védelemmel összefüggő egyeztetési eljárások során beérkezett vélemények, javaslatok

2.2.1.10. települések közötti fejlesztési elképzelések,

2.2.1.11. a helyi autóbusz közlekedést érintő szabályozás,

2.2.1.12. hulladékgazdálkodással összefüggő szabályozás,

2.2.1.13. a városüzemeltetési szerződés mellékletét képező éves terv vonatkozásában minden szakfeladatnál,

2.2.1.14. a vagyonkezeléssel és gazdálkodással kapcsolatos koncepciók, irányelvek, önkormányzati rendelet-tervezetek és ezek módosításai,

2.2.1.15. gazdasági társaság alapítása, meglévő társaság üzletrészének, részvényének megvásárlása vagy eladása; törzstőke emelése, leszállítása; önkormányzati vagyon apportálása,

2.2.1.16. mindazon ügyekben, melyek a gazdasági társaságok vonatkozásában közgyűlés, taggyűlés, illetve alapító kizárólagos hatáskörébe tartoznak,

2.2.1.17. működő önkormányzati vállalkozásokkal kapcsolatos tulajdonosi döntések,

2.2.1.18. az önkormányzati tulajdonban lévő ingatlanok eladására, bérbeadására, egyéb hasznosítására vonatkozó előterjesztések az 5 millió Ft értékhatárt meghaladó ingatlanok esetében,

2.2.1.19. önkormányzati feladatkörbe tartozó tevékenységek vállalkozásba adása,

2.2.1.20. önkormányzati vagyon átminősítése; lakásnak nem lakás céljára szolgáló helyiséggé történő átminősítése, a nem lakás céljára szolgáló helyiség lakássá történő átminősítése kérdésében,

2.2.1.21. lakásgazdálkodással kapcsolatos gazdasági és vagyonjogi előterjesztések, különösen a lakások és helyiségek értékesítésre történő kijelölése, a lakás célú bérlemény hasznosításának szociális vagy költségelven történő kijelölése***,***

2.2.1.22. távhőszolgáltatással kapcsolatos előterjesztések

2.2.1.23. „Mosonmagyaróvár Város Környezetvédelméért” díj odaítélése tekintetében elbírálja a díjazásra irányuló előterjesztéseket és javaslatot tesz a Képviselő-testületnek,

2.2.1.24. helyi védelem alá helyezésre, illetve annak megszüntetésére irányuló javaslatok,

2.2.1.25. Futura Szolgáltató Központ magasabb vezetői és gazdasági vezetői álláspályázatának feltételei és kiírása, vezetői kinevezésére irányuló javaslatok,

2.2.1.26. Futura Szolgáltató Központ működésének éves beszámolója,

2.2.1.27. Futura Szolgáltató Központ működtetésére, fejlesztésére vonatkozó koncepció,

2.2.1.28. a Futura Szolgáltató Központ által működtett dunaszigeti gyermektábor működtetésére, fejlesztésére vonatkozó koncepció, valamint a helyi települési önkormányzattal közös működtetése, a fejlesztés lehetőségei.

2.2.2. Átruházott hatáskörben **dönt** a képviselő-testület hatáskörébe tartozó alábbi ügyekben:

2.2.2.1. az önkormányzat hatáskörébe tartozó közútkezelői feladatokról, kivéve a közterület felbontásával, a közút nem közlekedési célú igénybevételével, útcsatlakozás létesítésével, valamint a közúti közlekedésről szóló 1988. évi I. törvény 22/A. § szerinti útkezelői hozzájárulással kapcsolatos eljárások,

2.2.2.2. a költségvetésben meghatározott városüzemeltetési és fenntartási feladatok ellátásáról, a pénzfelhasználás módjáról, illetve ezek módosításáról,

2.2.2.3. a vízfogyasztás rendjéről, a közműves vízszolgáltatás korlátozására vonatkozó tervről,

2.2.2.4. a helyi közút területén és ahhoz kapcsolódó területen létesített vagy kijelölt várakozóhely díj és pótdíj befizetéséről,

2.2.2.5. a parkolóhelyek üzemeltetőjéhez benyújtott egyedi kérelmek elbírálása,

2.2.2.6. taxiállomások helyének módosítása, további helyek kijelölése,

2.2.2.7. önkormányzati feladatkörbe tartozó tevékenységek ellátására kiírandó pályázatok feltételrendszeréről a feladat szerint illetékes bizottsággal együttesen,

2.2.2.8. a pályázati felhívásokra benyújtandó pályázatok jóváhagyása (különös figyelemmel az önkormányzati prioritásokra és a megvalósítandó projektcélokra),

2.2.2.9. az útalap pályázatok elbírálásáról, útalap pályázathoz történő utólagos lakossági csatlakozás jóváhagyásáról, az együttműködésben részt nem vevő személyek körének kiterjesztéséről,

2.2.2.10. a védett épületek támogatási pályázatainak elbírálásáról, benyújtott elszámolások és szakmai beszámolók elfogadásáról, pályázók egyedi kérelmeiről, a támogatás átütemezéséről

2.2.2.11. az éves költségvetésben jóváhagyott városüzemeltető és fenntartó keret szakfeladatonkénti felosztásáról,

2.2.2.12. az önkormányzat hatáskörébe tartozó helyi forgalomszervezési és közlekedési módosításokhoz kapcsolódó tervek, koncepciók és tanulmányok készítéséről,

2.2.2.13. az önkormányzati vagyon hasznosítását vagy működését szolgáló pályázatok feltételrendszeréről az illetékes bizottsággal együttesen,

2.2.2.14. szabályozási terv szerinti telekalakításokról,

2.2.2.15. közterület rendeltetésének megállapításáról és az egyéb célú igénybevétel esetén a közterület használati díj mértékének megállapításáról egyedi kérelem elbírálása során,

2.2.2.16. önkormányzati tulajdonú ingatlant érintő, nem a vagyongazdálkodás körébe tartozó tulajdonosi nyilatkozatok kiadásáról - jelen rendelet 9. mellékletében felsorolt, polgármesteri hatáskörbe átruházott tulajdonosi nyilatkozatok kivételével,

2.2.2.17. egyszemélyes, kizárólagos önkormányzati tulajdonú gazdasági társaságok esetében azon alapítói hatás- és feladatkörökben, amelyek nem tartoznak az alapító kizárólagos hatáskörébe,

2.2.2.18. ANUBISZ Kft. éves üzleti tervének és mérlegbeszámolójának jóváhagyásáról,

2.2.2.19. Városüzemeltető Kft. szállítói állományának alakulása vonatkozásában összeállított szakmai beszámoló jóváhagyásáról,

2.2.2.20. az önkormányzati tulajdonú értékpapírok kezeléséről,

2.2.2.21. lakóház-felújítási címjegyzékről,

2.2.2.22. helyi közösségi közlekedés menetrendjének módosítása,

2.2.2.23. szennyvíz-csatorna hálózatra történő rákötési kérelmek elbírálásáról, a Környezetvédelmi Alapban kezelt talajterhelési díj felhasználásának módjáról,

2.2.2.24. önkormányzati tulajdonú ingatlant és közterületet érintő tulajdonosi hozzájárulások kiadása hirdető- illetve reklámeszközök kihelyezéséhez,

2.2.2.25. előirányzat-módosításról és átcsoportosításról az éves költségvetési rendeletben meghatározott értékhatárig,

2.2.2.26. a társasházak energia-megtakarítást eredményező korszerűsítésének, felújításának támogatására vonatkozó pályázatok támogatásáról, a támogatás mértékéről és futamidejéről; a fennálló támogatási összeg egyösszegű kifizetéséről, további forrás-kiegészítésről, a támogatás arányának csökkentéséről,

2.2.2.27. vagyongazdálkodással kapcsolatos, vagyonrendeletben részletezett esetekben,

2.2.2.28. a költségvetési szervek önköltségszámítási szabályzatának jóváhagyásáról a jogszabályi vagy rendeleti úton nem szabályozott intézményi működési bevételek meghatározása érdekében,

2.2.2.29. a közterületen elhelyezkedő zöldterületek ingatlantulajdonos általi használatára vonatkozó eljárás lefolytatásáról,

2.2.2.30. Futura Szolgáltató Központ SZMSZ-ének, munkatervének jóváhagyásáról.

2.2.3. **Ellenőrzési** jogkörében:

2.2.3.1. beszámoltatja a nem kizárólagos önkormányzatú tulajdonú gazdasági társaságok legfőbb szerveiben az önkormányzatot képviselő személyeket a tulajdonosi jogok gyakorlásáról, az önkormányzati képviselet eredményességéről,

2.2.3.2. a gazdasági társaságokba delegált önkormányzati felügyelő bizottsági tagoktól tájékoztatást kér a vagyongazdálkodás rendjét szabályozó önkormányzati rendeletben foglalt feladatok ellátásáról.”

2.3. **Humán Ügyek Bizottság**

2.3.1. Előzetesen **állást foglal** a képviselő-testület hatáskörébe tartozó alábbi ügyekben:

2.3.1.1. önkormányzati köznevelési, közművelődési és sportintézmények alapítása, átszervezése vagy megszüntetése, az intézmények névváltoztatásáról, elnevezéséről,

2.3.1.2. a köznevelést, közművelődést, sportot és civilkapcsolatokat érintő pénzügyi, gazdasági, vagyonjogi előterjesztések, az intézmények költségvetésének jóváhagyása,

2.3.1.3. Flesch Károly Nonprofit Kft. vonatkozásában

2.3.1.3.1. üzleti terv,

2.3.1.3.2. üzletrész átruházása, törzstőke emelése, leszállítása; önkormányzati vagyon apportálása,

2.3.1.3.3. mindazon ügyekben, melyek az alapító (taggyűlés) kizárólagos hatáskörébe tartoznak,

2.3.1.3.4. tulajdonosi döntések,

2.3.1.3.5. a könyvtári divízió költségvetéséről és éves működéséről szóló beszámoló pénzügyi és szakmai vonatkozásában egyaránt,

2.3.1.4. az önkormányzat fenntartásában működő köznevelési, közművelődési intézmények vezetői álláspályázatának (óvodaigazgató, igazgató) feltételei és kiírása, az önkormányzati köznevelési, közművelődési és vezetőinek kinevezésére irányuló javaslatok,

2.3.1.5. a város köznevelési helyzetét érintő programok, koncepciók jóváhagyása,

2.3.1.6. az önkormányzati köznevelési intézményekben kérhető költségtérítés és tandíj megállapításának szabályait, a szociális alapon adható kedvezmények feltételeit tartalmazó előterjesztések,

2.3.1.7. az önkormányzati óvoda működési körzetének megállapítása,

2.3.1.8. a kötelező önkormányzati feladat átvállalására vonatkozó köznevelési megállapodás megkötésével kapcsolatos ügyek,

2.3.1.9. a város közművelődési és sport helyzetéről szóló beszámolók, programok koncepciók, a város verseny-, diák- és szabadidősportjának helyzete,

2.3.1.10. közterületen elhelyezésre kerülő művészeti alkotások előzetes tervei, vázlatai,

2.3.1.11. a közterület elnevezéssel kapcsolatos előterjesztések

2.3.1.12. a városban építésre kerülő új közművelődési és sportlétesítmények előzetes tervei, elhelyezése,

2.3.1.13. az adott nevelési évben indítható óvodai csoportok számának engedélyezésében, amennyiben a megelőző oktatási-nevelési évhez viszonyítva alkalmazotti létszámcsökkentéssel vagy létszámnövekedéssel jár,

2.3.1.14. helyi népszavazásra vonatkozó előterjesztések,

2.3.1.15. önkormányzati kitüntetések, díjak odaítélésére vonatkozó javaslat, amennyiben az nem tartozik más bizottság hatáskörébe,

2.3.1.16. Mosonmagyaróvár város címerének, körpecsétjének, zászlójának, lobogójának és logójának meghatározása, valamint Mosonmagyaróvár város neve, címere, zászlaja, lobogója és logója jogszerű használatának szabályozása,

2.3.1.17. a települési önkormányzat és a nemzetiségi önkormányzatok közötti együttműködési megállapodás,

2.3.1.18. más önkormányzatokkal való együttműködési megállapodásokra, igazgatási társulásokra vonatkozó előterjesztések, érdekképviseleti szervezethez való csatlakozás,

2.3.1.19. civil szervezeteket érintő kérdések,

2.3.1.20. Mosonmagyaróvári Önkormányzati Rendészet magasabb vezetői álláspályázatának feltételei és kiírása, vezetői kinevezésére irányuló javaslatok,

2.3.1.21. bűnmegelőzésre, a város közrendjére, közbiztonságára vonatkozó előterjesztések, különösen:

2.3.1.21.1. közös bűnmegelőzési és közbiztonsági feladatok ellátására a Rendőrkapitánysággal kötendő együttműködési megállapodás, illetve éves működésével kapcsolatos beszámoló,

2.3.1.21.2. Kis-Duna Polgárőr Egyesület tevékenységével, működésével kapcsolatos beszámoló,

2.3.1.21.3. a város tűz- és katasztrófavédelmi helyzetével kapcsolatos beszámoló,

2.3.1.21.4. Mosonmagyaróvári Önkormányzati Rendészet tevékenységéről szóló beszámoló,

2.3.1.21.5. Rendőrkapitányság vezetőjének kinevezése,

2.3.1.22. önkormányzati kitüntetések, díjak - „Mosonmagyaróvár Város Kiváló Egészségügyi Dolgozója” díj, „Mosonmagyaróvár Város Kiváló Szociális Dolgozója” díj, „Önkéntes Szociális Munkáért” elismerő oklevél - odaítélésére vonatkozó javaslatok,

2.3.1.23. térségi társulás tagjaként a személyes gondoskodást nyújtó szociális intézmények alapítása, megszüntetése, illetve szervezeti átalakításával kapcsolatos intézkedések,

2.3.1.24. térségi társulás tagjaként a gyermekjóléti és gyermekvédelmi szolgáltatást nyújtó intézmények alapítása, megszüntetése, illetve szervezeti átalakításával kapcsolatos intézkedések,

2.3.1.25. tájékoztató a munkaerő piaci helyzet alakulásáról,

2.3.1.26. Mosonmagyaróvár Egyesített Bölcsődék Intézménye intézményvezetői álláspályázatának feltételei és kiírása,

2.3.1.27. a személyes gondoskodást nyújtó szociális intézmények működéséről, feladat ellátásáról és gazdálkodásáról szóló éves beszámoló,

2.3.1.28. Családok Átmeneti Otthonának tevékenységéről szóló beszámoló,

2.3.1.29. évente egy alkalommal véleményezi a gyermekjóléti és gyermekvédelmi szolgáltató szakmai eredményességét, szakmai program végrehajtását, a gazdálkodás szabályszerűségét és hatékonyságát,

2.3.1.30. a szociális és gyermekjóléti, gyermekvédelmi intézmények intézményi térítési díj megállapításával kapcsolatos rendelet felülvizsgálata,

2.3.1.31. az önkormányzat tulajdonában levő egészségügyi alapellátást biztosító intézmény létesítése, átszervezése és megszüntetése,

2.3.1.32. az egészségügyi alapellátáson belül a területi ellátási kötelezettség biztosításához szükséges háziorvosi, fogorvosi körzetek betöltésére kiírt pályázat, a pályázati döntés előzetes véleményezése

2.3.1.33. a Mosonmagyaróvár Térségi Társulás működésével kapcsolatos előterjesztések; a társulási megállapodás módosítása,

2.3.1.34. a pszichiátriai- és szenvedélybetegek nappali ellátásáról szóló ellátási szerződésről, illetve az ellátási szerződés szerinti feladat végrehajtásáról szóló beszámolóról,

2.3.1.35. az egészségügyi alapellátás biztosítása érdekében megkötendő feladat-ellátási szerződés jóváhagyása, módosítása,

2.3.1.36. a város egészségügyi, közegészségügyi helyzetéről szóló koncepció, éves beszámoló, program véleményezése,

2.3.1.37. az egészségügyi alapellátás működéséről szóló éves beszámolóról,

2.3.1.38. az egészségügyi alapellátás területi tagozódása, az alapellátási körzethatárok megállapítása,

2.3.1.39. a város területén működő fogorvosi alapellátási ügyelet szervezéséről,

2.3.1.40. Szociális Foglalkoztató Közhasznú Nonprofit Kft. vonatkozásában

2.3.1.40.1. üzletrész átruházása, törzstőke emelése, leszállítása; önkormányzati vagyon apportálása,

2.3.1.40.2. mindazon ügyekben, melyek az alapító (taggyűlés) kizárólagos hatáskörébe tartoznak,

2.3.1.40.3. tulajdonosi döntések.

2.3.2. Átruházott hatáskörben **dönt** a képviselő-testület hatáskörébe tartozó alábbi ügyekben:

2.3.2.1. a helyi civil szervezetekkel megkötendő együttműködési, illetve közfeladatellátási szerződés jóváhagyása,

2.3.2.2. az önkormányzat közigazgatási területéhez tartozó iskolák köznevelési feladatokat ellátó hatóság által meghatározandó felvételi körzetének véleményezése,

2.3.2.3. iskolaszékbe, intézményi tanácsba delegált személy jelöléséről,

2.3.2.4. Hansági Múzeum szervezeti és működési szabályzatáról, munkatervének jóváhagyásáról,

2.3.2.5. Mosonmagyaróvári Önkormányzati Rendészet szervezeti és működési szabályzatáról,

2.3.2.6. önkormányzati óvodák ~~és általános iskolák~~ szolgáltatásainak igénybevételével kapcsolatos ügyekben,

2.3.2.7. az önkormányzati köznevelési, közművelődési és sport intézmények dolgozóinak szakmai kitüntetésre felterjesztéséről,

2.3.2.8. az adott nevelési évben indítható óvodai csoportok számának engedélyezése

2.3.2.9. óvodák munkatervének, szervezeti és működési szabályzatának, valamint a pedagógiai programjának elfogadásáról, továbbá az óvoda heti és éves nyitvatartási idejének meghatározásáról,

2.3.2.10. az óvoda pedagógiai programjában meghatározott feladatok végrehajtásának, a pedagógiai-szakmai munka eredményességének értékeléséről,

2.3.2.11. az önkormányzati óvodai beiratkozás időpontjáról és annak kihirdetéséről,

2.3.2.12. az óvodák középtávú, öt évre szóló pedagógus továbbképzési programjának elfogadásáról és az előző továbbképzési év értékeléséről szóló beszámoló elfogadásáról,

2.3.2.13. a nemzetiségi nyelven folyó nevelés iránti igény felmérésével kapcsolatban,

2.3.2.14. költségvetésben biztosított keretösszeg felosztásáról a helyi médiumok között, valamint a médiumokkal kötendő szerződés tartalmáról,

2.3.2.15. sportkoncepció felülvizsgálata, karbantartása során a kiemelt sportágak meghatározásáról,

2.3.2.16. a Közművelődési, a Sport, valamint a Köznevelési Alap tekintetében a költségvetési rendeletben biztosított keretösszeg felosztásáról (pályázatok elbírálása), elszámolások jóváhagyásáról és a pályázók egyedi kérelmeinek elbírálásáról, annak a keretösszegnek a meghatározásáról, melyig az önkormányzat fenntartásában álló intézmények pályázatot nyújthatnak be közösségépítő programok megvalósítására, pályázati kiírás ismételt közzétételéről,

2.3.2.17. a Pályázati díj 1% felosztásáról (pályázatok elbírálása), elszámolások jóváhagyásáról és a pályázók egyedi kérelmeinek elbírálásáról,

2.3.2.18. a Flesch Károly Nonprofit Kft. – mint kizárólagos önkormányzati tulajdonú gazdasági társaság - esetében

2.3.2.18.1. azon alapítói hatás- és feladatkörökben, amelyek nem tartoznak az alapító kizárólagos hatáskörébe,

2.3.2.18.2. az Önkormányzat és a Flesch Károly Nonprofit Kft. közötti feladat-ellátási tervről és a megkötendő megállapodásról,

2.3.2.19. választókerületi keret működési támogatásra történő felhasználásáról, elszámolások jóváhagyásáról és a pályázók egyedi kérelmeinek elbírálásáról,

2.3.2.20. engedélyezi az óvodai csoportra megállapított maximális létszám legfeljebb húsz százalékkal történő emelését,

2.3.2.21. az éves költségvetésben a képviselő-csoportok részére biztosított keret felosztásáról,

2.3.2.22. a sportcsarnokban (Aréna) megszervezésre kerülő városi, térségi vagy országos jelentőségű - különösen sport, kulturális és közművelődési célú - rendezvények lebonyolítása érdekében létrehozott „eseti támogatási keret” pályázati feltételeiről, felosztásáról (pályázatok elbírálása), elszámolások jóváhagyásáról és a pályázók egyedi kérelmeinek elbírálásáról,

2.3.2.23. Mosonmagyaróvári Mecénás Díj odaítéléséről,

2.3.3.1. a költségvetési rendeletben meghatározott keret erejéig a szociális területét érintő pályázatok benyújtásáról, elbírálásáról,

2.3.3.2. a szociális törvény 17. § (5) bekezdésében meghatározott méltányossági jog gyakorlásakor a jogosulatlanul igénybe vett szociális ellátás megtérítése

2.3.3.3. az Egészségvédelmi Alap tekintetében a költségvetési rendeletben biztosított keretösszeg felosztásáról (pályázatok elbírálása), elszámolások jóváhagyásáról és a pályázók egyedi kérelmeinek elbírálásáról,

2.3.3.4. az ágazaton belüli szakfeladatok közötti átcsoportosításról – a költségvetési rendeletben meghatározottak szerint – a Pénzügyi és Ügyrendi Bizottság jóváhagyásával, kivéve az intézmények közötti átcsoportosítást,

2.3.3.5. a Bursa Hungarica Felsőoktatási Önkormányzati Ösztöndíjpályázatok elbírálásáról,

2.3.3.6. a szociális és egészségügyi ellátás területén dolgozók szakmai kitüntetésre felterjesztéséről,

2.3.3.7. Mosonmagyaróvár Egyesített Bölcsődék Intézménye szervezeti és működési szabályzatának, munkatervének és szakmai programjának elfogadásáról,

2.3.3.8. a bölcsődei beiratkozás időpontjáról és annak kihirdetéséről,

2.3.3.9. az egészségügyi alapellátást biztosító orvosok támogatásaival kapcsolatos, az egészségügyi alapellátást biztosító orvosok támogatásairól szóló önkormányzati rendeletben részletezett esetekben,

2.3.3.10. a Vöröskereszt területi szervének beszámolójáról,

2.3.3.11. a Szociális Foglalkoztató Közhasznú Nonprofit Kft. – mint egyszemélyes, kizárólagos önkormányzati tulajdonú gazdasági társaság – esetében azon alapítói hatás- és feladatkörökben, amelyek nem tartoznak az alapító kizárólagos hatáskörébe,

2.3.3.12. lakásgazdálkodással kapcsolatos, lakásrendeletben részletezett esetekben,

2.3.3.13. „Mosonmagyaróvár Város Címzetes Főorvosa” használatát tanúsító díszoklevél átadásáról.

2.3.4. Biztosítja a nemzetiségek jogainak érvényesítését, kapcsolattartás útján figyelemmel kíséri e csoportok életkörülményeit.

2.3.5. Figyelemmel kíséri és véleményezi az átadott önkormányzati feladatok teljesülését, szerződés szerinti megvalósulását.”

3. melléklet a …/2024. (…) önkormányzati rendelethez

**„4. melléklet a 33/2019. (XI. 22.)** **önkormányzati rendelethez**

**Az önkormányzat kötelező és önként vállalt feladatainak jegyzéke**

Tartalom

Tartalom

[SZOCIÁLIS, GYERMEKJÓLÉTI SZOLGÁLTATÁSOK ÉS ELLÁTÁSOK 2](#_Toc180480742)

[HAJLÉKTALANNÁ VÁLT SZEMÉLYEK ELLÁTÁSA ÉS REHABILITÁCIÓJÁNAK, VALAMINT 4](#_Toc180480743)

[A HAJLÉKTALANNÁ VÁLÁS MEGELŐZÉSÉNEK BIZTOSÍTÁSA 4](#_Toc180480744)

[EGÉSZSÉGÜGYI ALAPELLÁTÁS, AZ EGÉSZSÉGES ÉLETMÓD SEGÍTÉSÉT CÉLZÓ SZOLGÁLTATÁSOK 5](#_Toc180480745)

[OKTATÁSSAL ÉS NEVELÉSSEL ÖSSZEFÜGGŐ FELADATOK 7](#_Toc180480747)

[KULTURÁLIS SZOLGÁLTATÁS 7](#_Toc180480748)

[SPORT, IFJÚSÁGI ÜGYEK 7](#_Toc180480749)

[Közművelődési, közgyűjteményi, kultUrális feladatok 9](#_Toc180480751)

[TELEPÜLÉSRENDEZÉSI ÉS TELEPÜLÉSFEJLESZTÉSI FELADATOK 10](#_Toc180480752)

[KÖRNYEZETVÉDELMI FELADATOK 11](#_Toc180480753)

[KOMMUNÁLIS FELADATOK 13](#_Toc180480754)

[TELEPÜLÉSÜZEMELTETÉS 13](#_Toc180480755)

[EGYÉB FELADATOK 17](#_Toc180480756)

# SZOCIÁLIS, GYERMEKJÓLÉTI SZOLGÁLTATÁSOK ÉS ELLÁTÁSOK

**(2011. évi CLXXXIX. törvény (Mötv.) 13. § (1) bekezdés 8.; 8a. pont)**

|  |  |  |  |
| --- | --- | --- | --- |
| rendszeres gyermekvédelmi kedvezménnyel kapcsolatos feladatok |  | hatósági ügy | 1997. évi XXXI. tv. 19. § |
| szünidei gyermekétkeztetés |  | ellátási szerződés | 1997. évi XXXI. tv. 21/C. § |
|  | rászoruló gyermekek hétvégi és szünidei ingyenes étkeztetése | ellátási szerződés | Költségvetési rendelet |
|  | nyári napközis táborban résztvevő szociálisan rászoruló gyermekek táboroztatása, étkeztetése | ellátási szerződés | Költségvetési rendelet |
|  | rászoruló gyermekek városi karácsonyi ünnepségének megszervezése, ajándékozás | ellátási szerződés | Költségvetési rendelet |
| önkormányzati bérlakások lakbértámogatásával kapcsolatos ügyek |  | hatósági ügy | 15/2006. (IV.31.) önkormányzati rendelet |
| köztemetéssel kapcsolatos feladatok |  | hatósági ügy | 1993. évi III. tv. 48. §  Költségvetési rendelet |
| térítési díjjal kapcsolatos ügyek |  | társulási megállapodás; | 1993. évi III. tv. 115. §, önkormányzat szociális rendelete |
| települési támogatás |  | hatósági ügy | 1993. évi III. tv. 45. §  4/2015. (II.27.) önkormányzati rendelet |

|  |  |  |  |
| --- | --- | --- | --- |
| szociális étkeztetés |  | MTT által fenntartott | 1993. évi III. tv. 86. § (1) bek. b) |
| házi segítségnyújtás |  | MTT által fenntartott | 1993. évi III. tv. 86. § (1) bek. c) |
| idősek nappali ellátása |  | MTT által fenntartott | 1993. évi III. tv. 86. § (2) bek. b) |
| fogyatékosok nappali ellátása |  | MTT által fenntartott | 1993. évi III. tv. 86. § (2) bek. c) |
| Idősek Gondozóháza (átmeneti elhelyezést nyújtó) |  | MTT által fenntartott | 1993. évi III. tv. 86. § (2) bek. d) |
|  | támogató szolgáltatás | ellátási szerződéssel | 1993. évi III. tv. 57. § (1) bek. h) |
| jelzőrendszeres házi segítségnyújtás |  | MTT által fenntartott | 1993. évi III. tv. 57. § (1) bek. f) |
| szociális intézményen belüli foglalkoztatás |  | MTT által fenntartott | 1993. évi III. tv. 99/B. - 99/E. § |
| ápolást, gondozást nyújtó intézmény |  | MTT által fenntartott | 1993. évi III. tv. 57. § (2) bek. a) |
| szenvedélybetegek és pszichiátriai betegek nappali ellátása |  | ellátási szerződés | 1993. évi III. tv. 86. § (2) bekezdés c) |

|  |  |  |  |
| --- | --- | --- | --- |
| családsegítés |  | MTT által fenntartott (KESZI) | 1993. évi III. tv. 64. § |
| Családok Átmeneti Otthona |  | ellátási szerződés | 1997. évi XXXI. tv. 94. § (3) c) |
| gyermekjóléti szolgáltatás, gyermekjóléti központ működtetése |  | MTT által fenntartott (KESZI) | 1997. évi XXXI. tv. 39-49. § |
| Gyermekek Átmeneti Otthona |  | MTT által fenntartott | 1997. évi XXXI. tv. 50. § |
|  | Családi Napközi | MTT által fenntartott | 1997. évi XXXI. tv. 43. § |
| Mosonmagyaróvári Egyesített Bölcsődék Intézménye, Bölcsődei ellátás |  | intézményfenntartás | 1997. évi XXXI. tv. 42. § |
|  | speciális tanácsadás, időszakos gyermekfelügyelet működtetése | intézményfenntartás | 1997. évi XXXI. tv. 42. § (3) bek. |

# 

# HAJLÉKTALANNÁ VÁLT SZEMÉLYEK ELLÁTÁSA ÉS REHABILITÁCIÓJÁNAK, VALAMINT

# A HAJLÉKTALANNÁ VÁLÁS MEGELŐZÉSÉNEK BIZTOSÍTÁSA

**(2011. évi CLXXXIX. törvény (Mötv.) 13. § (1) bekezdés 10. pont)**

|  |  |  |  |
| --- | --- | --- | --- |
| Hajléktalanok nappali ellátása |  | MTT által fenntartott | 1993. évi III. tv. 86. § (2) bek. c) |
| Hajléktalanok Átmeneti Szállása |  | MTT által fenntartott | 1993. évi III. tv. 86. § (2) bek. d) |

# EGÉSZSÉGÜGYI ALAPELLÁTÁS, AZ EGÉSZSÉGES ÉLETMÓD SEGÍTÉSÉT CÉLZÓ SZOLGÁLTATÁSOK

**(2011. évi CLXXXIX. törvény (Mötv.) 13. § (1) bekezdés 4. pont)**

|  |  |  |  |
| --- | --- | --- | --- |
| háziorvosi és házi gyermekorvosi ellátás |  | ellátási szerződés | 2015. évi CXXIII. tv. 5. § (1) bek. a) |
| fogorvosi alapellátás |  | ellátási szerződés | 2015. évi CXXIII. tv. 5. § (1) bek. b) |
| alapellátáshoz kapcsolódó fogorvosi ügyeleti ellátás |  | ellátási szerződés | 2015. évi CXXIII. tv. 5. § (1) bek. c) |
| iskola védőnői ellátás |  | önkormányzati fenntartású  költségvetési támogatás | Költségvetési rendelet,  2020. évi C. törvény |
| iskola-egészségügyi ellátás |  | ellátási szerződés  költségvetési támogatás | 2015. évi CXXIII. tv. 5. § (1) bek. e)  Költségvetési rendelet,  2020. évi C. törvény |
| iskola-egészségügyi és iskola védőnői alapellátás körzeteinek kialakítása |  | szervezés, a többi közreműködés | 2015. évi CXXIII. tv. 6. §  42/2015. (XII.16.) önkormányzati rendelet |
|  | Semmelweis napi ünnepség keretében adományozandó díjak | költségvetési támogatás, szervezés | 9/2010. (III. 19.) önkormányzati rendelet  Költségvetési rendelet |
|  | alapellátás támogatása | költségvetési támogatás | Költségvetési rendelet |
| OKTATÁSSAL ÉS NEVELÉSSEL ÖSSZEFÜGGŐ FELADATOKKULTURÁLIS SZOLGÁLTATÁSSPORT, IFJÚSÁGI ÜGYEK(2011. évi CLXXXIX. törvény (Mötv.) 13. § (1) bekezdés 6.; 7. és 15. pont) | | | |
| óvodai nevelés |  | intézményfenntartás | 2011. évi CLXXXIX. tv. 13. § (1) bek. 6. pont  2011. évi CXC. tv. 2. § (2) és (4) bek.  Költségvetési rendelet |
| könyvtári ellátás |  | Flesch Károly Kulturális Központ | 2011. évi CLXXXIX. tv. 13. § (1) bek. 7. pont  1997. évi CXL. tv.  Költségvetési rendelet |
| sport támogatása |  | költségvetési támogatás | 2011. évi CLXXXIX. tv. 13. § (1) bek. 15. pont  2004. évi I. törvény 55. §  11/2022. (IV.28.) önkormányzati rendelet  Költségvetési rendelet |
| települési sport hosszú távú fejlesztése, a sportszervezetekkel való együttműködés biztosítása, sportlétesítmények fenntartása |  | költségvetési támogatás, intézményfenntartás | 2011. évi CLXXXIX. tv. 13. § (1) bek. 15. pont  2004. évi I. törvény 55. §  11/2022. (IV.28.) önkormányzati rendelet  Költségvetési rendelet |
| sajátos nevelési igényű (SNI) gyermekek óvodai nevelése |  | intézményfenntartás | 2011. évi CXC. tv.  Költségvetési rendelet |
| nemzeti és nemzetiségi nevelés |  | intézményműködtetés | 2011. évi CXC. tv.  Költségvetési rendelet |
|  | területi múzeum | intézményfenntartás | 2011. évi CLXXXIX. tv. 13. § (1) bek. 7. pont  1997. évi CXL. tv. 46. §  Költségvetési rendelet |

# Közművelődési, közgyűjteményi, kultUrális feladatok

**(Kulturális szolgáltatás, különösen a nyilvános könyvtári ellátás biztosítása; filmszínház, előadó-művészeti szervezet támogatása, a kulturális örökség helyi védelme; a helyi közművelődési tevékenység támogatása**

**2011. évi CLXXXIX. törvény (Mötv.) 13. § (1) bekezdés 7. pont)**

|  |  |  |  |
| --- | --- | --- | --- |
| közösségi tér biztosítása |  | önkormányzati gazdasági társaság | 2011. évi CLXXXIX. tv.  Költségvetési rendelet |
| közművelődési tevékenység ellátása |  | közművelődési megállapodással önkormányzati gazdasági társaság működése körében | 2011. évi CLXXXIX. tv. 13. § (1) bek. 7. pont  1997. évi CXL. tv. 73.§ (1)-(2) bek.  és 76-80. § |
|  | **-** rendezvények, közösségi programok szervezése | önkormányzati gazdasági társaság | 2011. évi CLXXXIX. tv. 13. § (1) bek. 7. pont  Költségvetési rendelet |
|  | közgyűjtemény kezelése, támogatása | Gyurkovits Gyűjtemény és Emlékszoba | 1997. évi CXL. tv. 38. § és 51/A. §  Költségvetési rendelet |
|  | kedvezményes belépő (múzeumi) | együttműködési megállapodás | Költségvetési rendelet |
|  | közművelődési, kulturális programok támogatása | Közművelődési Alap | Költségvetési rendelet  átruházott hatáskörben hozott döntés |
|  | nemzetiségi kulturális programok támogatása | együttműködési megállapodás | átruházott hatáskörben hozott döntés |

# TELEPÜLÉSRENDEZÉSI ÉS TELEPÜLÉSFEJLESZTÉSI FELADATOK

**(2011. évi CLXXXIX. törvény (Mötv.) 13. § (1) bekezdés 1. pont)**

|  |  |  |  |
| --- | --- | --- | --- |
| településrendezési tervek (település-szerkezeti terv, szabályozási terv és helyi építési szabályzat) készítése, azok folyamatos karbantartása |  | szerződés településtervezővel | 2011. évi CLXXXIX. tv. 13. § (1) bek. 1. pont  2023. évi C. törvény 3.§, 10.§  419/2021.(VII.15.) Korm. rendelet 11.§ |
|
|
|
|
| helyi építészeti örökség védelme |  | nyilvántartás  főépítészi véleményezés | 2023. évi C. törvény 22.§  42/2017. (XII.18.) önkormányzati rendelet |
|  | védett épületek felújításának támogatása | védett épületek felújításának támogatása pályázati alap támogatásán keresztül | 42/2017. (XII.18.) önkormányzati rendelet  Költségvetési rendelet |
| önkormányzati főépítész alkalmazása a településrendezési feladatok előkészítésére |  | főépítész alkalmazása | 2023. évi C. törvény 56.§ |
|

# KÖRNYEZETVÉDELMI FELADATOK

**(Helyi környezet- és természetvédelem, vízgazdálkodás, vízkárelhárítás 2011. évi CLXXXIX. törvény (Mötv.) 13. § (1) bekezdés 11. pont)**

|  |  |  |  |
| --- | --- | --- | --- |
| a környezeti állapot figyelemmel kísérése, adatnyilvántartás és  -szolgáltatás teljesítése |  | adatszolgáltatás | 2011. évi CLXXXIX. tv. 13. § (1) bek. 11. pont,  1995. évi LIII. tv. 12. § (3) bek., 46. § |
| környezetvédelmi program kidolgozása, jóváhagyása, az illetékességi terület környezeti állapotának elemzése, értékelése, a lakosság tájékoztatása; a környezetvédelmi programban foglaltak végrehajtása, folyamatos felülvizsgálata, fejlesztési feladatok során érvényesíti a környezetvédelem követelményeit, együttműködik társadalmi szervezetekkel |  | képviselő-testületi döntés alapján a Polgármesteri Hivatal illetékes szervezeti egysége | 1995. évi LIII. tv. 46. § (1) bek., 48. §  Kt. határozat |
| környezeti ismeretek terjesztése és fejlesztése, környezettudatos szemléletformálás, környezeti nevelés |  | Önkormányzat, Polgármesteri Hivatal illetékes szervezeti egysége, civil szervezetek | 1995. évi LIII. tv. 54. § (2) |
|  | környezetvédelmi alap létrehozása („Mosonmagyaróvár Környezetvédelméért” Közalapítvány 1995-től) | „Mosonmagyaróvár Környezetvédelméért” Közalapítvány, jegyző | 1995. évi LIII. tv. 58. § |
| talajterhelési díj |  | megállapítás, nyilvántartás | 2003. évi LXXXIX. tv. 11. §  12/2023. (III.24.) önkormányzati rendelet |
|  | helyi jelentőségű természeti terület védetté nyilvánítása, ill. helyi jelentőségű védett természetű területek fenntartására terv készítése | képviselő-testület elfogadja a tervet, nyilvántartás vezetése | 1996. évi LIII. tv. 24. § (1) bek. b.; 55. § (1) bek. |
| helyi jelentőségű védett természeti terület fenntartása, állapotának fejlesztése, őrzése |  | VÜF Kft. szerződés alapján | 1996. évi LIII. tv. 62. § (2) bek. |
| közterületen elhagyott hulladék elszállítása, hasznosítása, ill. ártalmatlanítása |  | VÜF Kft., gazdasági társaság szolgáltató | 2012. évi CLXXXV. tv. 61. § (4) bek., 23/2016.(V.30.) önkormányzati rendelet 5/A. § |
| közterület tisztántartása |  | VÜF Kft. | 2012. évi CLXXXV. tv. 61. § (4) bek., 23/2016(V.30.) önkormányzati rendelet 4. § |
| a légszennyezettség szempontjából ökológiailag sérülékeny területek kijelölésében való közreműködés |  | jegyző, civil szervezetek | 1995. évi LIII. tv. 48. § |

# KOMMUNÁLIS FELADATOK

# TELEPÜLÉSÜZEMELTETÉS

**(Helyi környezet- és természetvédelem, vízgazdálkodás, vízkárelhárítás 2011. évi CLXXXIX. törvény (Mötv.) 13. § (1) bekezdés 11. pont)**

**(Köztemetők kialakítása és fenntartása, a közvilágításról való gondoskodás, kéményseprő-ipari szolgáltatás biztosítása, a helyi közutak és tartozékainak kialakítása és fenntartása, közparkok és egyéb közterületek kialakítása és fenntartása, gépjárművek parkolásának biztosítása 2011. évi CLXXXIX. törvény (Mötv.) 13. § (1) bekezdés 2. pont)**

|  |  |  |  |
| --- | --- | --- | --- |
| - vízrendezés, vízkárelhárítás |  | VÜF Kft. és AQUA Kft. által | 2011. évi CLXXXIX. tv. 13. § (1) 11. pont,  1995. évi LVII. tv. 4. § (1) bek. f) |
| - ár- és belvízvédekezés |  | VÜF Kft. és AQUA Kft. által | 1995. évi LVII. tv. 17. § (4) bek. |
| - árvíz- és belvízelvezetés |  | VÜF Kft. és AQUA Kft. által | 1995. évi LVII. tv. 4. § (1) bek. f) |
| - helyi vízrendezés és vízkárelhárítás |  | VÜF Kft. és AQUA Kft. által | 1995. évi LVII. tv. 17. § (4) bek.  1995. évi LVII. tv. 4. § (1) bek. f) |
| - csatornázás |  | VÜF Kft. és AQUA Kft. által | 1995. évi LVII. tv. 4. § (2) bek. |
| - közvilágítás |  | VÜF Kft. | 2011. évi CLXXXIX. tv. 13. § (1) bek 2. pont  2007. évi LXXXVI. tv. 34. § |
| - köztemető fenntartása és üzemeltetése (önkormányzati tulajdonú VÜF Kft. révén) |  | VÜF Kft. | 2011. évi CLXXXIX. tv. 13. § (1) bek. 2. pont  1999. évi XLIII. tv. 5. § (3) bek. 32/2021. (IX.17.)önkormányzati rendelet |
| - helyi közutak fenntartása (önkormányzati tulajdonú VÜF Kft. révén) |  | VÜF Kft. | 2011. évi CLXXXIX. tv. 13. § (1) bek. 2. pont, 1988. évi I. tv. 8. § (1) bek. |
| - helyi közterületek fenntartása, köztisztaság, településtisztaság biztosítása (önkormányzati tulajdonú VÜF Kft. révén) |  | VÜF Kft. | 2011. évi CLXXXIX. tv. 13. § (1) bek. 2. pont  18/2017. (IV.28.) önkormányzati rendelet  31/2015. (XI.24.) önkormányzati rendelet  23/2016. (V.30.) önkormányzati rendelet |
| - települési szilárd hulladékok kezelése |  | MNHÖT | 2012. évi CLXXXV. tv. 33-35. §  23/2016. (V.30.) önkormányzati  rendelet |
| - települési folyékony hulladékok kezelése |  | AQUA Kft. | 2012. évi CLXXXV. tv. 33-35. §  12/2023. (III.24.) önkormányzati rendelet |
| - víziközmű-szolgáltatás |  | AQUA Kft. | 2011. évi CLXXXIX. tv. 13. § (1) bek. 21. pont  2011. évi CCIX. tv. 1. § (1) bek. c); 9. § (1) bek. |
| - közreműködés a helyi energia-szolgáltatásban, távhőszolgáltatás |  | VÜF Kft. | 2011. évi CLXXXIX. tv. 13. § (1) bek. 20. pont  2005. évi XVIII. tv. 6. § (1) bek. |
|  | - fizető parkoló-hálózat működtetése (önkormányzati tulajdonú VÜF Kft. révén) | VÜF Kft. | 2011. évi CLXXXIX. tv. 13. § (1) bek. 2. pont  10/2016. (II.19.) önkormányzati rendelet |
|  | - parkolóhely-megváltással parkolóhelyek létesítése | VÜF Kft. | 253/1997. (XII. 20.) Korm. rendelet 42. § (11) bek.  10/2016. (II.19.) önkormányzati rendelet |
| - helyi közösségi közlekedés biztosítása | - helyi tömegközlekedés (megállapodással) | gazdasági társaság szolgáltató által | 2011. évi CLXXXIX. tv. 13. § (1) bek. 18. pont  2012. évi XLI. tv.  1370/2007 EK rendelet |
|  | - helyi útalap pályázat | GVB döntése | 23/2019. (VI.28.) önkormányzati rendelet |
| - önkormányzati beruházások előkészítése és bonyolítása |  | Igazgatási szakfeladat keretében | Mosonmagyaróvári Polgármesteri Hivatal Szervezeti és Működési Szabályzata (SZMSZ), beszerzési szabályzat szerint |
|  | - panelpályázatok támogatásának előkészítése, bonyolítása | GVB döntés | 14/2019. (III.22.) önkormányzati rendelet |
| - az intézményi kezelésben lévő önkormányzati vagyon állagmegóvása, kárelhárítása |  | önkormányzati vagyont kezelő gazdasági társaságok, vállalkozók, szakcégek | költségvetési rendelet  képviselő-testületi határozat  feladat-ellátási megállapodás  vállalkozói szerződés |
|  | - pályázatírásban való részvétel | Igazgatási szakfeladat keretében - szakmai előkészítés, lebonyolítás | Mosonmagyaróvári Polgármesteri Hivatal Szervezeti és Működési Szabályzata (SZMSZ) |
|  | - az önkormányzat által vállalt futó projektek szakmai ellenőrzése és koordinálása | Igazgatási szakfeladat keretében | Mosonmagyaróvári Polgármesteri Hivatal Szervezeti és Működési Szabályzata (SZMSZ) |
|  | - a projekt előrehaladásának, a határidők betartásának nyomon követése, szükséges módosítások kezdeményezése | Igazgatási szakfeladat keretében | Mosonmagyaróvári Polgármesteri Hivatal Szervezeti és Működési Szabályzata (SZMSZ) |
|  | - a projekt-előrehaladási jelentések készítésében való részvétel | Igazgatási szakfeladat keretében | Mosonmagyaróvári Polgármesteri Hivatal Szervezeti és Működési Szabályzata (SZMSZ) |
|  | - a pályázatokat érintően a belső/külső ellenőrzések elvégzése, segítése, lebonyolítása | Igazgatási szakfeladat keretében | Mosonmagyaróvári Polgármesteri Hivatal Szervezeti és Működési Szabályzata (SZMSZ) |
|  | - Városháza felújítási, karbantartási feladatainak szakmai előkészítése, bonyolítása | Igazgatási szakfeladat keretében | Mosonmagyaróvári Polgármesteri Hivatal Szervezeti és Működési Szabályzata (SZMSZ) |

# EGYÉB FELADATOK

|  |  |  |  |  |
| --- | --- | --- | --- | --- |
| közterületek elnevezése, a házszámozás megállapítása |  | házszámozás | 43/2013. (X.30.) önkormányzati rendelet | |
| nemzetiségi ügyek, a helyi nemzetiségi önkormányzatok munkájának segítése |  | együttműködési megállapodás | 2011. évi CLXXXIX. tv. 13. § (1) bek. 16. pont  2011. évi CLXXIX. tv.  Költségvetési rendelet | |
|  | a lakosság önszerveződő közösségei (társadalmi szervezetek, egyesületek, civil szerveződések, ifjúsági szervezetek) tevékenységének segítése, támogatása, az együttműködés biztosítása | együttműködési megállapodás  támogatási szerződés | 2011. évi CLXXXIX. tv. 6. § a)  Költségvetési rendelet | |
|  | városi névhasználat biztosítása  a város címerének, zászlajának, lobogójának, logojának használata | engedélyezési eljárás | 29/2001. (IX.28.) önkormányzati rendelet  9/1991. (IX.1.) önkormányzati rendelet | |
|  | helyi kitüntetések, elismerések adományozása | költségvetési támogatás, szervezés | 9/2010. (III. 19.) önkormányzati rendelet  44/2017. (XII.18.) önkormányzati rendelet  Költségvetési rendelet |
| vagyongazdálkodás |  | vagyonkezelés szabályozása  feladat-ellátási szerződés | 2011. évi CLXXXIX. tv.  2011. évi CXCVI. tv.  27/2016. (VI.30.) önkormányzati rendelet  Költségvetési rendelet | |
| vagyonkataszteri nyilvántartás |  | önkormányzati tulajdonban lévő ingatlanvagyon nyilvántartása, adatszolgáltatás | 147/1992. (XI.6.) Korm. rendelet  27/2016. (VI.30.) önkormányzati rendelet  Költségvetési rendelet | |
| helyiséggazdálkodás |  | önkormányzati tulajdonban lévő helyiségek bérbe adása, értékesítése  ellátási szerződés | 1993. évi LXXVIII. tv.  16/2006. (V. 31.) önkormányzati rendelet | |
| közbiztonság helyi feladatainak ellátása |  | együttműködési megállapodással  Közbiztonsági Alap működtetése  együttműködési megállapodás az illetékes rendőr-főkapitánysággal | 2011. évi CLXXXIX. tv. 13. § (1) bek. 17. pont  1994. évi XXXIV. tv. 9. § (1) bek. Költségvetési rendelet  Mosonmagyaróvári Önkormányzati Rendészet Szervezeti és Működési Szabályzat | |
|  | Egyéb művészeti létesítmény működtetési feladatainak ellátása | intézményfenntartás | Képviselő-testületi határozat | |

**Rövidítések jegyzéke:**

1. GVB Gazdasági és Városüzemeltetési Bizottság
2. KESZI Kistérségi Egyesített Szociális Intézmény
3. MNHÖT Mosonmagyaróvár Nagytérségi Hulladékgazdálkodási Önkormányzati Társulás
4. MTT Mosonmagyaróvár Térségi Társulás
5. SZMSZ Szervezeti és Működési Szabályzat
6. VÜF Kft. Városüzemeltető Kft.
7. Flesch Nonprofit Kft. Flesch Károly Közművelődési, Könyvtári, Kulturális és Városmarketing Közhasznú Nonprofit Korlátolt Felelősségű Társaság”

4. melléklet a …/2024. (…) önkormányzati rendelethez

„9. melléklet a 33/2019. (XI. 22.) önkormányzati rendelethez

**Képviselő-testület polgármesterre átruházott feladat- és hatáskörei**

A polgármester átruházott hatáskörben dönt a Képviselő-testület hatáskörébe tartozó alábbi ügyekben:

* 1. előirányzat-módosításról és átcsoportosításról az éves költségvetési rendeletben és az államháztartáson kívüli forrás Önkormányzat javára történő átvételéről szóló rendeletben meghatározott értékhatárig,
  2. jogosulatlanul és rosszhiszeműen igénybe vett szociális ellátások visszatérítésére kötelezéséről,
  3. hitelműveletekkel kapcsolatos feladatellátásról,
  4. az önkormányzati biztos megbízási díjának havi összegéről és a költségelszámolás rendjéről,
  5. nettó 500.000 Ft vagyonértékig az üzleti vagyon körébe tartozó ingó vagyon átruházásról, bérbe, ellenérték fejében történő használatba adásáról és feltételeiről,
  6. az Önkormányzat javára más személy vagy szervezet tulajdonában lévő vagyonon szolgalmi vagy egyéb közérdekű használati jog alapításáról,
  7. az Önkormányzat javára más személy vagy szervezet tulajdonában lévő vagyonon fennálló szolgalmi, egyéb közérdekű használati joggal vagy az alapján való rendelkezésről, valamint az önkormányzati vagyont érintő hatósági eljárásban az Önkormányzatot megillető jog gyakorlásáról,
  8. versenyeztetési eljárásban a pályázati kiírás visszavonásáról, összeférhetetlenségi ügyben önkormányzati kiíró esetén az összeférhetetlenség megállapításáról, megbízza a bizottság tagjait,
  9. a közterület felbontásával, a közút nem közlekedési célú igénybevételével, filmforgatás céljából történő közterület-használat, útcsatlakozás létesítésével, valamint a közúti közlekedésről szóló 1988. évi I. törvény 42/A. § szerinti útkezelői hozzájárulással kapcsolatos eljárás kérelmeiről, közterület-használati díj korlátlan csökkentéséről vagy elengedéséről,
  10. helyi védelem alá helyezésre, illetve annak megszüntetésére irányuló javaslat hiányos volta megállapításáról, általános feladatellátási-szerződések részletkérdéseiről,
  11. településképi bejelentési eljárás kérelmeiről, településképi kötelezési eljárásban, a településképi követelmények megszegésének jogkövetkezményeiről,
  12. a helyi útalap felhasználására irányuló pályázat kiírásáról, a kiírás tartalmáról, a költségvetési forrás ismeretében dönt a terveztetésre javasolt utcákról, a természetes személy pályázó által a szükséges önrész késedelmes, kamatmentes megfizetésének engedélyezéséről, az útépítési érdekeltségi hozzájárulás kivetéséről, fennálló fizetési kötelezettség más személyre történő átruházásának engedélyezése,
  13. a társasházak energia-megtakarítást eredményező korszerűsítésének, felújításának támogatásáról szóló pályázati kiírás közzététele,
  14. az Önkormányzat javára más személy vagy szervezet tulajdonában lévő vagyonon fennálló jelzálogjog törlésére, átjegyzésére vonatkozó nyilatkozat megtétele,
  15. az Önkormányzat intézményeinek karbantartási feladataira létrehozott karbantartási költségalap céltartalékra vonatkozó igény jóváhagyása, a karbantartási alapból való finanszírozásának elrendelése,
  16. az önkormányzat tárgyévi beruházási tervének jóváhagyása,
  17. az önkormányzat tárgyévi közbeszerzési tervének jóváhagyása,
  18. a településrendezési kötelezettségről szóló határozat közlésével egyidejűleg az ingatlanügyi hatóság megkeresése a kötelezettség tényének ingatlan-nyilvántartásba történő feljegyzése érdekében, illetve a kötelezettség megszűnését követően 15 munkanapon belül az erről szóló határozat közlésével egyidejűleg a kötelezettség tényének az ingatlan-nyilvántartásból való törlése érdekében,
  19. a közösségi együttélés alapvető szabályainak megsértésével szembeni szankcióról, amennyiben a természetes személy, jogi személy Mosonmagyaróvár Város Képviselő-testületének a közterület-használat szabályait megállapító önkormányzati rendeletében meghatározottak szerint olyan tevékenységet végez, amelyre nem adható közterület-használati engedély, közterületet engedély nélkül vagy az engedélyben foglaltak megsértésével használ, közterületet engedély nélkül vagy az abban foglaltak megsértésével bont fel,
  20. a közösségi együttélés alapvető szabályainak megsértésével szembeni szankcióról, amennyiben a vállalkozás Mosonmagyaróvár Város Önkormányzat Képviselő-testületének a személytaxi-szolgáltatás rendjéről, valamint a taxiállomások létesítéséről, használatának és üzemeltetésének rendjéről szóló önkormányzati rendeletében rögzített szabályokat nem tartja be,
  21. a Mosonmagyaróvár város területén létesített taxiállomások használatára, valamint a személytaxi-szolgáltatás végzésére jogosító személytaxi-szolgáltatási engedély iránti kérelem első fokon, önkormányzati hatósági jogkörben történő elbírálásáról,
  22. a Mosonmagyaróvár, Pozsonyi út 89. (320 hrsz.) I. emelet 7. szám alatti lakás vendéglátás célú hasznosításáról,
  23. önkormányzati tulajdonban álló ingatlanon történő székhely-, telephely-, fióktelep-létesítés esetén a cégeljáráshoz, nyilvántartásba vételi eljáráshoz szükséges tulajdonosi nyilatkozat kiadásáról,
  24. tulajdonosi hozzájárulásról építési tilalom törléséhez,
  25. tulajdonosi hozzájárulásról közműépítésekhez,
  26. az Önkormányzatot megillető elővásárlási jogról történő lemondásról.
  27. Mosonmagyaróvár Város jelképei - neve, címere, zászlaja (lobogója), logoja, „Virágzó Város” logo -, használatának engedélyezéséről, valamint az engedély visszavonásáról,
  28. a város életében meghatározó szerepet játszó, köztiszteletben álló elhunyt polgárai koporsóinak, illetve urnáik elhelyezésére kijelölt sírhelyek felhasználásáról,
  29. „Polgármesteri Elismerő Oklevél” adományozásáról
  30. polgármesteri keret keretösszegének felhasználásáról, támogatás összegének a támogatási céltól eltérő módon történő felhasználásának engedélyezéséről, benyújtott elszámolások és szakmai beszámolók elfogadásáról,
  31. köztemetéssel összefüggő eljárásokról,
  32. rendkívüli méltányosságból települési támogatás megállapításáról,
  33. általános feladatellátási-szerződések részletkérdéseiről,
  34. a költségelvű bérlakás szakember részére történő bérbeadásáról, és az e tárgyú bérleti jogviszony meghosszabbításáról"

5. melléklet a …/2024. (…) önkormányzati rendelethez

„10. melléklet a 33/2019. (XI. 22.) önkormányzati rendelethez

A Mosonmagyaróvári Polgármesteri Hivatalban

létrehozott önkormányzati tanácsadói munkakör

A közszolgálati tisztségviselőkről szóló 2011. évi CXCIX. törvény rendelkezései, valamint jelen szabályzat ………….. alapján a Képviselő-testület és bizottságai döntésének előkészítéséhez, illetve a polgármester, alpolgármester tevékenységéhez közvetlenül kapcsolódó feladatok ellátására a Polgármesteri Hivatalban a Képviselő-testület által létrehozott önkormányzati tanácsadó munkakör az alábbi:

* polgármesteri kabinetvezető”

1. Mötv. 53. § (1) bekezdés [↑](#footnote-ref-1)
2. „Feladatkörében eljárva a helyi önkormányzat törvény által nem szabályozott helyi társadalmi viszonyok rendezésére, illetve törvényben kapott felhatalmazás alapján önkormányzati rendeletet alkot.” [↑](#footnote-ref-2)
3. Jat. 37.§ (3) bekezdés [↑](#footnote-ref-3)
4. Az Mötv. is meghatároz kötelezően létrehozandó bizottságot: kétezernél nagyobb lélekszámú településen kötelező pénzügyi bizottságot alakítani, illetve előírja, hogy a vagyonnyilatkozatok vizsgálatát az SZMSZ-ben meghatározott bizottság végzi. Esetünkben a Pénzügyi és Ügyrendi Bizottság bír a feladattal. [↑](#footnote-ref-4)
5. A Képviselő-testület egyes ágazati rendeletek megalkotása során több alkalommal is élt a hatáskörátruházás lehetőségével, azonban az SZMSZ-ben ezek az átruházott hatáskörök nem kerültek összefoglalásra. Az átruházott hatáskörök együttesen történő megjelenítése érdekében indokolt volt a polgármesterre átruházott hatáskörök SZMSZ mellékletben való feltüntetése, így a rendeletnek egy új, 9. melléklettel történő kiegészítése. Beiktatta: Mosonmagyaróvár Város Önkormányzat Képviselő-testületének 23/2021. (VI. 25.) önkormányzati rendelete 5. § (5), 5. melléklet. Hatályos: 2021. VI. 26-tól. [↑](#footnote-ref-5)
6. Mötv. 42. § A képviselő-testület hatásköréből nem ruházható át: a rendeletalkotás; szervezetének kialakítása és működésének meghatározása, a törvény által hatáskörébe utalt választás, kinevezés, vezetői megbízás; a helyi népszavazás elrendelése, kitüntetések és elismerő címek alapítása; a gazdasági program, a hitelfelvétel, a kötvénykibocsátás, a kölcsönfelvétel vagy más adósságot keletkeztető kötelezettségvállalás, alapítványi forrás átvétele és átadása; 5. önkormányzati társulás létrehozása, megszüntetése, abból történő kiválás, a társulási megállapodás módosítása, társuláshoz, érdekképviseleti szervezethez való csatlakozás, abból történő kiválás; megállapodás külföldi önkormányzattal való együttműködésről, nemzetközi önkormányzati szervezethez való csatlakozás, abból történő kiválás; intézmény alapítása, átszervezése, megszüntetése; közterület elnevezése, köztéri szobor, műalkotás állítása; eljárás kezdeményezése az Alkotmánybíróságnál; a bíróságok ülnökeinek megválasztása; állásfoglalás intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti; a települési képviselő, polgármester méltatlansági és a vagyonnyilatkozati eljárással kapcsolatos, továbbá összeférhetetlenségi ügyében való döntés; az önkormányzati képviselői megbízatás megszűnéséről való döntés, ha a képviselő egy éven át nem vesz részt a képviselő-testület ülésén; a településfejlesztési terv és a településrendezési terv jóváhagyása; területszervezési kezdeményezés; a helyi önkormányzati vagyon tulajdonjogának a 108. § szerinti ingyenes átruházására vagy nemzeti vagyon tulajdonjogának ingyenes átvételére vonatkozó döntés; amit törvény a képviselő-testület át nem ruházható hatáskörébe utal. [↑](#footnote-ref-6)