Mosonmagyaróvár Város Polgármesterétől

*… napirend*

**ELŐTERJESZTÉS**

**a Képviselő-testület 2024. október 30-i ülésére**

**Tárgy:** Polgármesteri és alpolgármesteri keret-támogatások elszámolása

**Előterjesztő:** Szabó Miklós polgármester

|  |
| --- |
| Előkészítő szervezeti egység:  Mosonmagyaróvári Polgármesteri Hivatal – Önkormányzati Osztály |
| Készítette: dr. Horváth Ilona jogi referens |
| Pénzügyi fedezetet **igényel**, mely rendelkezésre áll a 2024. évi költségvetésben. |
| Törvényességi szempontból kifogást nem emelek, beterjesztésre alkalmas. |
| Fehérné dr. Bodó Mariann  címzetes főjegyző |

A napirendet **nyilvános** ülésen javasolt tárgyalni, a határozat elfogadásához **egyszerű** többség szükséges.

Tisztelt Képviselő-testület!

A Képviselő-testület az Önkormányzat 2024. évi költségvetéséről szóló 1/2024. (II. 16.) önkormányzati rendeletében több jogcímen irányzott elő támogatást. A támogatások odaítélésére vonatkozó szabályokról külön önkormányzati rendeletek rendelkeznek. Kiemelten:

* választókerületi keret-támogatás
* **polgármesteri - alpolgármesteri keret-támogatás**
* egyéb kiemelt támogatások
* Part Rendezvényház bérletéhez kapcsolódó támogatás

A polgármesteri - alpolgármesteri keret terhére nyújtott támogatás esetén a támogatás felhasználása és a benyújtott elszámolások kapcsán a Mosonmagyaróvár Város Önkormányzatának Szervezeti és Működési Szabályzatáról szóló önkormányzati rendelet szerint hatáskörrel rendelkező szerv jóváhagyása elengedhetetlen, ezen támogatások utófinanszírozottak.

A támogatáshoz a tárgyi keretösszeg az Önkormányzat 2024. évi költségvetésében biztosított.

Az utófinanszírozott támogatás kifizetése kizárólag abban az esetben történhet meg, ha a támogatott elszámolását a Mosonmagyaróvár Város Önkormányzatának Szervezeti és Működési Szabályzatáról szóló önkormányzati rendelet szerint hatáskörrel rendelkező szerv jóváhagyja.

A Mosonmagyaróvár Város Önkormányzatának Szervezeti és Működési Szabályzatáról szóló 33/2019. (XI.22.) önkormányzati rendelet szerint a polgármesteri, alpolgármesteri keret keretösszegének felhasználásáról benyújtott elszámolások és szakmai beszámolók elfogadásáról a Társadalmi Kapcsolatok Bizottság jogosult döntést hozni átruházott hatáskörben. Mivel a bizottság még nem alakult meg, így a döntés a Képviselő-testület hatáskörébe tartozik.

Az elszámolások a szerződésekben rögzítetteknek megfelelnek. Fentiek alapján javaslom a Tisztelt Képviselő-testületnek, hogy fogadja el a támogatottak elszámolását a határozati javaslat szerint.

Mosonmagyaróvár, 2024. október 22.

Szabó Miklós s.k.

polgármester

**Határozati javaslat:**

**…/2024. (X.30.) Kt. határozat**

1. Mosonmagyaróvár Város Önkormányzat Képviselő-testülete a polgármesteri és alpolgármesteri keret-támogatások elszámolását az alábbiak szerint fogadja el:

|  |  |  |  |  |
| --- | --- | --- | --- | --- |
| **Ssz.** | **Támogatott** | **Cél** | **Támogatás összege** | **Elszámolás összege** |
| 1. | Nők a Városért Egyesület  ÖHO/786-2/2024. | „Egészség hídja” rendezvény alkalmából, léggömbök beszerzéséhez való hozzájárulás | összesen  25.000.-Ft | összesen  25.000.-Ft  (azaz huszonötezer forint) |
| 2. | Mosoni Polgári Kör Közhasznú Egyesület  ÖHO/742-2/2024.  ÖHO/743-2/2024. | Nyárbúcsúztató rendezvény megszervezésével és lebonyolításával kapcsolatos költségekhez való hozzájárulás | 300.000.-Ft | 300.000.-Ft  (azaz háromszázezer forint) |
| 3. | Mosonmagyaróvári Kertbarátok Köre  ÖHO/774-2/2024. | az Egyesület 2024. évi működésének támogatása | 100.000.-Ft | 100.000.-Ft  (azaz egyszázezer forint) |
| 4. | Mosonmagyaróvári Kertbarátok Köre  ÖHO/616-2/2024. | az Egyesület által 2024.09.03-án megrendezett Termény- és virágkiállítás megrendezésének költségeihez való hozzájárulás | 250.000.-Ft | 250.000.-Ft  (azaz kettőszázötvenezer forint) |
| 5. | Mosonmagyaróvári Vízisport Egyesület  ÖHO/905-2/2024. | MVSE tulajdonában lévő kisbusz javítási költségeinek támogatása | 295.000.-Ft | 295.000.-Ft  (azaz kettőszázkilencvenötezer forint) |
| 6. | Vincze Ernőné, mint a Margaréta Nyugdíjas Klub vezetője  ÖHO/540-2/2024. | a Margaréta Nyugdíjas Klub fennállásának 45. évfordulója alkalmából megrendezésre kerülő ünnepi vacsora költségeihez való hozzájárulás | összesen  200.000.-Ft | összesen  200.000.-Ft  (azaz kettőszázezer forint) |
| 7. | KODOMO Sportklub  ÖHO/888-2/2024. | 2024. évi működési költségek, eszközbeszerzés, versenyzési költségek támogatása | 300.000.-Ft | 300.000.-Ft  (azaz háromszázezer forint) |
| 8. | VIGÓ Sport Egyesület  ÖHO/887-3/2024. | 2024. 10.12-én megrendezett XI. Greiner VI-GÓ Küzdősport Gála költségeihez való hozzájárulás | 400.000.-Ft | 400.000.-Ft  (azaz négyszázezer forint) |
| 9. | Ipartelepi Lakosok Egyesülete  ÖHO/609-2/2024. | 2024. évi működési költségek | 100.000.-Ft | 100.000.-Ft  (azaz egyszázezer forint) |
| 10. | Ipartelepi Lakosok Egyesülete  ÖHO/890-2/2024. | Infrastruktúrafejlesztés, eszközbeszerzés | 400.000.-Ft | 400.000.-Ft  (azaz négyszázezer forint) |
| 11. | Lang Istvánné, mint a Mosoni Szépkorúak Nyugdíjas Klub  ÖHO/595-2/2024. | Színházlátogatási költségekhez való hozzájárulás | 100.000.-Ft | 100.000.-Ft  (azaz egyszázezer forint) |

1. Mosonmagyaróvár Város Önkormányzat Képviselő-testülete felkéri a Polgármestert, hogy a támogatások kifizetéséről gondoskodjon.

Felelős: Szabó Miklós polgármester

Határidő: 2024. november 15.