Mosonmagyaróvár Város Polgármesterétől

*….. napirend*

**ELŐTERJESZTÉS**

**a Képviselő-testület 2024. október 30-i ülésére**

**Tárgy:** Gazdasági társaságok felügyelőbizottsági tagjainak megválasztása, tagok delegálása, alapító okirat módosítása

**Előterjesztő:** Szabó Miklós polgármester

|  |
| --- |
| Előkészítő szervezeti egység:  Mosonmagyaróvári Polgármesteri Hivatal – Önkormányzati Osztály |
| Készítette: Czinderné dr. Hegedüs Éva jogi referens |
| Pénzügyi fedezetet nem igényel. |
| Törvényességi szempontból kifogást nem emelek, beterjesztésre alkalmas: |
| Fehérné dr. Bodó Mariann  címzetes főjegyző |

A napirendet - az érintettek hozzájárulásával - **nyilvános ülésen** javasolt tárgyalni, a határozatok elfogadásához **minősített** többség szükséges.

**Tisztelt Képviselő-testület!**

1. Az Önkormányzat által alapított, illetve tagi részesedésével működő alábbi gazdasági társaságok felügyelőbizottsági tagjainak megválasztásáról a Képviselő-testület 2019. november 21-i ülésén döntött.

A felügyelőbizottsági tagok körében 2024. évben a Szociális Foglalkoztató Szolgáltató és Kereskedelmi Közhasznú Nonprofit Kft., valamint a MOVINNOV Befektetési Innovációs és Szolgáltató Kft. vonatkozásában történt változás.

A Képviselő-testület a felügyelőbizottságok elnökeinek, tagjainak díjazását 2019-ben az alábbiak szerint állapította meg:

- felügyelőbizottság elnöke bruttó 70.000 Ft/hó  
- felügyelőbizottság tagjai bruttó 50.000 Ft/hó

Az Önkormányzat irányításával működő gazdasági társaságok felügyelőbizottsági megbízatásai módosításra szorulnak a megbízásra vonatkozó idő lejárata miatt. A felügyelőbizottságok megválasztása érdekében egyeztetésre került sor.

Az egyeztetés eredményeként javaslom a Tisztelt Képviselő-testületnek, hogy a felügyelőbizottságok új tagjainak megválasztására, a hatályos jogszabályi rendelkezések keretei között, az alábbiak szerint kerüljön sor:

|  |  |  |
| --- | --- | --- |
|  | **Felügyelőbizottsági tagok** | **Megbízás időtartama** |
| **MOVINNOV Befektetési Innovációs és Szolgáltató Kft.** | tagjai: Szabados Tamás  Lendvai László  Szabó Balázs | 2024. november 22-től 5 éves időtartamra |
| **Városüzemeltető és Fenntartó Kft.** | tagjai: Márkus János  Darázs Norbert  Jurik Vilmos  Kránitz László  Szőke Nóra  Csorba Dezső Géza | 2024. november 22-től 5 éves időtartamra |
| **Flesch Károly Közművelődési, Könyvtári, Kulturális és Városmarketing Közhasznú Nonprofit Kft.** | tagjai: Ábrahám Tivadar  Staár Katalin  Árvai Gyöngyi | 2024. november 22-től 5 éves időtartamra |
| **SZOCIÁLIS FOGLALKOZTATÓ Szolgáltató és Kereskedelmi Közhasznú Nonprofit Kft.** | tagjai: dr. Frauhammer Csaba  Márkus János  Csorba Dezső | 2024. november 21-től 5 éves időtartamra |
| **AQUA Szolgáltató Kft.** | tagjai: Dr. Árvay István  Darázs Norbert | 5 éves időtartamra a taggyűlés döntésének megfelelően |

Javaslom, hogy az új felügyelőbizottsági tagsági jogviszony a korábbi tagsági jogviszonyok megszűnését követő naptól kezdődjék.

Az AQUA Szolgáltató Kft. esetében érdemi, cégbírósági bejegyzésre alkalmas döntéshozatalra az önkormányzati delegálás alapján későbbi időpontban kerül sor. A jogviszony kezdetének és végének időpontját a taggyűlés állapítja meg.

A felügyelőbizottságok elnökeinek megválasztására a Polgári Törvénykönyvről  szóló 2013. évi V. törvény 3:122 § az irányadó, amely alapján az elnököt a felügyelőbizottság választja saját tagjai közül.

A felügyelőbizottságok díjazását egységesen javasolom megállapítani, a felügyelőbizottságok elnökeinek díját bruttó 80.000 Ft/hó, tagjainak díját pedig bruttó 60.000 Ft/hó/tag összegben.

b) A Futura Szolgáltató Központ székhelyén korábban működött repülőgép szimulátort a **MOVINNOV Befektetési Innovációs és Szolgáltató Kft.** adta bérbe, a 9200 Mosonmagyaróvár, Szent István király út 142. II emelet cím az alapító okiratban a Társaság telephelyeként került feltüntetésre.

Ez a tevékenység időközben megszűnt, így a telephely megszüntetése indokolttá vált. Az alapító okirat 2.2 pontja sorolja fel a Társaság telephelyeit, így azt módosítani szükséges e tekintetben is.

A **Flesch Károly Közművelődési, Könyvtári, Kulturális és Városmarketing Közhasznú Nonprofit Kft.** alapító okiratában felsorolt közhasznú tevékenységek bővülnek az 5914’08 Filmvetítés tevékenységgel. A Társaság vállalkozási tevékenységei bővülnek az alábbi tevékenységekkel: 6010’08 Rádióműsor-szolgáltatás, 6391’08 Hírügynökségi tevékenység.

Törlésre kerül a 0162’08 Állattenyésztési szolgáltatás, valamint a 3299’ Egyéb m.n.s feldolgozóipari tevékenység.

A **SZOCIÁLIS FOGLALKOZTATÓ Szolgáltató és Kereskedelmi Közhasznú Nonprofit Korlátolt Felelősségű Társaság** alapító okirata nevesíti alapítójának képviselőjét.

Az alapító képviselőjének változása szükségessé teszi a Társaság alapító okiratának módosítását.

Tájékoztatom a Tisztelt Képviselő-testületet, hogy a fentiekben levezetett felügyelőbizottsági tagváltás valamennyi gazdasági társaság esetében, a fent ismertetett egyéb változások a **MOVINNOV Befektetési Innovációs és Szolgáltató Kft., Flesch Károly Közművelődési, Könyvtári, Kulturális és Városmarketing Közhasznú Nonprofit Kft.** és a **SZOCIÁLIS FOGLALKOZTATÓ Szolgáltató és Kereskedelmi Közhasznú Nonprofit Korlátolt Felelősségű Társaság** esetében az alapító okirat egyidejű módosítását igénylik.

Kérem a Tisztelt Képviselő-testületet a javasoltak megvitatására.

Mosonmagyaróvár, 2024. október 29.

Szabó Miklós s.k. polgármester

**HATÁROZATI JAVASLATOK:**

1. **…./2024. (X.30.) Kt. határozat**

1.) Mosonmagyaróvár Város Önkormányzat Képviselő-testülete, mint a MOVINNOV Befektetési Innovációs és Szolgáltató Kft. (cégjegyzékszám: 08-09-002816; székhely: 9200 Mosonmagyaróvár, Szent István király út 122.; a továbbiakban: Társaság) Alapítója és kizárólagos tulajdonosa a Társaság felügyelőbizottsági *tagjainak:*

*1./ Szabados Tamás (…………...)*

*2./ Lendvai László (…………...)*

*3./ Szabó Balázs (…………...)*

szám alatti lakosokat 2024. november 22-től 5 éves időtartamra megválasztja.

2.) A Képviselő-testület a felügyelőbizottság díjazását az alábbiak szerint állapítja meg:   
- felügyelőbizottság elnöke bruttó 80.000 Ft/hó  
- felügyelőbizottság tagjai bruttó 60.000 Ft/hó/tag

3.) A Képviselő-testület elhatározza, hogy a Társaság 9200 Mosonmagyaróvár, Szent István út 142. II. emelet szám alatti telephelye törlésre kerüljön.

4.) A Képviselő-testület felhatalmazza a polgármestert és az ügyvezetőt, hogy a társaság Alapító okiratának módosítását kezdeményezze az illetékes cégbíróságnál, továbbá az eszközölt változások cégjegyzékben történő bejegyzése érdekében elkészülő valamennyi okirat és nyilatkozat aláírására, egyben meghatalmazza a Horváth Antal Ügyvédi Iroda (9200 Mosonmagyaróvár, Szent István király út 82.) részéről Dr. Horváth Antal ügyvédet, hogy a jelen alapítói határozat alapján szükségessé váló dokumentumokat elkészítse, ellenjegyezze és a gazdasági társaságot a Győri Törvényszék Cégbírósága előtt folyó változásbejegyzési eljárásban teljes körűen képviselje.

Felelős: Szabó Miklós polgármester

Pollhammer Jenő ügyvezető

Határidő: 2024. december 22.

1. **…./2024. (X. 30.) Kt. határozat**
2. Mosonmagyaróvár Város Önkormányzat Képviselő-testülete, mint a Városüzemeltető és Fenntartó Kft. (cégjegyzékszám: 08-09-002406; székhely: 9200 Mosonmagyaróvár, Szent István király u. 25.; a továbbiakban: Társaság) Alapítója és kizárólagos tulajdonosa a Társaság felügyelőbizottsági *tagjainak:*

*1./ Márkus János (……….)*

*2./ Darázs Norbert (……….)*

*3./ Jurik Vilmos (……….)*

*4./ Kránitz László (……….)*

*5./ Szőke Nóra (……….)*

*6./ Csorba Dezső Géza (……….)*

szám alatti lakosokat, 2024. november 22-től 5 éves időtartamra megválasztja.

2.) A Képviselő-testület a felügyelőbizottság díjazását az alábbiak szerint állapítja meg:   
- felügyelőbizottság elnöke bruttó 80.000Ft/hó  
- felügyelőbizottság tagjai bruttó 60.000 Ft/hó/tag

3.) A Képviselő-testület felhatalmazza a polgármestert és az ügyvezetőt, hogy a társaság Alapító okiratának módosítását kezdeményezze az illetékes cégbíróságnál, továbbá az eszközölt változások cégjegyzékben történő bejegyzése érdekében elkészülő valamennyi okirat és nyilatkozat aláírására, egyben meghatalmazza a Dr. Illés Ügyvédi Iroda (9200 Mosonmagyaróvár, Kiserdő út 8.) részéről Dr. Illés Tamás ügyvédet, hogy a jelen alapítói határozat alapján szükségessé váló dokumentumokat elkészítse, ellenjegyezze és a gazdasági társaságot a Győri Törvényszék Cégbírósága előtt folyó változásbejegyzési eljárásban teljes körűen képviselje.

Felelős: Szabó Miklós polgármester

Kosár Tibor ügyvezető

Határidő: 2024. december 22.

1. **…./2024. (X.30.) Kt. határozat**

1.) Mosonmagyaróvár Város Önkormányzat Képviselő-testülete, mint a Flesch Károly Közművelődési, Könyvtári, Kulturális és Városmarketing Közhasznú Nonprofit Kft. (cégjegyzékszám: 08-09-015734; székhely: 9200 Mosonmagyaróvár, Erkel Ferenc u. 14.; a továbbiakban: Társaság)felügyelőbizottsági *tagjainak:*

*1./ Ábrahám Tivadar (……….)*

*2./ Staár Katalin (……….)*

*3./Árvai Gyöngyi (……….)*

szám alatti lakosokat, 2024. november 22-től 5 éves időtartamra megválasztja.

2.) A Képviselő-testület a felügyelőbizottság díjazását az alábbiak szerint állapítja meg:   
- felügyelőbizottság elnöke bruttó 80.000 Ft/hó  
- felügyelőbizottság tagjai bruttó 60.000 Ft/hó/tag

1. A Képviselő-testület az alábbiakban jelöli meg a Társaság cél szerinti, közhasznú tevékenységeit a TEÁOR’08 rendszere alapján:

94.99 M.n.s egyéb közösségi, társadalmi tevékenység a társaság főtevékenysége

további tevékenységek:

90.01 Előadó-művészet

17.23 Irodai papíráru gyártása

18.12 Nyomás (kivéve: napilap)

58.14 Folyóirat, időszaki kiadvány kiadása

58.19 Egyéb kiadói tevékenység

**59.14 Filmvetítés**

72.20 Társadalomtudományi, humán kutatás, fejlesztés

78.10 Munkaközvetítés

79.90 Egyéb foglalás

85.32 Szakmai középfokú oktatás

85.51 Sport, szabadidős képzés

* 1. Kulturális képzés

85.59 M.n.s. egyéb oktatás

90.02 Előadó-művészetet kiegészítő tevékenység

90.03 Alkotóművészet

90.04 Művészeti létesítmények működtetése

91.01 Könyvtári, levéltári tevékenység

93.29 M.n.s. egyéb szórakoztatás, szabadidős tevékenység

1. A Képviselő-testület az alábbiakban jelöli meg a Társaság vállalkozási tevékenységét:

47.61 Könyv-kiskereskedelem

47.62 Újság-, papíráru-kiskereskedelem

47.78 Egyéb m.n.s új áru kiskereskedelme

55.10 Szállodai szolgáltatás

56.10 Éttermi, mozgó vendéglátás

58.11 Könyvkiadás

58.12 Címtárak, levelezőjegyzékek kiadása

59.11 Film-, videó-, televízióműsor-gyártás

59.20 Hangfelvétel készítése, kiadása

**60.10 Rádióműsor-szolgáltatás**

**63.91 Hírügynökségi tevékenység**

68.20 Saját tulajdonú, bérelt ingatlan bérbeadása, üzemeltetése

70.21 PR, kommunikáció

73.11 Reklámügynöki tevékenység

73.12 Médiareklám

73.20 Piac-, közvélemény-kutatás

74.20 Fényképészet

77.33 Irodagép kölcsönzése (beleértve: számítógép)

77.39 Egyéb gép, tárgyi eszköz kölcsönzése

79.11 Utazásközvetítés

79.12 Utazásszervezés

82.30 Konferencia, kereskedelmi bemutató szervezése

82.19 Fénymásolás, egyéb irodai szolgáltatás

5.) A Képviselő-testület felhatalmazza a polgármestert és az ügyvezetőt, hogy a társaság Alapító okiratának módosítását kezdeményezze az illetékes cégbíróságnál, továbbá az eszközölt változások cégjegyzékben történő bejegyzése érdekében elkészülő valamennyi okirat és nyilatkozat aláírására, egyben meghatalmazza a Dr. Illés Ügyvédi Iroda (9200 Mosonmagyaróvár, Kiserdő út 8.) részéről Dr. Illés Tamás ügyvédet, hogy a jelen alapítói határozat alapján szükségessé váló dokumentumokat elkészítse, ellenjegyezze és a gazdasági társaságot a Győri Törvényszék Cégbírósága előtt folyó változásbejegyzési eljárásban teljes körűen képviselje.

Felelős: Szabó Miklós polgármester

Csiszár Péter ügyvezető  
Határidő: 2024. december 22.

1. **…./2024. (X.30.) Kt. határozat**

1.) Mosonmagyaróvár Város Önkormányzat Képviselő-testülete, mint a SZOCIÁLIS FOGLALKOZTATÓ Szolgáltató és Kereskedelmi Közhasznú Nonprofit Korlátolt Felelősségű Társaság (cégjegyzékszám: 08-09-018097; székhely: 9200 Mosonmagyaróvár, Szent István király u. 109.; a továbbiakban: Társaság) Alapítója és kizárólagos tulajdonosa a Társaság felügyelőbizottsági *tagjainak:*

*1./ Dr. Frauhammer Csaba (……….)*

*2./ Márkus János (……….)*

*3./ Csorba Dezső (……….)*

szám alatti lakosokat, 2024. november 21-től 2029. november 21. napjáig tartó 5 éves időtartamra megválasztja.

1. A Képviselő-testület emellett a SZOCIÁLIS FOGLALKOZTATÓ Szolgáltató és Kereskedelmi Közhasznú Nonprofit Korlátolt Felelősségű Társaság Alapító okiratának VI. 3. pontját az alábbiak szerint módosítja:

„3./ Felügyelő Bizottság

A Társaság Felügyelő Bizottsága 3 tagból áll, amelynek tagjai 2024. november 21. napjától 2029. november 21. napjáig:

*1./ Dr. Frauhammer Csaba (……….)*

*2./ Márkus János (……….)*

*3./Csorba Dezső (……….)*

szám alatti lakosok.

A Felügyelő Bizottság elnöke ……………….”

3.) A Képviselő-testület a felügyelőbizottság díjazását az alábbiak szerint állapítja meg:   
  
- felügyelőbizottság elnöke bruttó 80.000 Ft/hó  
- felügyelőbizottság tagjai bruttó 60.000 Ft/hó/tag

4.) A Képviselő-testület a SZOCIÁLIS FOGLALKOZTATÓ Szolgáltató és Kereskedelmi Közhasznú Nonprofit Korlátolt Felelősségű Társaság Alapító okiratának II. pontját az alábbiak szerint:

„II.

A társaság alapítója

A társaság alapítója: Mosonmagyaróvár Város Önkormányzata

Az alapító székhelye: 9200 Mosonmagyaróvár, Fő utca 11.

Az alapító adószáma: 15728032-2-08

Az alapító törzsszáma: 728032

Az alapító képviselője:  **Szabó Miklós** polgármester

A SZOCIÁLIS FOGLALKOZTATÓ Szolgáltató és Kereskedelmi Közhasznú Nonprofit Korlátolt Felelősségű Társaság átalakulással történő alapítását a Mosonmagyaróvár Város Önkormányzat Képviselő-testülete által hozott 56/2009. (IV:23.) Kt. határozatával hagyta jóvá.”

5.) A Képviselő-testület a SZOCIÁLIS FOGLALKOZTATÓ Szolgáltató és Kereskedelmi Közhasznú Nonprofit Korlátolt Felelősségű Társaság Alapító okiratának fenti módosításait tartalmazó egységes szerkezetű Alapító okiratot jóváhagyja.

6.) A Képviselő-testület felhatalmazza a polgármestert és az ügyvezetőt, hogy a társaság Alapító okiratának módosítását kezdeményezze az illetékes cégbíróságnál, továbbá az eszközölt változások cégjegyzékben történő bejegyzése érdekében elkészülő valamennyi okirat és nyilatkozat aláírására, egyben meghatalmazza a Szőcs és Társa Ügyvédi Iroda (9028 Győr Szent Imre u. 93/A.) részéről Dr. Szőcs Katalin ügyvédet, hogy a jelen alapítói határozat alapján szükségessé váló dokumentumokat elkészítse, ellenjegyezze és a gazdasági társaságot a Győri Törvényszék Cégbírósága előtt folyó változásbejegyzési eljárásban teljes körűen képviselje.

Felelős: Szabó Miklós polgármester

Sallai László ügyvezető  
Határidő: 2024. december 21.

1. **…./2024. (X.30.) Kt. határozat**
2. Mosonmagyaróvár város Önkormányzat Képviselő-testülete javasolja az AQUA Kft. taggyűlésének, hogy a felügyelőbizottság *tagjainak:*

*1./ Dr. Árvay István (……….)*

*2./ Darázs Norbert (……….)*

szám alatti lakosokat 5 éves időtartamra, a taggyűlés határozatának megfelelően válassza meg.

1. A Képviselő-testület felhatalmazza a polgármestert, hogy a felügyelőbizottság tagjait a taggyűlésen megválassza.
2. A felügyelőbizottság díjazását az alábbiak szerint javasolja a taggyűlésnek megállapítani:

- felügyelőbizottság elnöke bruttó 80.000 Ft/hó  
- felügyelőbizottság tagjai bruttó 60.000 Ft/hó/tag

Felelős: Szabó Miklós polgármester  
Határidő: AQUA Kft. taggyűlésének időpontja