Mosonmagyaróvár Város Polgármesterétől

*… napirend*

**ELŐTERJESZTÉS**

**a Képviselő-testület 2024. október 30-i ülésére**

**Tárgy:** Tulajdonosi hozzájárulás közműépítéshez

**Előterjesztő:** Szabó Miklós polgármester

|  |
| --- |
| Előkészítő szervezeti egység:  Mosonmagyaróvári Polgármesteri Hivatal – Városfejlesztési és Fenntartási Osztály  Tóth Szabolcs osztályvezető |
| Készítette: Foglszinger Eszter ügyintéző |
| Pénzügyi fedezetet **nem** **igényel.** |
| Törvényességi szempontból kifogást nem emelek, beterjesztésre alkalmas. |
| Fehérné dr. Bodó Mariann  címzetes főjegyző |

A napirendet **nyilvános** ülésen javasolt tárgyalni, a határozat elfogadásához **egyszerű** többség szükséges.

**Tisztelt Képviselő-testület**!

**Tulajdonosi hozzájárulás Mosonmagyaróvár, Kálnoki út 1109/56-68 hrsz. ingatlanok KTV ellátásához**

Az önkormányzati tulajdonú területen történő közműépítés céljából, a közmű tulajdonosa, illetve kezelője nevében a tervező **tulajdonosi hozzájárulást kér**, az alábbiak szerint:

**Beruházó: Vidanet Zrt.**

9024 Győr, Orgona u. 10.

**Tervező cég:** **Akro-Sat Távközlési Kft.**

8000 Székesfehérvár, Seregélyesi út 113.

**Felelős tervező**: **Jánoki Gábor**

HI-V 07/0713

**Műszaki leírás:**

**Előzmények**

A Vidanet Zrt. megbízásából új KTV alépítmény hálózat építés tervezését készítette el a tervező cég a Kálnoki utcában épülő új társasház ellátására. A hálózat a Vidanet Zrt. Mosonmagyaróvár, Kálnoki utca 40/A melletti KTV hálózatához csatlakozik.

**A hálózat leírása**

A tervezett hálózat kiindulási pontja a megrendelő által kijelölt, Kálnoki utca 40/A melletti N1

szekrény. A szekrénytől 2 LPE40 csövet kell fektetni az új ingatlanok irányába. A Kálnoki utcát a gázvezeték és a vízvezeték elhelyezkedése miatt vágással tervezik keresztezni K-1 rajz szerint.


A keresztezést követően burkolatlan területen kell fektetni a védőcsöveket. A járdát és a térkő

bejárót fúrással kell keresztezni.


Az ingatlanok ellátása érdekében az új N1 betonaknából 1 db LPE40 csőből épülnek az előfizetői leágazások az ingatlan határokig.

A kábelek kiépítése a megépített alépítménybe történő utólagos behúzással történik.

**Átnézeti rajz:**



**Helyszínrajz:**



A kivitelezés az alábbi önkormányzati tulajdonú területet érintené:

|  |  |  |
| --- | --- | --- |
| **HRSZ** | **Tulajdonosa** | **Megnevezése** |
| Mosonmagyaróvár belterület 1110 | Mosonmagyaróvár Város Önkormányzata | kivett közterület |

A Mosonmagyaróvár Város Önkormányzatának Szervezeti és Működési Szabályzatáról szóló 33/2019. (XI.22.) önkormányzati rendelet szerint a közműépítésekhez történő tulajdonosi hozzájárulás kiadásáról a Gazdasági és Városüzemeltetési Bizottság jogosult döntést hozni átruházott hatáskörben. Mivel a Gazdasági és Városüzemeltetési Bizottság még nem alakult meg, így a döntés a Képviselő-testület hatáskörébe tartozik.

Fentiek alapján javaslom a Tisztelt Képviselő-testületnek, hogy támogassa a fenti kiviteli tervet, illetve az ehhez szükséges tulajdonosi hozzájárulást szíveskedjen megadni.

Mosonmagyaróvár, 2024. október 11.

Szabó Miklós s.k.

polgármester

**Határozati javaslat:**

**…./2024. (X.30.) Kt. határozat**

1. Mosonmagyaróvár Város Önkormányzat Képviselő-testülete tulajdonosi hozzájárulást ad a **Vidanet Zrt.** (9024 Győr, Orgona u. 10.) **megbízó részére** az **Akro-Sat Távközlési Kft.** (8000 Székesfehérvár, Seregélyesi út 113.) **tervező** által készített  **97/2024 tervszámú,** **Mosonmagyaróvár, Kálnoki út 1109/56-58 hrsz. ingatlanok KTV ellátása engedélyterv** és a hozzá tartozó 2024.10.02. dátumú, H-1 rajzszámú helyszínrajz alapján, a **Mosonmagyaróvár, Kálnoki út 1109/56-58 hrsz. ingatlanok KTV ellátásához** a **Mosonmagyaróvár Város Önkormányzat tulajdonában lévő Mosonmagyaróvár belterület 1110 hrsz. alatti „kivett közterület” megnevezésű ingatlan igénybevételével**.

**Az Önkormányzat a kivitelezéssel kapcsolatban az alábbi feltételeket írja elő:**

* **A nyomvonallal érintett szilárd burkolatú járdák teljes szélességben való, eredeti állapotnak megfelelő helyreállítása szükséges.**
* **Fa kivágása nem engedélyezett. Amennyiben a kivitelezés során fák, növények sérülnek, úgy azok pótlásásáról az engedélyes köteles gondoskodni.**
* **A hozzájárulás kizárólag a jelen tervre (97/2024 tervszámú)** **vonatkozik, amennyiben időközben a terven módosítás történik, új hozzájárulást kell kérni.**
* **Jelen tulajdonosi hozzájárulás a Mosonmagyaróvár Város Önkormányzata által kiadott útkezelő hozzájárulásban és a majdani közterület-felbontási engedélyben írt feltételekkel együtt érvényes.**

1. Az érintett nyomvonalaknak, illetve közterületi szakaszoknak a szükséges nyilvántartásba vétele, valamint az egyéb szükséges bejegyzések (földhivatali átvezetések, szolgalmi jog stb.) ügyintézése a kérelmező/engedélyes feladata.

3) A Képviselő-testület felhatalmazza a Polgármestert a tulajdonosi hozzájáruló nyilatkozat aláírására.

**Felelős:** Szabó Miklós polgármester

**Határidő:** 2024. november 15.