Mosonmagyaróvár Város Polgármesterétől

*…*.. *napirend*

**ELŐTERJESZTÉS**

**a Képviselő-testület 2024. október 30-i ülésére**

**Tárgy:** A lakások és helyiségek bérletéről szóló önkormányzati rendelet módosítása

**Előterjesztő: Szabó Miklós polgármester**

|  |
| --- |
| Előkészítő szervezeti egység (név, szignó):  Mosonmagyaróvári Polgármesteri Hivatal – Városfejlesztési és Fenntartási Osztály, *Tóth Szabolcs osztályvezető* |
| Készítette (ügyintéző neve, szignó): Dr. Horváth Borbála vagyongazda |
| Pénzügyi fedezetet **nem igényel**. |
| Törvényességi szempontból kifogást nem emelek, beterjesztésre alkalmas: |
| Fehérné dr. Bodó Mariann  címzetes főjegyző |

A napirendet **nyilvános** ülésen javasolt tárgyalni, a rendelet elfogadásához **minősített** többség szükséges.

**Tisztelt Képviselő-testület!**

**I.**

**A lakások és helyiségek bérletéről szóló 29/2023. (IX.22.) önkormányzati rendelet (továbbiakban: Lakásrendelet) 8. melléklete** tartalmazza **az ingyenesen használatba adott nem lakáscélú helyiségek felsorolását.** A melléklet módosítása vált szükségessé az alábbi indokok alapján:

Mosonmagyaróvár Város Önkormányzata kizárólagos tulajdonában áll a Mosonmagyaróvár belterület 2582/A/3 hrsz-ú, iroda megnevezésű, 112 m2 nagyságú ingatlan (továbbiakban: ingatlan), ami természetben a Szent István király út 155. szám alatt található.

Az ingatlanban korábban az autista gyermekek részére tartottak nappali foglalkozásokat, amiket időközben áthelyeztek a Lengyári u. 2. szám alatt található ingatlanba.

Az ingatlan azóta **üresen áll, piaci alapon bérbe adható lenne**, amire érdeklődő is van. Tekintettel arra, hogy ingyenes használatra történő igénybevétele megszűnt, a bérbe adásra viszont alkalmas lenne, indokolt a Mosonmagyaróvár belterület 2582/A/3 hrsz-ú, iroda megnevezésű ingatlan átsorolása a **piaci alapon bérbe adott nem lakáscélú helyiségek közé.**

**A fentiek alapján a Lakásrendelet 7. és 8. mellékletének módosítását javasoljuk az alábbiak szerint:**

**A Lakásrendelet 8. melléklete (Ingyenesen használatba adott nem lakáscélú helyiségek)** 31. sora hatályát veszti, egyúttal a **Lakásrendelet 7. melléklete (Piaci alapon bérbe adott nem lakáscélú helyiségek)** kiegészül az alábbi sorral:

|  |  |  |
| --- | --- | --- |
| **sorszám** | **cím** | **alapterület (m2)** |
| 56. | Szent István király út 155. | 112 |

**Az átsorolást követően** az Önkormányzat és a Movinnov Kft. között fennálló üzemeltetési szerződés alapján az ingatlan további hasznosítását a **Movinnov Kft.** látja el.

**II.**

**A Lakásrendelet 5. melléklete** tartalmazza **a költségelven hasznosított lakások felsorolását.** A melléklet módosítása azon oknál fogva vált szükségessé, hogy - az ingatlanok kezelésével megbízottMovinnov Kft. előterjesztése alapján - **a Képviselő-testület értékesítésre jelölte ki,** majd versenytárgyalás útján **értékesítette** az alábbi lakásokat:

* 463/4/A/7 hrsz., 9200 Mosonmagyaróvár, Dobó Katica u. 2. I. 7.
* 486/9/A/16 hrsz., 9200 Mosonmagyaróvár, Szekeres Richárd utca 11. II. I. 8.
* 2366/1/A/9 hrsz., 9200 Mosonmagyaróvár, Szent István király u. 78. fsz. 9.
* 2369/A/5 hrsz., 9200 Mosonmagyaróvár, Szent István király u. 82. fsz. 5.
* 2439/1/A/4 hrsz., 9200 Mosonmagyaróvár, Szent István király u. 136. fsz. 4.

**Az értékesített lakások tulajdonjog-változásának ingatlan-nyilvántartási átvezetése megtörtént, így indokolt az 5. melléklet alábbi sorainak hatályon kívül helyezése:**

|  |  |  |  |
| --- | --- | --- | --- |
| **sorszám** | **cím** | **szobaszám** | **alapterület (m2)** |
| 5. | Dobó Katica u. 2. I. 7. | 1 | 38 |
| 108. | Szekeres Richárd utca 11. II. I. 8. | 1 | 35 |
| 117. | Szent István király u. 78. fsz. 9. | 1 | 37 |
| 119. | Szent István király u. 82. fsz. 5. | 2 | 53 |
| 138. | Szent István király u. 136. fsz. 4. | 1 | KN |

Kérem a tisztelt Képviselő-testületet az előterjesztés megtárgyalására, valamint a rendelet-tervezet elfogadására!

Mosonmagyaróvár, 2024. október 11.

**Szabó Miklós s.k.**

polgármester

RENDELET-TERVEZET

**MOSONMAGYARÓVÁR VÁROS ÖNKORMÁNYZAT**

**KÉPVISELŐ-TESTÜLETÉNEK**

**…/2024. (...) önkormányzati rendelete**

**a lakások és helyiségek bérletéről szóló 29/2023. (IX.22.) önkormányzati rendelet módosításáról**

Mosonmagyaróvár Város Önkormányzat Képviselő-testülete a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 3. § (1) bekezdésében, 36. § (2) bekezdésében, 2. számú mellékletében foglalt felhatalmazás alapján, az Alaptörvény 32. cikk (1) bekezdés a) pontjában, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 9. pontjában meghatározott feladatkörében eljárva az alábbi rendeletet alkotja:

1. **§**

A lakások és helyiségek bérletéről szóló 29/2023. (IX.22.) önkormányzati rendelet (a továbbiakban: Lakásrendelet) 7. melléklete jelen rendelet 1. melléklete szerint módosul.

1. **§**

Hatályát veszti a Lakásrendelet

1. 5. melléklet 5. sora,
2. 5. melléklet 108. sora,
3. 5. melléklet 117. sora,
4. 5. melléklet 119. sora,
5. 5. melléklet 138. sora,
6. 8. melléklet 31. sora.
7. **§**

Ez a rendelet a kihirdetését követő napon lép hatályba.

|  |  |
| --- | --- |
| Szabó Miklós | Fehérné dr. Bodó Mariann |
| polgármester | címzetes főjegyző |
|  |  |
|  |  |

Kihirdetve:

Mosonmagyaróvár, 2024. ...

Fehérné dr. Bodó Mariann

címzetes főjegyző

*1. melléklet a …/2024. (...) önkormányzati rendelethez*

1. A Lakásrendelet 7. mellékletében foglalt táblázat a következő 56. sorral egészül ki:

„

|  |  |  |
| --- | --- | --- |
| 56. | Szent István király út 155. | 112 |

„