Mosonmagyaróvár Város Polgármesterétől

*….. napirend*

**ELŐTERJESZTÉS**

**a Képviselő-testület 2024. október 30-i ülésére**

**Tárgy:** Forgalomszabályozás önkormányzati tulajdonú területeken

**Előterjesztő**:Szabó Miklós polgármester

|  |
| --- |
| Előkészítő szervezeti egység: Városfejlesztési és Fenntartási Osztály-  Tóth Szabolcs osztályvezető |
| Készítette: Dohovics Róbert Donát ügyintéző |
| Pénzügyi fedezetet **igényel**, mely a 2024. évi költségvetésben rendelkezésre áll. |
| Törvényességi szempontból kifogást nem emelek, beterjesztésre alkalmas: |
| Fehérné dr. Bodó Mariann  címzetes főjegyző |

A napirendet **nyilvános ülésen** szükséges tárgyalni, a határozatok elfogadásához **egyszerű többség** szükséges.

**Tisztelt Képviselő-testület!**

1. **Mosonmagyaróvár, Hubertusz utca jelenlegi forgalmi rendjének megváltoztatása, egyirányúsítása**

Az utóbbi időszakban a Hubertusz utca forgalma jelentős mértékben megnövekedett, az út mindkét oldalán parkoló gépjárművek nem teszik lehetővé a zavartalan kétirányú forgalom lebonyolítását.




A Mosonmagyaróvári Polgármesteri Hivatal Városfejlesztési és Fenntartási Osztálya javasolja a zavartalan közlekedés biztosítása érdekében a Hubertusz utca, Tölténygyári utca és a 484/2 hrsz-ú út között lévő szakasz egyirányúsítását a Galéria Center irányába.


A javaslat pénzügyi fedezetet igényel, mely a 2024. évi költségvetésben rendelkezésre áll.

1. **Mosonmagyaróvár, Várallyai utca – Ujhelyi Imre utca kereszteződésébe forgalomtechnikai tükör kihelyezése**

Több lakossági megkeresés érkezett telefonon és írásban a Mosonmagyaróvári Polgármesteri Hivatal Városfejlesztési és Fenntartási Osztályára a Várallyai utca - Ujhelyi Imre utca kereszteződés forgalmi rendjével kapcsolatban.

Jelenleg a kereszteződés beláthatósága korlátozottá vált az újonnan épített kerítés miatt (sarki telek).







A Mosonmagyaróvári Polgármesteri Hivatal Városfejlesztési és Fenntartási Osztálya javasolja a kereszteződésben a biztonságos közlekedés elősegítése érdekében egy forgalomtechnikai tükör kihelyezését.

A javaslat pénzügyi fedezetet igényel, mely a 2024. évi költségvetésben rendelkezésre áll.

Kérem a Tisztelt Képviselő-testületet a határozati javaslat elfogadására.

Mosonmagyaróvár, 2024. október 15.

Szabó Miklós s.k.

polgármester

**Határozati javaslat I.:**

**…./2024. (X.30.) Kt. határozat**

1. Mosonmagyaróvár Város Önkormányzat Képviselő-testülete **elrendeli** a Mosonmagyaróvár, Hubertusz utca, Tölténygyári utca és a 484/2 hrsz-ú út között lévő szakasz egyirányúsítását a Galéria Center irányába.
2. A Képviselő-testület felhatalmazza a Polgármestert, hogy az új forgalmi rend kialakításával kapcsolatban (terveztetés, kivitelezés, lakossági tájékoztatás) teljeskörűen eljárjon.

**Felelős:** Szabó Miklós polgármester

**Határidő:** 2024. november 30.

**Határozati javaslat II.:**

**…./2024. (X.30.) Kt. határozat**

1. Mosonmagyaróvár Város Önkormányzat Képviselő-testülete **elrendeli** a Mosonmagyaróvár, Várallyai utca – Ujhelyi Imre utca kereszteződésébe forgalomtechnikai tükör kihelyezését.
2. A Képviselő-testület felkéri a Polgármestert, hogy intézkedjen a KRESZ táblák, forgalomtechnikai tükör kihelyezése érdekében a Városüzemeltető és Fenntartó Kft. (9200 Mosonmagyaróvár, Szent István király út 25.) felé.
3. A Képviselő-testület felhatalmazza a Polgármestert, hogy a határozatban foglaltakról tájékoztassa a kérelmezőket.

**Felelős:** Szabó Miklós polgármester

**Határidő:** 2024. november 30.