Mosonmagyaróvár Város Polgármesterétől

….. *napirend*

**ELŐTERJESZTÉS**

**a Képviselő-testület 2024. október 30-i ülésére**

**Tárgy:** Szabályozási terv szerinti telekalakítás (Mosonmagyaróvár belterület 638/6 hrsz.)

**Előterjesztő:** Szabó Miklós polgármester

|  |
| --- |
| Előkészítő szervezeti egység:  Mosonmagyaróvári Polgármesteri Hivatal – Városfejlesztési és Fenntartási Osztály  Tóth Szabolcs osztályvezető |
| Készítette: dr. Mátyus Dorina vagyongazda |
| Pénzügyi fedezetet igényel, mely az Önkormányzat 2024. évi költségvetésében biztosított. |
| Törvényességi szempontból kifogást nem emelek, beterjesztésre alkalmas. |
| Fehérné dr. Bodó Mariann  címzetes főjegyző |

A napirendet **nyilvános** ülésen javasolt tárgyalni, a határozat elfogadásához **egyszerű** többség szükséges.

**Tisztelt Képviselő-testület**!

Mosonmagyaróvár Város Önkormányzata(továbbiakban: Önkormányzat) **kizárólagos tulajdonában áll a** **Mosonmagyaróvár belterület** **638/6 helyrajzi számú, „kivett önkormányzati közút” megnevezésű, 1691 m2** térmértékű ingatlan (továbbiakban: Ingatlan).



638/6 hrsz


638/4 hrsz.


638/3 hrsz.

Fészek utca

A jelenlegi állapot szerint a Mosonmagyaróvár belterület 638/4 és 638/3 hrsz-ú ingatlanok közterületi kapcsolatát a 638/6 hrsz-ú ingatlan biztosítja a Fészek utca helyett. A hivatkozott Ingatlan telekalakítása szükséges annak érdekében, hogy a **telekmegosztás után keletkező 638/7 hrsz. alatti ingatlant Fészek utcaként lehessen elnevezni.**

Az Önkormányzat kezdeményezte az Ingatlan telekalakításához szükséges vázrajz elkészítését. Az elkészült változási vázrajz alapján az alábbi ingatlanok alakulnának ki:





A telekalakítási eljárással kapcsolatban az Önkormányzatnak **188.200,- Ft** (*földmérési munkadíj 129.000,- Ft, telekalakítás díja 2\*19.000,- Ft, ingatlan-nyilvántartási díj 2\*10.600,- Ft*) **költsége merülne fel**, mely **az Önkormányzat 2024. évi költségvetésében rendelkezésre áll.**

Fentiek alapján kérem az előterjesztés megtárgyalását és a határozati javaslat elfogadását.

Mosonmagyaróvár, 2024. október 16.

**Szabó Miklós s.k.**

polgármester

**Határozati javaslat:**

**……./2024. (X.30.) Kt. határozat**

1. Mosonmagyaróvár Város Önkormányzat Képviselő-testülete (a továbbiakban: Képviselő-testület) hozzájárul a Mosonmagyaróvár Város Önkormányzata kizárólagostulajdonában lévő, Mosonmagyaróvár belterület 638/6 hrsz. alatti kivett önkormányzati közút megnevezésű ingatlan telekalakításához, ingatlan-nyilvántartási átvezetéséhez.
2. A Képviselő-testület megállapítja, hogy az 1) pont szerinti telekalakításhoz kapcsolódó költségek fedezete az Önkormányzat 2024. évi költségvetésében biztosított.
3. A Képviselő-testület felhatalmazza a Polgármestert, hogy a telekalakítási, valamint az ahhoz kapcsolódó ingatlan-nyilvántartási eljárás során a szükséges nyilatkozatokat megtegye, a záradékolt változási vázrajzot aláírja, valamint a kapcsolódó eljárás során teljes jogkörben eljárjon.

**Felelős:** Szabó Miklós polgármester

**Határidő:** 2025. január 31.