Mosonmagyaróvár Város Polgármesterétől

….. *napirend*

**ELŐTERJESZTÉS**

**a Képviselő-testület 2024. október 30-i ülésére**

**Tárgy:** A Mosonmagyaróvári Vízisport Egyesület számára nyújtott visszatérítendő fejlesztési célú támogatásról szóló szerződés módosítása

**Előterjesztő:** Szabó Miklós polgármester

|  |
| --- |
| Előkészítő szervezeti egység: Mosonmagyaróvári Polgármesteri Hivatal – Önkormányzati Osztály – Pénzügyi Osztály |
| Készítette: Molnárné Nagy Edina – pénzügyi osztályvezető  dr. Horváth Ilona jogi referens |
| Pénzügyi fedezetet igényel. |
| Törvényességi szempontból kifogást nem emelek, beterjesztésre alkalmas: |
| Fehérné dr. Bodó Mariann címzetes főjegyző |

A napirendet **nyilvános** ülésen javasolt tárgyalni, a határozat elfogadásához **egyszerű** többség szükséges.

**Tisztelt Képviselő-testület!**

A Mosonmagyaróvári Vízisport Egyesület (továbbiakban: Egyesület) képviseletében eljárva Pollhammer Jenő elnök (továbbiakban: Elnök) 2024. október 14. napján kérelmet nyújtott be Mosonmagyaróvár Város Önkormányzat Képviselő-testületéhez az Egyesület számára nyújtott visszatérítendő fejlesztési célú támogatásról szóló, 2022. november 29. napján kelt támogatási szerződés módosításának kezdeményezése tárgyában.

Mosonmagyaróvár Város Önkormányzat Képviselő-testülete (továbbiakban: Önkormányzat, Támogató) a 244/2022. (XI.17.) Kt. határozatában foglaltak szerint az Egyesület részére az Önkormányzat 2022. évi költségvetéséről szóló 1/2022. (II.11.) önkormányzati rendelet „fejlesztési célra és pályázati önerő biztosítására elkülönített tartalék” terhére **10.000.000 Ft, azaz tízmillió forint összegű visszatérítendő támogatást nyújtott** a TAO sportfejlesztési programban résztvevő, Mosonmagyaróvár 4664/8 hrsz. alatti ingatlanon lévő jégpálya fejlesztését célzó, sportcélú beruházás megvalósításához szükséges forrás biztosítása érdekében. A visszatérítendő fejlesztési célú támogatásról szóló ÖHO/479-19/2022. iktatószámú Támogatási szerződést a felek 2022. november 29. napján írták alá. A támogatási összeg 2022. december 6. napján került kiutalásra.

Az Egyesület kérelmére – jelen előterjesztés elkészültéig – négy alkalommal került sor a szerződés módosítására:

1. Az Önkormányzat Képviselő-testülete a 95/2023. (V.18.) Kt. határozatával hozzájárult a visszafizetési határidő 2023. december 31. napjára történő módosításához. (szerződésmódosítás száma: ÖHO/572-5/2023.)
2. Az Önkormányzat Képviselő-testülete a 144/2023. (VIII.20.) Kt. határozatával jóváhagyta, hogy a támogatási összeg 10.000.000 Ft-ról 7.274.787 Ft-ra csökkenjen. (szerződésmódosítás száma: ÖHO/572-8/2023.)
3. Az Önkormányzat Képviselő-testülete a 219/2023. (XII.14.) Kt. határozatával hozzájárult a visszafizetési határidő 2024. június 30. napjára történő módosításához. (szerződésmódosítás száma: ÖHO/572-14/2023.)
4. Az Önkormányzat Képviselő-testülete a 132/2024. (VI.27.) Kt. határozatával hozzájárult a visszafizetési határidő 2024. december 31. napjára történő módosításához. (szerződésmódosítás száma: ÖHO/532-4/2024.)

**Az Egyesület elnöke 2024. október 14. napján ismét kérelmet nyújtott be a Támogatóhoz, amelyben előadta, hogy az MVSE Jégkorong Szakosztálya pályázatot nyújtott be kisbusz vásárlásra, amihez a** Magyar Jégkorong Szövetség **30%-os önrész vállalását írta elő. A legolcsóbb ajánlat vásárlása esetén ez az önrész 4.500.000 Ft.** Az elnök előadta továbbá, hogy jelenleg az Egyesület anyagi lehetőségeit meghaladja a fentiekben részletezett önrész megfizetése, ezért kéri, hogy az Önkormányzat a 244/2022. (XI.17.) Kt. határozatában foglaltak szerint nyújtott 10.000.000 Ft összegű, az ÖHO/572-8/2023. számú szerződéssel 7.274.787 Ft összegre módosított visszatérítendő támogatásból engedje el a kisbusz megvásárlásához szükséges 30%-os önrész, azaz 4.500.000 Ft költséget és a Támogatási szerződésben a visszatérítendő támogatás összege kerüljön módosításra 2.774.787 Ft-ra.

A fenti módosítás következtében az Önkormányzat költségvetésének bevételi oldala 4.500.000 Ft-tal csökken, mellyel összhangban szükséges a kiadási oldal csökkentése is, melyet az általános tartalék terhére javaslok módosítani a következők szerint:

|  |  |  |  |  |
| --- | --- | --- | --- | --- |
| **Megnevezés** | **Eredeti előirányzat** | **Módosított előirányzat** | **Módosítás mértéke** | **Módosítás utáni előirányzat** |
| Általános tartalék Cofog 011130, K513 | 50 000 000 Ft | 41 493 266 Ft | - 4 500 000 Ft | 36 993 266 Ft |
| MVSE Jégpálya felújítás visszatérítendő támogatás B74, 013350 | 7 274 787 Ft | 7 274 787 Ft | - 4 500 000 Ft | 2 774 787 Ft |
| **Mindösszesen kiadás/bevétel változás:** |  |  | **- 4 500 000 Ft** |  |

A módosítás következtében az Önkormányzat költségvetésének főösszege 4,5 millió Ft-tal, valamint a kötelezően és önként vállalt feladatok aránya 4,5 – 4,5 millió Ft-tal csökken.

Fentiek alapján javaslom a visszatérítendő fejlesztési célú támogatás tárgyában megkötött Megállapodás módosítását az alábbiak szerint:

*„1. A Támogató Mosonmagyaróvár Város Önkormányzat Képviselő-testülete a 244/2022. (XI.17.) Kt. határozatában foglaltak szerint az Egyesület részére az Önkormányzat költségvetéséről szóló 1/2022. (II.11.) önkormányzati rendelet „fejlesztési célra és pályázati önerő biztosítására elkülönített tartalék” terhére* ***10.000.000 Ft, azaz tízmillió forint összegű támogatást nyújt*** *a TAO sportfejlesztési programban résztvevő, Mosonmagyaróvár 4664/8 hrsz. ingatlanon lévő jégpálya fejlesztését célzó, sportcélú beruházás megvalósításához szükséges forrás biztosítása érdekében.*

*A Képviselő-testület …/2024. (X.30.) Kt. határozatában foglaltak szerint a 10.000.000 Ft támogatási összegből* ***2.774.787 Ft,*** *azaz kettőmillió-hétszázhetvennégyezer- hétszáznyolcvanhét forint* ***visszatérítendő támogatás.****”*

Fentiek alapján kérem a Képviselő-testületet az előterjesztés megtárgyalására és a határozati javaslat elfogadására.

Mosonmagyaróvár, 2024. október 18.

Szabó Miklós s.k.

polgármester

**Határozati javaslat:**

…/2024. (X. 30.) Kt. határozat

1. Mosonmagyaróvár Város Önkormányzat Képviselő-testülete hozzájárul az Önkormányzat és a Mosonmagyaróvári Vízisport Egyesület (székhely: 9200 Mosonmagyaróvár, Strand utca 16. hrsz.: 1105; képviseli: Pollhammer Jenő elnök, nyilvántartási szám: Győri Törvényszék 08-02-0001224) között ÖHO/479-19/2022. iktatószámon létrejött, a felek által 2022. november 29. aláírt Támogatási szerződés fejlesztési célú támogatásról V. számú módosításához az alábbiak szerint:

*„1. A Támogató Mosonmagyaróvár Város Önkormányzat Képviselő-testülete a 244/2022. (XI.17.) Kt. határozatában foglaltak szerint az Egyesület részére az Önkormányzat költségvetéséről szóló 1/2022. (II.11.) önkormányzati rendelet „fejlesztési célra és pályázati önerő biztosítására elkülönített tartalék” terhére* ***10.000.000 Ft, azaz tízmillió forint összegű támogatást nyújt*** *a TAO sportfejlesztési programban résztvevő, Mosonmagyaróvár 4664/8 hrsz. ingatlanon lévő jégpálya fejlesztését célzó, sportcélú beruházás megvalósításához szükséges forrás biztosítása érdekében.*

*A Képviselő-testület …/2024. (X.30.) Kt. határozatában foglaltak szerint a 10.000.000 Ft támogatási összegből* ***2.774.787 Ft,*** *azaz kettőmillió-hétszázhetvennégyezer- hétszáznyolcvanhét forint* ***visszatérítendő támogatás.****”*

1. Mosonmagyaróvár Város Önkormányzat Képviselő-testülete elrendeli az Önkormányzat 2024. évi költségvetéséről szóló 1/2024. (II. 16.) önkormányzati rendelet – továbbiakban: költségvetési rendelet – módosítás előkészítését az alábbiak szerint:

|  |  |  |  |  |
| --- | --- | --- | --- | --- |
| **Megnevezés** | **Eredeti előirányzat** | **Módosított előirányzat** | **Módosítás mértéke** | **Módosítás utáni előirányzat** |
| Általános tartalék Cofog 011130, K513 | 50 000 000 Ft | 41 493 266 Ft | - 4 500 000 Ft | 36 993 266 Ft |
| MVSE Jégpálya felújítás visszatérítendő támogatás B74, 013350 | 7 274 787 Ft | 7 274 787 Ft | - 4 500 000 Ft | 2 774 787 Ft |
| **Mindösszesen kiadás/bevétel változás:** |  |  | **- 4 500 000 Ft** |  |

A módosítás következtében az önkormányzat költségvetésének főösszege 4,5 millió Ft-tal, valamint a kötelezően és önként vállalt feladatok aránya 4,5 – 4,5 millió Ft-tal csökken.

A Képviselő-testület felkéri a Polgármestert, hogy a változások átvezetéséről gondoskodjon a költségvetési rendelet soron következő módosítása során.

Az átcsoportosítás a rendelet következő mellékleteit érinti: 1., 2., 8., 10.,13., 17.

1. A Képviselő-testület felhatalmazza a polgármestert a Megállapodás V. számú módosításának aláírására.

Felelős: Szabó Miklós polgármester

Határidő: 1. és 3. pont tekintetében 2024. november 10.

2. pont tekintetében 2024. november 20., illetve a soron következő rendeletmódosítás alkalmával