Mosonmagyaróvár Város Polgármesterétől

*… napirend*

**ELŐTERJESZTÉS**

**a Képviselő-testület 2024. október 30-i ülésére**

**Tárgy:** Part Rendezvényház bérletéhez kapcsolódó támogatási kérelem

**Előterjesztő:** Szabó Miklós polgármester

|  |
| --- |
| Előkészítő szervezeti egység: Polgármesteri Hivatal - Önkormányzati Osztály |
| Készítette: Troján-Kern Ágnes jogi koordinátor |
| Pénzügyi fedezetet igényel: a forrás az Önkormányzat 2024. évi költségvetésében biztosított. |
| Törvényességi szempontból kifogást nem emelek, beterjesztésre alkalmas: |
| Fehérné dr. Bodó Mariann címzetes főjegyző |

A napirendet **nyilvános** ülésen javasolt tárgyalni, a határozat elfogadásához **egyszerű** többség szükséges.

Tisztelt Képviselő-testület!

A Képviselő-testület az Önkormányzat 2024. évi költségvetéséről szóló 1/2024. (II. 16.) önkormányzati rendeletében (a továbbiakban: Költségvetési rendelet) több jogcímen irányzott elő támogatást. A támogatások odaítélésére vonatkozó szabályokról külön önkormányzati rendeletek rendelkeznek. Kiemelten:

* választókerületi keret-támogatás
* polgármesteri - alpolgármesteri keret-támogatás
* egyéb kiemelt támogatások
* **Part Rendezvényház bérletéhez kapcsolódó támogatás**

A Képviselő-testület a Költségvetési rendelet elfogadásával a Part Rendezvényház bérletéhez kapcsolódó támogatás céljára 6.985.000 Ft-ot különített el a 16. mellékletben foglaltak szerint. A keretösszegből a Rendezvényházban megtartott helyi programok kapcsán a terembérlet támogatása igényelhető.

A Gazdasági és Városüzemeltetési Bizottság 6/2024. (II.14.) GVB határozatában a Futura Szolgáltató Központ önköltségszámítási szabályzata 2. sz. mellékletének kiegészítéséről rendelkezett az alábbiak szerint:

*„Part Rendezvényház bérleti díjai*

1. *Földszint 550.000 Ft+Áfa*
2. *Teljes épület 880.000 Ft+Áfa*
3. *Az Önkormányzat által támogatott rendezvény esetén a bérleti díj az a) és b) pontokban meghatározott díj 50 %-a.”*

A Költségvetési rendelet 11. § (4) bekezdése értelmében a rendelet 16. mellékletében meghatározott, a Part Rendezvényház bérletéhez kapcsolódó támogatásról a polgármester dönt.

A Mosonmagyaróvár Város Önkormányzatának Szervezeti és Működési Szabályzatáról szóló 33/2019. (XI.22.) önkormányzati rendelet 2024. október 1. napjától hatályos 55. § (3) bekezdése szerint, ahol az önkormányzat egyéb rendelete a Képviselő-testület átruházott hatásköre vonatkozásában polgármestert említ, ott a Rendelet 2. melléklete szerinti – feladatkörtől függő – bizottságot kell érteni.

Mivel a Képviselő-testület ülésének időpontjáig a bizottságok megalakulására nem került sor, így a Képviselő-testület jogosult döntést hozni a támogatásról.

**2024. október 16. napján támogatási kérelmet nyújtott be a Rotary Club Mosonmagyaróvár (székhely: 9200 Mosonmagyaróvár, Csillag utca 26.) a Part Rendezvényház bérleti díjának támogatása céljából.** 2024. november 30-án tervezik megrendezni az idei jótékonysági Rotary Bált, melynek méltó helyszíne lenne a Part Rendezvényház. Az Egyesület a bálon 500.000.-Ft összegű támogatást kíván gyűjteni Mosonmagyaróvár város számára, amelyet biztonságos gyalogátkelőhely létesítésére vagy felújítására fordítanának.

A Rotary Club Mosonmagyaróvár a Part Rendezvényház földszintjének bérleti díjára a következő árajánlatot kapta a Futura Szolgáltató Központtól: 550.000.-Ft + Áfa, mindösszesen 698.500.-Ft.

A támogatási kérelmet benyújtott szervezet és a támogatásból megvalósítandó cél bemutatása:

|  |  |  |
| --- | --- | --- |
| **Szervezet** | **Megvalósítandó cél** | **Igényelt támogatási összeg és**  **forrás megnevezése** |
| Rotary Club Mosonmagyaróvár | Jótékonysági Rotary Bál megrendezése a Part Rendezvényházban,  500.000.-Ft összegű támogatás gyűjtése a város számára | 349.250.-Ft  Part Rendezvényház bérletéhez kapcsolódó támogatás |

A szabályoknak megfelelően támogató döntés esetén támogatási szerződés megkötésére kerül sor, mely rendelkezik a támogatás folyósításáról, céljáról, elszámolásáról, illetve a támogatáshoz kapcsolódó egyéb feltételekről.

Támogatási szerződés kizárólag azon civil szervezettel kerül megkötésre, amely átlátható szervezetnek minősül.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

Mosonmagyaróvár, 2024. október 18.

Szabó Miklós s.k.

polgármester

**Határozati javaslat:**

**.…/2024. (X.30.) Kt. határozat**

1. Mosonmagyaróvár Város Önkormányzat Képviselő-testülete az Önkormányzat 2024. évi költségvetésében megnevezett Part Rendezvényház bérletéhez kapcsolódó támogatás terhére a Rotary Club Mosonmagyaróvár egyesületet a 2024. évi jótékonysági Rotary Bál Part Rendezvényházban történő megrendezése céljából 349.250.- Ft összeggel támogatja.
2. A Képviselő-testület felkéri az Önkormányzati Osztályt, hogy a határozat 1. pontja szerinti támogatási szerződést készítse el, valamint a támogatás kifizetéséről a Pénzügyi Osztályon keresztül gondoskodjon.

A Képviselő-testület továbbá felhatalmazza a polgármestert a támogatási szerződés aláírására.

1. Támogatási szerződés kizárólag azon civil szervezettel kerül megkötésre, amely átlátható szervezetnek minősül.

Felelős: Szabó Miklós polgármester

Határidő: 2024. november 30.