Mosonmagyaróvár Város Polgármesterétől

*….. napirend*

**ELŐTERJESZTÉS**

**a Képviselő-testület 2024. október 30-i ülésére**

**Tárgy: Bizottsági tagok megválasztása**

**Előterjesztő:** Szabó Miklós polgármester

|  |
| --- |
| Előkészítő szervezeti egység:  Mosonmagyaróvári Polgármesteri Hivatal – Önkormányzati Osztály |
| Készítette: dr. Vámosi Bettina jogi referens |
| Pénzügyi fedezetet nem igényel. |
| Törvényességi szempontból kifogást nem emelek, beterjesztésre alkalmas: |
| Fehérné dr. Bodó Mariann címzetes főjegyző |

A napirendet az érintettek hozzájárulása alapján nyilvános ülésen javasolt tárgyalni, a határozatok elfogadásához minősített többség szükséges.

**Tisztelt Képviselő-testület!**

A Magyarország helyi önkormányzatairól szóló 2011. évi CLXXXIX. törvény 57-61. §-ai tartalmazzák a képviselő-testület bizottságaira vonatkozó szabályokat, melyek értelmében a képviselő-testület az alakuló vagy az azt követő ülésen a polgármester előterjesztésére köteles megválasztani a törvény által kötelezően létrehozandó és a szervezeti és működési szabályzatban meghatározott bizottságait.

A bizottság tagjává nem önkormányzati képviselő tag is választható. A nem önkormányzati képviselő tag jogai és kötelezettségei a bizottság ülésein megegyeznek az önkormányzati képviselő bizottsági tag jogaival és kötelezettségeivel.

A bizottság elnökének és tagjainak megbízatása a képviselő-testület által történő megválasztással jön létre, a képviselő-testület megbízatásának időtartamára. A bizottság elnökét és - az elnökkel együtt számított - tagjainak több mint a felét az önkormányzati képviselők közül kell választani. Nem lehet a bizottság elnöke vagy tagja a polgármester.

A Mosonmagyaróvár Város Önkormányzatának Szervezeti és Működési Szabályzatáról szóló 33/2019. (XI. 22.)önkormányzati rendelet (a továbbiakban: SzMSz) jelen ülésen elfogadott módosítása értelmében az SzMSz. 37. § (1) bekezdése alapján a Képviselő-testület három állandó bizottságot hoz létre, melyek az alábbiak:

a) Pénzügyi és Ügyrendi Bizottság

(a költségvetési-, zárszámadási-, hitelkérdésekkel kapcsolatos feladatokra, a képviselő-testület és hivatalának működésével, a képviselő-testület hatáskörébe tartozó személyi ügyekkel kapcsolatos előkészítő, egyeztető feladatokra, a képviselők összeférhetetlenségével, méltatlanságával kapcsolatos eljárásra, a polgármester és az önkormányzati képviselők vagyonnyilatkozatának nyilvántartására, vizsgálatára és ellenőrzésére)

b) Gazdasági és Városüzemeltetési Bizottság

(városfejlesztési, településrendezési, környezetvédelmi, kommunális, városfenntartási és üzemeltetési, valamint közútkezelői feladatokra, az önkormányzati vagyon hasznosításával, működtetésével, az Önkormányzat gazdasági társaságaival kapcsolatos alapítói, illetve tulajdonosi jogok gyakorlására vonatkozó döntések előkészítésére)

c) Humán Ügyek Bizottság

(oktatási, ifjúsági, közművelődési, közgyűjteményi, tudományos és sport feladatokra, valamint a civil szervezetekkel való kapcsolattartásra, szervezési, általános igazgatási és közbiztonsági feladatokra, szociális ellátással, esélyegyenlőséggel és az egészségüggyel kapcsolatos feladatokra).

Az SzMSz 38. § (2) bekezdése alapján a képviselő-testület állandó bizottságai a megválasztott elnökből, 4 képviselő és 4 nem képviselő bizottsági tagból állnak.

A bizottságok elnökeire és tagjaira tett egyeztetett javaslatot az előterjesztés határozati javaslatai tartalmazzák.

Kérem a Tisztelt Képviselő-testületet az előterjesztés megtárgyalására és a határozati javaslatok elfogadására.

Mosonmagyaróvár, 2024. október 29.

Szabó Miklós s.k.

polgármester

**Határozati javaslatok:**

**…/2024. (X.30.) Kt. határozat**

Mosonmagyaróvár Város Önkormányzat Képviselő-testülete a Pénzügyi és Ügyrendi Bizottság

elnökének: Staár Katalin képviselőt,

tagjának: Darázs Norbert képviselőt,

Márkus János képviselőt,

Szabados Tamás képviselőt,

Dr. Árvay István képviselőt,

Mohay Péter nem képviselőt,

Nemes-Nagy Teodóra nem képviselőt,

Szalai Péter nem képviselőt

Fekete Katalin nem képviselőt,

megválasztotta.

**…/2024. (X.30.) Kt. határozat**

Mosonmagyaróvár Város Önkormányzat Képviselő-testülete a Gazdasági és Városüzemeltetési Bizottság

elnökének: Lendvai László képviselőt,

tagjának: Darázs Norbert képviselőt,

Ábrahám Tivadar képviselőt,

Kránitz László képviselőt,

Dr. Frauhammer Csaba képviselőt,

Pozsgai Jánosné nem képviselőt,

Élő Károly nem képviselőt,

Muráncsik László nem képviselőt,

Németh Sándor nem képviselőt

megválasztotta.

**…/2024. (X.30.) Kt. határozat**

Mosonmagyaróvár Város Önkormányzat Képviselő-testülete a Humán Ügyek Bizottság

elnökének: Ábrahám Tivadar képviselőt,

tagjának: Lendvai László képviselőt,

Takács Miklós képviselőt,

Csorba Dezső képviselőt,

Dr. Iváncsics János képviselőt,

Luksa Attila nem képviselőt,

Pauker Jakab Péter nem képviselőt,

Keszei Ákos nem képviselőt,

Dr. Meszlényi Bálint nem képviselőt

megválasztotta.