Mosonmagyaróvár Város Polgármesterétől

*… napirend*

**ELŐTERJESZTÉS**

**a Képviselő-testület 2024. október 30-i ülésére**

**Tárgy:** Választókerületi támogatás

**Előterjesztő:** Szabó Miklós polgármester

|  |
| --- |
| Előkészítő szervezeti egység:  Mosonmagyaróvári Polgármesteri Hivatal – Önkormányzati Osztály – Humán kapcsolatok Csoport |
| Készítette: dr. Kiss Mónika Edina humánigazgatási ügyintéző |
| Pénzügyi **fedezetet igényel**, amely rendelkezésre áll a 2024. évi költségvetésben. |
| Törvényességi szempontból kifogást nem emelek, beterjesztésre alkalmas. |
| Fehérné dr. Bodó Mariann  címzetes főjegyző |

A napirendet **nyilvános** ülésen javasolt tárgyalni, a határozat elfogadásához **egyszerű** többség szükséges.

**Tisztelt Képviselő-testület!**

Mosonmagyaróvár Város Önkormányzat Képviselő-testületének a választókerületek, valamint a polgármester, alpolgármesterek részére meghatározott keretek felosztásáról szóló 7/2020. (III. 20.) önkormányzati rendelete szabályozza a választókerületek részére meghatározott keret felosztásának, elszámolásának eljárásrendjét.

A civil szervezetek és egyesületek működési és program támogatására létrehozott **„választókerületi támogatás keret”** elkülönített előirányzat 15.000.000,- Ft keretösszegének felhasználására a határozati javaslat szerinti **igények** érkeztek.

**A beérkező igények mindösszesen 315.000.-Ft, azaz háromszáztizenötezer forintot tesznek ki, melyre a szükséges keret az előirányzaton belül rendelkezésre áll.**

Kérem a Tisztelt Képviselő-testületet a határozati javaslat elfogadására.

Mosonmagyaróvár, 2024. október 16.

Szabó Miklós s.k.

polgármester

**Határozati javaslat:**

**…/2024. (X.30.) Kt. határozat**

1. Mosonmagyaróvár Város Önkormányzat Képviselő-testülete a civil szervezetek és egyesületek működési és program támogatására létrehozott **„választókerületi támogatás keret”** elkülönített előirányzat felhasználására beérkezett képviselői javaslatokat az alábbiak szerint fogadta el:

|  |  |  |  |
| --- | --- | --- | --- |
| **ssz:** | **Támogatott** | **Cél** | **Összeg (Ft)** |
| 1. | Mosonmagyaróvári Kulturális Egyesület | XXVIII. kistérségi általános iskolás vers- és prózamondó verseny | 65.000.-Ft |
| 2. | Vincze Ernőné  *Margaréta Nyugdíjas Klub javára* | Hozzájárulás a Klub 45. évfordulójára rendezett jubileumi ünnepség megrendezéséhez | 100.000.-Ft |
| 3. | Kiss Veronika  *Visz-Hang Vegyes Kar javára* | Hozzájárulás a Concordia – Barátság Nemzetközi kórusfesztiválra történő eljutáshoz | 100.000.-Ft |
| 4. | Vincze Ernőné  *Szív Klub javára* | Hozzájárulás logózott pólók vásárlásához | 50.000.-Ft |

Mosonmagyaróvár Város Önkormányzat Képviselő-testülete felkéri az Önkormányzati Osztályt, hogy a támogatási szerződéseket készítse el, valamint felkéri a polgármestert, hogy a támogatások kifizetéséről a Pénzügyi Osztályon keresztül gondoskodjon.

A Képviselő-testület továbbá felhatalmazza a polgármestert a támogatási szerződések aláírására.

1. Támogatási szerződés kizárólag azon civil szervezettel, alapítvánnyal kerül megkötésre, amely átlátható szervezetnek minősül.

Felelős: Szabó Miklós polgármester

Határidő: folyamatos