*Dr. Iváncsics János képviselőtől*

*… napirend*

**SÜRGŐSSÉGI INDÍTVÁNY**

**a Képviselő-testület 2024. október 30-i ülésére**

**Tárgy**:  Javaslat az önkormányzati képviselő, a bizottság elnöke, tagja, valamint a tanácsnok tiszteletdíjának megállapításáról szóló önkormányzati rendelet módosítására

**Előterjesztő**: Dr. Iváncsics János képviselő

|  |
| --- |
| Előkészítő szervezeti egység: - |
| Készítette: Dr. Iváncsics János képviselő |
| Pénzügyi fedezetet **igényel**/nem igényel, igazolás: előirányzat-módosítással járó előterjesztés, a fedezet az Önkormányzat költségvetésében rendelkezésre áll. |
| Törvényességi szempontból kifogást nem emelek, beterjesztésre alkalmas: |
| Fehérné dr. Bodó Mariann címzetes főjegyző |

A napirendet nyilvános ülésen javasolt tárgyalni, a rendelet elfogadásához minősített többség szükséges.

Tisztelt Képviselő-testület!

Mosonmagyaróvár Város Önkormányzat Képviselő-testületének Mosonmagyaróvár Város Önkormányzatának Szervezeti és Működési Szabályzatáról szóló 33/2019. (XI. 22.) önkormányzati rendelet 15. §-a alapján sürgősségi indítványt kívánok előterjeszteni az alábbiak szerint:

Mosonmagyaróvár Város Önkormányzat Képviselő-testülete 2019. november 5-i alakuló ülésén alkotta meg az önkormányzati képviselő, a bizottság elnöke, tagja, valamint a tanácsnok tiszteletdíjának megállapításáról szóló 32/2019. (XI. 6.) önkormányzati rendeletet, mely az elmúlt időszakban változatlan tartalommal volt hatályban.

A FIDESZ-KDNP frakció a képviselő, a tanácsnok és a külső bizottsági tag tiszteletíjának megállapítását az alábbi rendszer szerinti számítási módszer szerint javasolja módosítani:

* A tiszteletdíjak mértékét a polgármesteri illetményhez javasoljuk igazítani az alábbi táblázatba foglaltaknak megfelelően.

A számítás alapja a polgármester illetményének összege (br. Ft/hó).

A tiszteletdíjat száz forintra kerekítve kell megállapítani.

|  |  |
| --- | --- |
| **Képviselő feladata** | **A polgármesteri illetmény %-ában javaslat a képviselői tiszteletdíjra** |
| alapdíj | 8% |
| bizottsági tag | 11% |
| több bizottság tagja | 14% |
| bizottság elnöke | 15% |
| tanácsnok | 17% |
| külső bizottsági tag | 5% |

A képviselő csak egy státusz alapján kaphat tiszteletdíjat, így az önkormányzati rendelet minden más rendelkezése hatályban marad.

Kérem a Tisztelt Képviselő-testületet a javaslat támogatására!

Mosonmagyaróvár, 2024. október 29.

Dr. Iváncsics János s.k.

képviselő

**RENDELET-TERVEZET**

**MOSONMAGYARÓVÁR VÁROS ÖNKORMÁNYZAT**

**KÉPVISELŐ-TESTÜLETÉNEK**

**…/2024. (…..) ÖNKORMÁNYZATI RENDELETE**

**AZ ÖNKORMÁNYZATI KÉPVISELŐ, A BIZOTTSÁG ELNÖKE, TAGJA, VALAMINT A TANÁCSNOK TISZTELETDÍJÁNAK MEGÁLLAPÍTÁSÁRÓL SZÓLÓ 32/2019. (XI. 6.) ÖNKORMÁNYZATI RENDELET MÓDOSÍTÁSÁRÓL**

Mosonmagyaróvár Város Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 143. § (4) bekezdés f) pontjában kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva az alábbi rendeletet alkotja:

**1. §**

1. Az önkormányzati képviselő, a bizottság elnöke, tagja, valamint a tanácsnok tiszteletdíjának megállapításáról szóló 32/2019. (XI. 6.) önkormányzati rendelet (továbbiakban: Rendelet) 3. § (1) bekezdése helyébe a következő rendelkezés lép:

*„(1) A képviselő tiszteletdíja a polgármester illetménye összegéből számított* tiszteletdíj (továbbiakban: tiszteletdíj). A tiszteletdíjat száz forintra kerekítve kell megállapítani.

*A képviselő tiszteletdíja:*

|  |  |  |
| --- | --- | --- |
|  |  | **Tiszteletdíj mértéke**  **a polgármesteri illetmény %-ában**  **(Br. Ft./hó)** |
| a) | alapdíj | 8% |
| b) | bizottsági tag | 11% |
| c) | több bizottság tagja | 14% |
| d) | bizottság elnöke | 15% |
| e) | tanácsnok | 17%” |

1. A Rendelet 3. § (3) bekezdése helyébe a következő rendelkezés lép:

*„(3) A nem képviselő bizottsági tagok tiszteletdíja az (1) bekezdés szerint számított tiszteletdíj 5%-a (br. Ft/hó).”*

**2. §**

Ez a rendelet a kihirdetést követő napon lép hatályba.

**3. §**

E rendelet rendelkezéseit 2024. október 1. napjától visszamenőleges hatállyal kell alkalmazni.

Szabó Miklós Fehérné dr. Bodó Mariann

polgármester címzetes főjegyző

Kihirdetve:

Mosonmagyaróvár, 2024. ... Fehérné dr. Bodó Mariann

címzetes főjegyző